ސަލާމާއި ޞަލަވާތްލެއްވި ނަބީކަލޭގެފާނަށް ލޯބިކުރުމާއި އަދި އެކަލޭގެފާނުގެ އުފަންދުވަހުގެ ޛިކުރާގެ ބިދުޢަ – heyobas\nފުރަތަމަ ސަފްހާ ސަލާމާއި ޞަލަވާތްލެއްވި ނަބީކަލޭގެފާނަށް ލޯބިކުރުމާއި އަދި އެކަލޭގެފާނުގެ އުފަންދުވަހުގެ ޛިކުރާގެ ބިދުޢަ\nތިރީގައި މިލިޔަނީ މިޞްރުގެ ޤާހިރާގައި އޮންނަ ޖަމާޢަތު އަންޞާރުއްސުންނާ އަލްމުޙައްމަދިއްޔާގެ ފަރާތުން ނެރެ މުޅިދުނިޔެއަށް ފަތުރާ މަޖައްލާ، އައްތައުޙީދުގެ 1402 ވަނަ އަހަރުގެ ރަބީޢުލްއައްވަލުމަހުގެ ޢަދަދުގައި އެޖަމާޢަތުގެ ރައީސް މިޞްރުގެ ބޮޑު ދަންނަބޭކަލަކު ކަމުގައިވާ ފަޟީލަތުއްޝައިޚް މުޙައްމަދު ޢަލީ ޢަބްދުއްރަޙީމް ލިޔުއްވާފައިވާ މަޤާލާއެއްގެ ދިވެހި ތަރުޖަމާއެވެ. ސުރުޚީއަކީ ”مَحَبَّةُ النَِّبيِّ صَلَّى اللهُ عَلَيْهِ وَسَلَّمَ وَبِدْعَةُ الْمَوْلِدِ“ (ސަލާމާއި ޞަލަވާތްލެއްވި ނަބީކަލޭގެފާނަށް ލޯބިކުރުމާއި އަދި އެކަލޭގެފާނުގެ އުފަންދުވަހުގެ ޛިކުރާގެ ބިދުޢަ) މިއެވެ.\n2- ރަސޫލުﷲ ޞައްލަﷲ ޢަލައިހި ވަސައްލަމަގެ ބަސްފުޅު އެހުމާއި އެއަށް ޢަމަލުކުރުމާއި އެކަލޭގެފާނު ކުރައްވާ ޙުކުމަށް ރުހި ޤަބޫލުވުން. ﷲ ތަބާރަކަ ވަތަޢާލާ ވަޙީކުރެއްވިއެވެ. فَلاَ وَرَبِّكَ لاَ يُؤْمِنُونَ حَتَّى يُحَكِّمُوكَ فِيمَا شَجَرَ بَيْنَهُمْ ثُمَّ لاَ يَجِدُوا فِي أَنْفُسِهِمْ حَرَجًا مِمَّا قَضَيْتَ وَيُسَلِّمُوا تَسْلِيمًا (النساء 65) ”ކަލޭގެފާނު ހައްދަވާބޮޑުކުރެއްވި ރައްބުގެ ރުބޫބިއްޔަތު ގަންދެއްވާ ހުވާކުރައްވާ ވަޙީކުރައްވައެވެ. އެބައިމީހުން އަރައިރުންވެ، ދެކޮޅުވެރިވާ މައްސަލަތަކުގައި، ކަލޭގެފާނު ޙާކިމަކަށް (ޙުކުމްކުރާ މީހަކު ކަމުގައި) ކަލޭގެފާނު ކުރެއްވި ޙުކުމާ މެދު އެބައިމީހުންގެ ހިތުގައި އެއްވެސް ހިތްހަމަނުޖެހުމެއް ނެތިއްޖައުމަށް ދާންދެން ކަނޑައެޅިގެން އެބައިމީހުންނީ އީމާންވ ބަޔަކުކަމުގައި ނުވެއެވެ.“\n5- މަތިވެރި މާތް އަޚްލާޤުން ޒީނަތްތެރިވުމާއި އެކަން ނަފީކުރާ އެންމެހައި ކަންތައްތަކުން ދުރުވެ އެއްފަރާތްވުމެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވަނީ بُعِثْتُ لأُِتَمِّمَ مَكَارِمَ الأَخْلاَقِ ”ތިމަންކަލޭގެފާނު ފޮނުއްވެވުނީ މަތިވެރި މާތް އަޚްލާޤް ފުރިހަމަ ކުރެއްވުމަށެވެ. އަދި އިސްލާމްދީނާ ޝަރީޢަތާ ޚިލާފު އެންމެހައި ހަޑިމުޑުދާރު ފާޙިޝްކަންތައްތަކުންނާއި ދީނުގެ ޢަދާވާތްތެރިންގެ އެންމެހައި ދަންތުރަތަކާއި ޖަހާ ކެހިވެރިކަމުގެ މަޅިތަކުންނާއި މިހުރިހައި ކަންތަކުން ސަލާމަތްވެ ދުރުވެގަތުން.\n6- ވަޟަޢީ ޤާނޫނުތަކަށް ޢަމަލުކުރުން ދޫކުރުމާއި ކީރިތި ޤުރުއާނާއި ރަސޫލުﷲ ޞައްލަﷲ ޢަލައިހި ވަސައްލަމަ މާތް ނަބިއްޔާގެ ސުންނަތަކީ ޝަރީޢަތުގެ އަޞްލުކަމާއި ޝަރުޢުކުރައްވާ ފަރާތަކީ ހަމައެކަނި އެއްކައުވަންތަ ﷲ ކަމާއި ރަސޫލުﷲ ޞައްލަﷲ ޢަލައިހި ވަސައްލަމައަކީ ﷲ ގެ ޙަޟްރަތުން އެ ޝަރީޢަތް އިއްވަވާދެއްވާ ފަރާތްކަމާއި ކީރިތި ރަސޫލާ ޞައްލަﷲ ޢަލައިހި ވަސައްލަމައަށް ﷲ ގެ އިޛްނައާ ނުލައި ޝަރުޢުކުރުމުގެ ހުއްދަ ދެއްވާފައިނުވާއިރު ﷲގެ ފޮތާއި ޚިލާފަށް މީސްތަކުންނާމެދު އަމިއްލަ އަމިއްލައަށް ޝަރުޢުކުރުމުގައި ﷲއާއި އެއްފަދަވެވޭނީ ކޮންފަދައަކުން ހެއްޔެވެ؟ ކީރިތި ޤުރުއާނުގައި ﷲ ވަޙީކުރައްވާފައިވަނީ أَمْ لَهُمْ شُرَكَاءُ شَرَعُوا لَهُمْ مِنَ الدِّينِ مَا لَمْ يَأْذَنْ بِهِ اللَّهُ ( الشورى 21) ”ﷲގެ އިޛްނަ ދެއްވާފައިނުވާ ކަންތައްތައް ދީނުގައި ޝަރުޢުކުރުމުގައި އެބައިމީހުންނަށް ޝަރުޢުކޮށްދިން ބައިވެރިންތަކެއް ވަނީ ހެއްޔެވެ؟ ފަހެ އެފަދަބަޔަކު ނުތިބޭނެއެވެ.\nމާތްވެގެންވާ މުސްލިމުންނޭވެ! ދަންނާށެވެ! ރަސޫލުﷲ ޞައްލަﷲ ޢަލައިހި ވަސައްލަމަގެ ލޯބި ތަމްޘީލުވާނީ އެކަލޭގެފާނުގެ މާތްދީނާއި ޝަރީޢަތް ތިމާގެ އަމިއްލަނަފްސަށް ލާޒިމުކުރެވިގެންނެވެ. ދުނިޔޭގެ ކަންކަމުގައި އެކަލޭގެފާނު ގެންނެވި މާތްދީނާއި ޝަރީޢަތަށް ޙުކުމްކުރެވިގެންނެވެ. އެދީނުގައި އަލަށް ބިދުޢަތަށް އުފައްދައިގެންނެއް ނޫނެވެ. ﷲ ވަޙީކުރައްވާފައިވަނީ قُلْ إِنْ كُنْتُمْ تُحِبُّونَ اللَّهَ فَاتَّبِعُونِي يُحْبِبْكُمُ اللَّهُ وَيَغْفِرْ لَكُمْ ذُنُوبَكُمْ …….(آل عمران 31) ”ކަލޭގެފާނު ވިދާޅުވާށެވެ! ﷲއަށް ލޯބިކުރަނީވިއްޔާ ތިމަންކަލޭގެފާނަށް ތަބަޢަވާށެވެ. އެއިރުން ﷲ ތިޔަބައިމީހުންނަށް ލޯބިވެވޮޑިގަންނަވާނެތެވެ. އަދި ތިޔަބައިމީހުންގެ ފާފަ ފުއްސަވާނެއެވެ.“\nހަމަކަށަވަރުން އިސްލާމްދީނަކީ ނުގުޑާފަދަ ޔަޤީންކުރުމަކާއި އިޚްލާޞްތެރި ޞާލިޙް ޢަމަލުތަކަކަށް ކިޔޭ ނަމެކެވެ. އާދެ! ”اَلْعَمَلُ الْخَالِص مِنَ الرِّيَاءِ الْمُقَيَّدُ بِالسُّنَّةِ” ޞާލިޙު ޢަމަލަކީ ﷲ އަށް އިޚްލާޞްތެރިވެގެންކުރާ، ރަސޫލުﷲ ޞައްލަﷲ ޢަލައިހި ވަސައްލަމަގެ ސުންނަތާ އެއްގޮތްވެގެންވާ ޢަމަލެވެ.\nމާތްވެގެންވާ މުސްލިމުންނޭވެ! ރަސޫލުﷲ ޞައްލަﷲ ޢަލައިހި ވަސައްލަމަ އަޅުގަނޑުމެން ބައިތިއްބާފައިވަނީ المَحَجَّةِ الْبَيْضَاءِ ގައެވެ. އެކަލޭގެފާނު ޙަދީޘްކުރައްވާފައިވަނީ ”تَرَكْتُكُمْ عَلَى المَحَجَّةِ الْبَيْضَاءِ لَيْلَهَا كَنَهَارِهَا لاَ يَزِيْغُ عَنْهَا بَعْديْ إِلاَّ هَالِكٌ” ”ތިމަންނަބިއްޔާ ކަލޭމެން ބައިތިއްބާފައިވަނީ المَحَجَّةِ الْبَيْضَاءِ ގައެވެ. ފަހެ އޭގެ ރޭގަނޑު ދުވާލުފަދައެވެ. ގެއްލި ހަލާކުވެ މަގުއޮޅިފައިވާ މީހަކު މެނުވީ އެމަގުން މޫނު އަނބުރައެއް ނުލާނެއެވެ.“ މުރާދުކުރައްވަނީ ކީރިތި ޤުރުއާނާއި ސުންނަތެވެ.\n”لَتَرْكَبُنَّ سُنَنَ مَنْ كاَنَ قَبْلَكُمْ شِبْرًا بِشِبْرٍ، وَذِرَاعاً بِذِرَاعٍ، حَتَّى لَوْ دَخَلُوا جُحْرَ ضَبٍّ لَدَخَلْتُمُوْهُ قِيْلَ ياَرَسُولَ اللّه اليَهُودُ وَالنَّصارى؟ قَالَ فَمَنْ غَيْرُهُمْ (رواه الترمذى والأصل في الصحيحين)\n”ތިޔަބައިމީހުންގެ ކުރީގައިވި މީހުންގެ މަގުތަކާއި ގޮތްތަކަށް ކަނޑައެޅިގެން ތިޔަބައިމީހުން ސަވާރުވާނެއެވެ. ފަހެ އެބައިމީހުންގެ މަގުތަކާއި ގޮތްތަކަށް ކައިވަތުން ކައިވަތަށް މުށުން މުށަށް ތިޔަބައިމީހުން ތަބަޢަވާނެއެވެ. އެގޮތްތަކާއި އެއްގޮތްކުރެވޭތޯ ގަދައަޅައި ވެވުނުވަރެއް ކުރާނެއެވެ. އެގޮތުން އެބައިމީހުން ޞައްބު (ބޮނޑު ފާޑުގެ ޙައިވާނެއް)ގެ ހޮރަކަށް ވަދެފައިވާނަމަވެސް އެބައިމީހުންނާއި ތަބަޢަވެ އެއްގޮތްކުރުމުގެ ގޮތުން އެހޮރަށްވެސް ތިޔަބައިމީހުން ވަންނާނެއެވެ. އަޞްޙާބުބޭކަލުން ދެންނެވިއެވެ. އެބައިމީހުންނަކީ އެއީ ނަޞާރާއިންނާއި ޔަހޫދީންތޯއެވެ؟ ޙަދީޘްކުރެއްވިއެވެ. އެނޫން ކޮންބައެއް ހެއްޔެވެ؟\nމިނަބަވީ އިންޒާރުގައި ކަނޑައެޅިގެން ޔަހޫދީންނާއި ނަޞާރާއިން (ކްރިސްޓިއަރުން)ނަށް ތަޤްލީދުކުރުމާއި އެބައިމީހުންގެ އާދަތަކަށް ތަބަޢަވުމަކީ މަނާކުރައްވައި ނަހީކުރައްވާފައިވާ ކަމެއްކަން އެނގެއެވެ. މިގޮތުން ޔަހޫދީންނާއި ނަޞާރާއިންގެ އާދަތަކަށް ތަބަޢަވެ އެބައިމީހުން ޢަމަލުތަކާއި އެއްގޮތަށް އުޅޭމީހުންނަށް މިފެނުނީ ކްރިސްޓިއަނުން ޢީސާ ޢަލައިހިއްސަލާމްގެ އުފަންދުވަހުގެ ޛިކްރާ އައުކުރުމުގެ އިޙްތިފާލްތަކާއި ޢީދުތައް ހަދާތަނެވެ. ހަމަ ފެނުމުން ބުނަންފެށީ އަހަރެމެންގެ ނަބިއްޔާ ޞައްލަﷲ ޢަލައިހި ވަސައްލަމަގެ އުފަންދުވަހުގެ ޛިކުރާ އައުކުރުމުގެ ޙަފްލާތައް ހަދަން ވާޖިބުވާނޭކަމުގައެވެ. އެހެނީ ނަޞާރާއިން އެމީހުންގެ ނަބިއްޔާގެ އުފަންދުވަހުގެ ޛިކްރާގެ ޙަފްލާތައް ހަދާއިރު އަހަރެމެންގެ ނަބިއްޔާ ޞައްލަﷲ ޢަލައިހި ވަސައްލަމަގެ އުފަންދުވަހުގެ ޛިކްރާ އައުކޮށް ނަހަދަންވީ ކީއްވެގެން ހެއްޔެވެ؟ އަހަރެމެންގެ ނަބިއްޔާއީ ޚާތިމުއް ނަބިއްޔީން ވަ އިމާމުލް މުރްސަލީން އެވެ. ވީމާ އަހަރެމެންގެ ނަބިއްޔާ ޞައްލަﷲ ޢަލައިހި ވަސައްލަމަގެ އުފަންދުވަހުގެ ޛިކްރާ އައުކުރުން މާ އައުލާކަންބޮޑެވެ. މިގޮތުން ނަޞާރާއިންގެ މިޢަމަލާ، އިސްލާމުންގެ މިޢަމަލާ ދެމެދުގައި ބާޠިލު އަދި ފާސިދު ޤިޔާސް އުފެއްދީއެވެ. ފަހެ ޔަހޫދީންނާއި ނަޞާރާއިންގެ ޢަމަލުތަކަށް ވާގިދޭ ޚުރާފީންނާއި ބިދުޢަވެރީން ޤަޞްދުކޮށްފައިވަނީ ސުންނަތަށް ޢަމަލުކުރުން ދޫކޮށްލައި، އެނަބިއްޔާ ދެއްކެވި ނަމޫނާއަށް ތިމާގެ ޢަމަލުތައް ފައްތައި އެއްގޮތްކުރުމުގެ ބަދަލުގައި ދޮގުވެރި ގޮތްތަކާއި ސޫރަތަކުގައި ކީރިތި ރަސޫލާ ޞައްލަﷲ ޢަލައިހި ވަސައްލަމަ އިޝްރިހާރު ކުރުމެވެ. އެމާތް ނަބިއްޔާ ޞައްލަﷲ ޢަލައިހި ވަސައްލަމައާ މެދު ”ހަޖޫ“ ހެދުމެވެ. ނަޢޫޛު ބިﷲ\nﷲ ވަޙީކުރައްވާފައިވަނީ ”ތެދުމަގާއި ހިދާޔަތު ފައުޅުވުމަށްފަހު ރަސޫލާއާ ޚިލާފުކޮށް ހަދާމީހުން ދަންނާށެވެ! އަދި މުއުމިނުންގެ މަގުނޫން އެހެން މަގުތަކަށް ތަބަޢަވާމީހުންވެސް ދަންނާށެވެ. އެމީހުން މަގުފުރެދުން ޚިޔާރުކުރި ފަދައިން އެމަގުފުރެދުމުގެ ތެރޭގައި ތިމަންރަސްކަލާންގެ އެބައިމީހުން ބައިތިއްބަވާ ހުށީމެވެ. އަދި އެބައިމީހުން ޤިޔާމަތްދުވަހުން ޖަހައްނަމައަށް ވައްދަވާ ހުށީމެވެ. އެއީ ވަރަށް ނުބައިކަން ބޮޑުވެގެންވާ ތަނެކެވެ.“\n”ރަސޫލާގެ އަމުރާއި ކަންތަކަށް ޚިލާފުކުރާމީހުން ދެނެތިބެ ޚުޝިޔާރުވާށެވެ އެއީ ދުނިޔޭގައި އެބައިމީހުންނަށް ޖެހިދާނޭ ފިތުނައާއި މުޞީބާތަށެވެ. އަދި ޤިޔާމަތްދުވަހުން ލިބޭނޭ ވޭންދެނިވި ޢަޛާބާއި މެދުގައެވެ.“


އެމެރިކާއިން ޑަބްލިއުއެޗްއޯއާއެކު އޮންނަ ގުޅުން ކަނޑާލުމުން އެ ނިންމުން މުރާޖަޢާކުރަން އީޔޫއިން ގޮވާލައިފި އެމެރިކާއިން ޑަބްލިއުއެޗްއޯއާއެކު އޮންނަ ގުޅުން ކަނޑާލުމުން އެ ނިންމުން މުރާޖަޢާކުރަން އީޔޫއިން ގޮވާލައިފި\nއެމެރިކާއިން ޑަބްލިއުއެޗްއޯއާއެކު އޮންނަ ގުޅުން ކަނޑާލުމުން އެ ނިންމުން މުރާޖަޢާކުރަން އީޔޫއިން ގޮވާލައިފި\nއެމެރިކާގެ ރައީސް ޑޮނަލްޑް ޓްރަމްޕް - ފޮޓޯ: ރޮއިޓާރސް\nދުނިޔޭގެ ޞިއްޙަތު ޖަމްޢިއްޔާ ޑަބްލިއެޗްއޯއާއި އެމެރިކާއާ ދެމެދު އޮންނަ ގުޅުން އެ ޤައުމުން ކަނޑާލަން ނިންމުމުން، އެ ނިންމުން އަލުން މުރާޖަޢާކުރުމަށް ވިލާތުގެ އިއްތިޙާދުން އެމެރިކާއަށް ގޮވާލައިފިއެވެ.\nއެމެރިކާއިން ޑަބްލިއުއެޗުއޯއަށް ދެމުން އައި މާލީ އެހީތެރިކަން ކަނޑާލާއި އެ ޖަމްޢިއްޔާއާއެކު އޮންނަ ގުޅުން ކަނޑާލާފައިވަނީ ދުނިޔޭގައި ކޯވިޑް-19 ފެތުރެންފެށުމުން އެ ޖަމްޢިއްޔާއިން އެދެވޭ ފިޔަވަޅު އަޅާފައިނުވާކަމަށް ބުނެއެވެ.\nވިލާތުގެ އިއްތިޙާދުން ނެރުނު ބަޔާނެއްގައި ބުނީ ދުނިޔޭގައި ހިނގާ ޞިއްޙީ ކާރިޘާތަކުން އަރައިގަތުމަށް ޑަބްލިއުއެޗުއޯއިން މަސައްކަތްކުރުމަށް މަގުފަހިކޮށްދޭން ޖެހޭކަމަށާއި އެމެރިކާގެ ނިންމުން ބަދަލުކުރުމަށް ގޮވާލާކަމަށެވެ. އަދި ދުނިޔޭގެ ހުރިހާ ޤައުމުގެއް އެކުގައި މަސައްކަތްކޮށްގެން މެނުވީ ދުނިޔެއަށް ކުރިމަތިވެފައިވާ ބަލިމަޑުކަމުން އަރައިނުގަނެވޭނެކަމަށް އެ ބަޔާނުގައި ބުނެފައިވެއެވެ.


1 Mas Dhuvahuge Programme Eh Furihama Kurumun Vakeelunnah Huhdha Dheyn Faaskoffi | Hathaavees\nއެއްމަސް ދުވަހުގެ ޕްރޮގްރާމެއް ފުރިހަމަ ކުރުމުން ވަކީލުންނަށް ހުއްދަ ދޭން ފާސްކޮށްފި\nވަކީލުންތަކެއް ހުވާ ކުރުމަށް މީގެކުރިން ބޭއްވި ރަސްމިއްޔާތެއްގެ ތެރެއިން: ފޮޓޯ / މިހާރު\nގާނޫނީ ވަކީލުކަމުގެ ހުވައިކުރެވިފައިނުވާ އެންމެހައި ފަރާތްތަކަށް ޚާއްޞަކޮށްގެން އެއް މަސް ދުވަހުގެ ތަމްރީނު ޕްރޮގްރާމެއް ބާ ކައުންސިލުން އެކުލަވާލައި، ކުރިއަށް ގެންދަންވާނެ ކަމަށް ބަޔާންކޮށް ގާނޫނީ ފަންނުގެ ގާނޫނަށް ހުށަހެޅި އިސްލާހު ފާސްކޮށްފިއެވެ.\nދަނގެތި ދާއިރާގެ މެންބަރު ކާނަލް ރިޓަޔާޑު މުހައްމަދު ނާޒިމް ހުށަހެޅުއްވި އެ އިސްލާހު ޖުޑީޝަރީ ކޮމެޓީން ދިރާސާކޮށް ނިންމި ރިޕޯޓު މަޖިލީހުގެ މިއަދުގެ ޖަލްސާގައި ފާސްކުރީ 71 މެންބަރުންގެ އިއްތިފާގުންނެވެ.\nކޮމެޓީ ރިޕޯޓުގައި ބުނެފައިވަނީ ގާނޫނޫ ފަންނުގެ އެހެން މާއްދާއެއްގައި އެހެން ގޮތަކަށް ބަޔާންކޮށްފައިވީ ނަމަވެސް، އެ ގާނޫނަށް އަމަލުކުރަން ފަށާއިރު، މޯލްޑިވްސް ކޮލިފިކޭޝަންސް އޮތޯރިޓީން ގަބޫލުކުރާ މަތީ ތައުލީމު ދޭ މަރުކަޒަކުން ގާނޫނީ ރޮނގުން ފުރަތަމަ ޑިގްރީ ހާސިލުކޮށްފައިވާ ފަރާތްތަކުގެ ތެރެއިން، ގާނޫނީ ވަކީލުކަމުގެ ހުވައިކުރެވިފައިނުވާ އެންމެހައި ފަރާތްތަކަށް ހާއްސަކޮށްގެން އެއް މަސް ދުވަހުގެ ތަމްރީނު ޕްރޮގްރާމެއް ބާ ކައުންސިލުން އެކުލަވާލައި، ކުރިއަށް ގެންދަންވާނެ ކަމަށެވެ.\nތަމްރީނު ޕްރޮގްރާމްގައި ހިމެނޭ ވަކިވަކި ބައިތަކާއި، އެ ތަމްރީނު ޕްރޮގްރާމްގެ ބައިވެރިންގެ ފެންވަރު ވަޒަންކުރާނެ ގޮތް ބަޔާންކުރާ އުސޫލެއް ބާ ކައުންސިލުން އެކުލަވާލައި، އެ ގާނޫނަށް އަމަލުކުރަން ފަށާ ތާރީހުން ފެށިގެން7ދުވަހުގެ ތެރޭގައި، އެކުލަވާލާ ގެޒެޓު ކުރަންވާނެ ކަމަށްވެސް ފާސްކުރި އިސްލާހުގައިވެއެވެ. އަދި އެ އުސޫލު ދިވެހި ސަރުކާރުގެ ގެޒެޓުގައި ޝާއިއުކުރާ\nތާރީހުން ފެށިގެން ގިނަވެގެން7ދުވަހުގެ ތެރޭގައި، ތަމްރީނު ޕްރޮގްރާމު ފަށަން ވާނެ ކަމަށްވެސް ބަޔާންކޮށްފައިވެއެވެ.\nPrevious އެޗްއާރްސީއެމްގެ މެންބަރުކަމަށް ކުރިމަތިލުމުގެ މުއްދަތު އިތުރުކޮށްފި\nNext ޕީޕީއެމް އަށް ވޯޓު ހޯދަން އުޅުނު ކަމުގެ ތުހުމަތުގައި ހައިކޯޓު އިސްފަނޑިޔާރު ސަސްޕެންޑުކޮށްފި


Gadheemee zamaa bunedhey sarahahdheh hoadhaifi\nގާދިމީ ޒަމާން ބުނެދޭ ސަރަހައްދެއް ހޯދައިފި\nގާދިމީ ޒަމާނުގެ މީހުން ދިރިއުޅުނު ސަރަހައްދުން ފެނުނު ޑައިނަސޯގެ ކަށިތައް\nގަދީމީ ޒަމާނުގެ މީހުންގެ ދިރިއުޅުން އޮތް ގޮތް ހޯދައި އެނގުމުގެ ޝައުގުވެރިކަން ގިނަ ބައެއްގެ ހިތުގެ ތެރޭގައި އަބަދުވެސް އޮވެ އެވެ. އާންމުކޮށް ގާދިމީ ޒަމާނުގެ ދިރިއުޅުން އެނގިގެންދަނީ އެ ޒާމާނެއްގެ މީހުން ލިޔެފައިވާ ލިޔުމަކުންނެވެ. ނޫނީ ކުރަހާފައި ކުރެހުމެކުންނާއި ކޮންމެ ވެސް ތާރީހީ ސައިޓަކުންނެވެ. މިފަދަ ސައިޓުތަކުންނާއި ފޮތްފޮތުގައި ހުންނަ ލިޔުމަކީ ކޮންމެ މީހަކަށް އަދި ކިޔަން އެގޭ އެއްޗަކަށް ވެސް ނުވެ އެވެ.\nއާދަޔާ ހިލާފު ފޮސިލްތައް ފެނުމަކީ ހަމަ އާދައިގެ ކަމެކެވެ. އެއީ 30 ފޫޓު ހުންނަ އިންސާނެއްގެ ކަށިގަނޑަކަށް ވިޔަސް މެއެވެ. އެއަކުން ގަދީމީ ޒަމާނުގައި މީހުން ދިރިއުޅުނު ގޮތުގެ ސީދާ ތަފްސީލެއް ނުލިބެ އެވެ. ފޮސިލްތަކުގެ ތެރެއިން ގިނަ އާކިއޮލޮޖިސްޓުން ހޯދަން ޝައުގުވެރިކަން ހުންނަނީ ޑައިނަސޯތަކުގެ ފޮސިލްތަކެވެ. ސަބަބަކީ ޑައިނަސޯގެ ފޮސިލްތަކުގެ އަގު އަދިވެސް ދަށް ނުވާތީ އެވެ. މިފަދަ ހޯދުމެއް ހޯދުމުގެ ބޭނުމުގައި އެމެރިކާގެ ކޮލޮރާޑޯގެ މިޔުޒިއަމެއް ކަމަށްވާ ޑެންވާ މިޔުޒިއަމް އޮފް ނޭޗާ އެންޑް ސައިންސްގެ އާކިއޮލޮޖިސްޓުން ވަނީ ވަރަށް ބޮޑު ދިރާސާއެއް ކޮށްފަ އެވެ. އެ ދިރާސާގެ އެހީގައި ސީދާ ޑައިނަސޯގެ ކަށިތައް ފޮރުވިފައިވާ ސަރަހައްދެއް ދެނެގަނެވުނެވެ.\nމި ކަށިތަށް ވެގެން ދިޔައީ އެމީހުނަށް ބޮޑު ހޯދުމެއް ހޯދަން މަގުފަހި ކޮށްދިން ކަށިތަކަށެވެ. އެ ކަށިތަކުގެ ދިރާސާ ކުރުމުން، ގަދީމީ ޒަމާނުގެ މީހުންގެ ދިރިއުޅުމުގެ ސިފަތަކަށް ވަރަށް ބޮޑަށް އަލި އެޅިގެން ދިޔަ އެވެ.\nއާކިއޮލޮޖިސްޓުންގެ ޓީމުގައި ހިމެނި ވަޑައިގަންނަވާ އާކިއޮލޮޖިސްޓެއް ކަމަށްވާ ޝަރޮން މިލްޓާ އެންމެ ފުރަތަމަ ހީކުރެއްވީ އޭނާއަށް ފެނި ވަޑައިގަތީ ކުކުޅު ބިހެއް ކަމަށެވެ. ނަމަވެސް މިޔުޒިއަމަށް ގެންގޮސް ކުރިއަށް ގެންދިޔަ ދިރާސާއިން އެއީ އަލިފާން ފަރުބަދަތައް ގޮވުމުގެ ސަބަބުން މަރުވެފައިވާ ޑައިނަސޯއެއްގެ ކަށިކޮޅެއްކަން އެގުނެވެ.\nބުނެވޭ ގޮތުގައި ޑައިނަސޯތައް މަރުވެފައިވަނީ ބާރުގަދަ އެތަކެއް އަލިފާން ފަރުބަދަތައް ގޮވުމުގެ ސަބަބުން ބިން ހެލުމާއި ސުނާމީތައް އައިސްގެނެވެ. ގުދުރަތީ މި ބޮޑު ހާދިސާގައި އެއްބަރަކަށް އޮތް ދުނިޔެ ވަކިވަކި ބައްރުތަކަށް ބެހިގެން ދިޔައީ ކަމަށް އިލްމީ ދިރާސާތަކުގެ އަލީގައި ޔަގީން ކުރެވެ އެވެ.\nޝަރޮން މިލްޓާއަށް ފެނުނު ކަށިކޮޅަކީ ޑައިނަސޯއެއްގެ އިނގިޔެއްގެ ހުޅެއްގެ ބައެވެ. އެހެންކަމުން ޝަރޮން މިލްޓާގެ ޓީމުން ކަށިތައް ފެނުނު ސަރަހައްދު އިތުރަށް ދިރާސާކުރަން ދިޔަ އެވެ. ދިރާސާ ކުރުމުގެ ތެރެއިން ޑައިނަސޯތައް މަރުވުމަށްފަހު ދުނިޔޭގައި އުޅުނު ބައެއްގެ ދިރިއުޅުން ދޭހަކޮށްދޭ އާކިއޮލޮޖިކަލް ސައިޓެއް ވެސް ވަނީ ފެނިފަ އެވެ.\nއެ ސައިޓު ފެނިފައިވަނީ ޗަކަ ބިން ހިމެނޭ ސަރަހައްދަކުންނެވެ. އަދި އެފަދަ ކިތަންމެ ސަރަހައްދުތަކެއް މީގެ ކުރިން ދުނިޔޭގެ އެކި ހިސާބުތަކުން ވެސް ވަނީ ފެނިފަ އެވެ. ސުނާމީގެ ސަބަބުން މުޅި ދުނިޔެ އޭރު ވަނީ ޗަކަވެފަ އެވެ. އެހެންކަމުން އޭރުގެ މީހުން ދިރިއުޅެމުން އައީ ޗަކަ ހިސާބުތަކުގައި ކަން އެމެރިކާގެ މިޔުޒިއަމްތަކުގެ އާކިއޮލޮޖިސްޓުން ކުރި ދިރާސާތަކަށް ވަނީ އެނގިފަ އެވެ. ޗަކަ ހިސާބުތަކުގައި އެމީހުން ދިރި އުޅުނީ ފަސޭހައިން ފެން ލިބޭތީ ކަމަށް ބެލެވެ އެވެ.\nސައިޓުތަކުން ފެނުނު އިންސާނުންގެ ކަށިތަކުން އެއްވެސް ބާވަތެއްގެ އަންނައުނެއް ފެނިފައެއް ނުވެ އެވެ. އެހެންކަމުން އެމީހުން އަންނައުނުގެ ގޮތުގައި ބޭނުންކުރީ ޖަނަވާރުތަކުގެ ހަންކަން ވެސް އެގުނެނެވެ. މިކަން އެގުނީ ޖަނަވާރުތަކުގެ ހަމުގެ ސަބަބުން ޖެހޭ ބަލިތައް ފެނުނު ކަށިތަކުން ފެނިފައި ވުމުންނެވެ.\nގެއެއްގެ ގޮތުގައި ބޭނުންކުރީ ގަސްގަހުގެ ހިޔަލުގައި ހަދާފައި ހުންނަ ޓެންޓު ފަދަ އެއްޗެއްކަން ވެސް ޝަރޮން މިލްޓާގެ ޓީމުން ކުރި ދިރާސާއަށް އެގުނެވެ.\nގަދީމީ ޒަމާނުގެ މީހުން ދިޔައީ ޖަނަވާރުތައް ޝިކާރަ ކުރުމަށްފަހު އޭގެ ހަންގަނޑު ނަގައި އަވީގައި ހިއްކަމުންނެވެ. މިއީ ގިނަ މިއުޒިއަމެއްގެ އާކިއޮލޮޖިސްޓުން ބައިވެރިވެގެން ކޮށްފައިވާ ދިރާސާއަކަށްވުމުން، މިހާތަނަށް ކޮށްފައިވާ ދިރާސާތަކަށް ވުރެ މި ދިރާސާ އެކިއުރޭޓެވެ.\nޖަނަވާރުގެ ހަން ކެއްކުމުގައި ބޭނުން ކޮށްފައި ވަނީ ހިލަކަން ވެސް ސައިޓު އިތުރަށް ދިރާސާ ކުރުމުން އެގުނެވެ. އެ ހިލަތަކުގައި ހުންނަނީ ފުންކޮށް ވަޅެއް ކޮނެފަ އެވެ. އެއީ ޖަނަވާރުތަށް ކޮށާލުމަށްފަހު އެއަށް އެޅުމަށެވެ. މިގޮތަށް ވަޅު ކޮނެފައި ހުރި ގިނަ އަދަދެއްގެ ހިލަތައް ވަނީ ފެނިފަ އެވެ. ބޯ ފެން ރައްކާ ކުރުމަށް ބޭނުންކުރީ އޮނެވެ. އޮނު ކެނޑުމަށްފަހު އޭގެ އެއްކޮޅު ބައްދާލުމަށްފަހު އަނެއް ކޮޅުގައި ހުންނަނީ މަތިގަނޑެއް އަޅައިފަ އެވެ.\nއެހެންކަމުން ގަދީމީ ޒަމާނުގެ ޒަމާނުގައި މީހުން ދިރިއުޅުނީ ސަވައިވަލް ކުރާއިރު އުޅޭ ގޮތަށް ކަމަށް މި ދިރާސާއަށް ފަހު ގިނަ އާކިއޮލޮޖިސްޓުން އެއްބަސްވެ އެވެ. މިއީ ގަދީމީ ޒަމާނުގައި މީހުން ދިރިއުޅުނު ގޮތް މިހާ ޔަގީން ކަމާއެކު ބުނަން އެގުނު ފުރަތަމަ ދިރާސާ އެވެ. ދިރާސާގައި އެމެރިކާގެ 321 މިޔުޒިއަމެއްގެ 2376 އާކިއޮލޮޖިސްޓުން ވަނީ ބައިވެރިވެފަ އެވެ.


Arjun aaeku eky Malaika covid ah positive vun, dhemeehun dhiriulhenee ekugai? – Iru\nއަރްޖުން އާއެކު އެކީ މަލައިކާ ކޮވިޑް-19 އަށް ޕޮޒިޓިވްވުން، ދެމީހުން ދިރިއުޅެނީ އެކުގައި؟\nބޮލީވުޑް އެކްޓަރު އަރްޖުން ކަޕޫރު ކޮވިޑް-19 އަށް ޕޮޒިޓިވްވި ކަން އިއުލާނު ކުރިތާ މާ ގިނައިރުތަކެއް ނުވަނީސް، އޭނާގެ ލޯބިވެރިޔާ އަދި އެކްޓްރެސް މަލައިކާ އަރޯރާ ވެސް އެ ބައްޔަށް ޕޮޒިޓިވްވެފައި ވާކަން ހާމަކޮށްފިއެވެ. އަދި މިީގެން އަންގައިދެނީ، އަރްޖުން އާއި މަލައިކާ ދިރިއުޅެމުން އަންނަނީ އެއް ގެއެއްގައި ކަން ކަމަށް ބައެއް މީޑިއާތަކުން ބުނެފައިވެއެވެ.\nމަލައިކާ، 46، ކޮވިޑް-19 އަށް ޕޮޒިޓިވްވިކަން ހާމަކޮށްފައިވަނީ ‘ޓައިމްސް އޮފް އިންޑިއާ’ އާ ވާހަކަ ދައްކަމުންނެވެ. ނަމަވެސް އޭނާގެ ކިބައިން އެ ބަލީގެ މާ ބޮޑު އަލާމާތެއް ނުފެންނަ ކަމަށާއި، މިވަގުތު އިނީ ގޭގައި ކަރަންޓީނު ވެގެންކަން ހާމަކުރިއެވެ. “އަހަރެން މީގެން ސަލަމާތްވެގެން އަންނާނީ މިއަށްވުރެ މާ ދުޅަހެޔޮ މީހެއްގެ ގޮތުގަ” މަލައިކާ ބުނެފައިވެއެވެ. އަރްޖުން ވެސް މިހާރު ހުރީ ގޭގައި ކަރަންޓީނު ވެގެން ކަން އަރްޖުން ވަނީ ހާމަކޮށްފައެވެ.\nމަލައިކާއަށް ވުރެ 10 ވަރަކަށް އަހަރު ހަގު އަރްޖުން އާ އޭނާ ރައްޓެހިވެފައިވަނީ ކުރިން އިނދެގެން އުޅުނު އަރްބާޒް ޚާންގެ ކައިރިން ވަރިވުމަށްފަހު ގައެވެ. އަދި އަރްޖުން އާއި މަލައިކާ ކައިވެނި ކުރަން އުޅޭކަމުގެ ވާހަކަތަކެއް ވެސް މީޑިއާގައި ދޭތެރެދޭތެރެއިން ދެކެވެމުންދެއެވެ. މީގެ އިތުރުން ދެކެވޭ އަނެއް ވާހަކައަކީ، އެ ދެ ލޯބިވެރިން މިހާރު ދިރިއުޅެނީ އެކުގައި، “ލިވް-އިން ރިލޭޝަންޝިޕެއް” ގައި ކަމެވެ. އަދި މިއަދު ދެމީހުން އެކުއެކީގައި ކޮވިޑް-19 އަށް ޕޮޒިޓިވް ވުމަކީ އޭގެ ހެއްކެކެވެ. ނަމަވެސް މަލައިކާ އޭނާއަށްވުރެ އެތައް އަހަރެއް ހަގު މީހަކާ ރައްޓެހިވެގެން އުޅޭތީ، އޭނާއަށް ވަރަށް ގިނައިން ފާޑުކިޔުން އަމާޒުވެއެވެ.\nހަމައެހެންމެ، ސަލްމާން ޚާންގެ ކޮއްކޮ އަރްބާޒް ޚާން މަަލައިކާ ވަރިކުރީ އަރްޖުން އާ ގުޅުން ބާއްވާކަން ފަޅާ އެރުމުން ކަމަށް ވެސް ބައެއް މީހުން ބުނެއެވެ. އެ ކައިވެންޏަށް 20 އަހަރު ވާން ކައިރިވެފައި ވަނިކޮށް އަރްބާޒް އާއި މަލައިކާ ކައިވެނ ރޫޅައިލި އިރު، އެ ދެމީހުންނަށް ފިރިހެންކުއްޖަކު ލިބިފައިވެއެވެ. މިކަމާހެދި، އަރްޖުން ކަޕޫރާއި ސަލްމާން ޚާންގެ އާއިލާއާ އޮތް ގުޅުން ވަރަށް ބޮޑަށް ހީނަރުވެފައިވާ ކަމަށް ވެސް އަޑު ފެތުރިފައިވެއެވެ.\nމަލައިކާ އާއި އަރްބާޒް އެމީހުންގެ ދަރިފުޅާއެކު\nމަލައިކާއާއި އަރްޖުން ރައްޓެހިވެގެން އުޅޭކަން މީގެކުރިން ވަނީ ސިއްރުކޮށްފައެވެ. ނަމަވެސް މާގިނަ ދުވަހު ސިއްރެއްގެ ގޮތުގައި ނުބާއްވައި، ދެމީހުން ވަނީ ފާޅުގައި އެއްކޮށް އުޅެން ފަށައިފައެވެ. އަދި މީގެކުރިން ިމި ދެލޯބިވެރިން ޗުއްޓީ ހޭދަކުރަން ރާއްޖެއަށް އައިސްފައި ވެސް ވެއެވެ.


MDN uvaalan, Majileehuge memberun govaalavvaifi | Mihaaru\nރައްޔިތުންގެ މަޖިލިހުގެ މިއަދުގެ ޖަލްސާގައި މެމްބަރުން ބައިވެރިވެވަޑައިގަންނަވަނީ --- ފޮޓޯ: މަޖިލިސް\nއެމްޑީއެން އުވާލަން، މަޖިލިހުގެ މެމްބަރުން ގޮވާލައްވައިފި\n07 އޮކްޓޯބަރ 2019 - 11:50 25 comments\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ ރިޕޯޓެއްގައި އިސްލާމް ދީނަށް ފުރައްސާރަކޮށް އެތައް ވާހަކަތަކެއް ލިޔުމާ ގުޅިގެން އެ ޖަމިއްޔާ އުވާލަން ރައްޔިތުންގެ މަޖިލިހުގެ ގިނަ މެމްބަރުންތަކެއް މިއަދު ގޮވާލައްވައިފި އެވެ.\nއެމްޑީއެންގެ ރިޕޯޓާ ގުޅިގެން ނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު އަބްދުﷲ ހުށަހެޅުއްވި މައްސަލައިގެ ބަހުސްގައި މެމްބަރުން ވަނީ އެމްޑީއޭ އަކީ ދެ ތިން މީހަކު ހިންގާ ޖަމިއްޔާއެއް ކަމަށް ވިދާޅުވެ، އެ ޖަމިއްޔާއާ މެދު ވީހާވެސް އަވަހަކަށް ފިޔަވަޅު އެޅުމަށް ކަމާ ބެހޭ ފަރާތްތަކަށް ގޮވާލައްވައިފަ އެވެ.\nދުވާފަރު ދާއިރާގެ އެމްޑީޕީގެ މެމްބަރު އިސްމާއިލް އަހުމަދު ވިދާޅުވީ އެމްޑީއެން އިސްލާމް ދީނާ ދެކޮޅަށް ހިންގާ ހަރަކާތެއްގެ ގޮތުގައި އުފަންވެފައިވާ ކަމަށެވެ. އަދި ރާއްޖެ އަށް ދިމާވެފައިވާ އެންމެ ބޮޑު މައްސަލައަކީ ، މެމްބަރު ވިދާޅުވި ގޮތުގައި، ހައްދުފަހަނައަޅައި ދިއުމެވެ. އެ ނަޒަރުން ބަލާއިރު، އޭނާ ވިދާޅުވީ ރާއްޖޭގައި އޮތީ "އަނދިރި އެންމެ ދައުލަތެއް" ނޫން ކަމަށެވެ. އޭގެ ބަދަލުގައި "ރާއްޖޭގައި އަނދިރި ދެ ދައުލަތް އޮތް" ކަމަށް ވިދާޅުވި އެވެ.\n"އަނދިރި ދައުލަތެކޭ" އިިސްމާއިލް ވިދާޅުވީ، ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހަައްމަދު ނަޝީދު، ރާއްޖޭގައި ދީނީ ގޮތުން ހަރުކަށި މީހުންނަށް ޖެއްސި މިސާލު ކަމަށް ބެލެވެ އެވެ. އަދި "އަނދިރި ދެ ދައުލަތް" ކަމަށް އިޝާރަތްކުރެއްވީ، ބެލެވޭ ގޮތުގައި، ދީނީ ހަރުކަށިކަމުގެ އިތުރުން ލާދީނީ މީހުންގެ ހަރަކާތަށެވެ.\n"އެމްޑީއެންއަކީ މިކަން ސިލްސިލާ ގޮތެއްގައި ފެނިދިޔަ ޖަމިއްޔާއެއް. މިއީ ބިރުހުރި ކަމެއް. މިކަން މިގޮތަށް ދާން ދޫކޮށްލައިގެން ނުތިބޭނެ،" އިސްމާއިލް ވިދާޅުވި އެވެ.\nނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު މިއަދު މަޖިލިހަށް ކުއްލި މައްސަލަ ހުށަހަޅުއްވަނީ. --- ފޮޓޯ: މަޖިލިސް\nއޭނާ ވިދާޅުވި ގޮތުގައި ގާނޫނުތަކާ އެއްގޮތަށް އަމަލު ކުރާ ނަމަ، އެމްޑީއެން މިހާރު ވުޖޫދުގައި ވެސް އޮވެގެން ނުވާނެ އެވެ. އެހެންކަމުން ޖަމިއްޔާތަކާ ބެހޭ ގާނޫނުގެ ދަށުން އެމްޑީއެންއާ މެދު ފިޔަވަޅު އަޅައި އެ ޖަމިއްޔާ އުވާލެވެން ޖެހޭނެ ކަމަށް ވިދާޅުވި އެވެ.\nއިސްމާއިލް ވިދާޅުވީ އިސްލާމް ދީނާއި ކީރިތި ރަސޫލާ އަށް ހަޖޫ ޖަހަން ފުރުސަތު ދީގެން ނުވާނެ ކަމަށެވެ. އަދި މިފަދަ ކަންކަމުގައި ދީލާލައިގެން ނުތިބޭނެ ކަމަށް އޭނާ ވިދާޅުވި އެވެ.\nއެކަމަކު ގައުމު ހަމަ މަގަށް އަޅުވާނެ ވެރިއަކަށް، ރައީސް އިބްރާހިމް މުހައްމަދު ސޯލިހު ވެވަޑައިގަންނަވާނެ ކަމަށް ވިދާޅުވެ، ރައީސަށް އޭނާ ތައުރީފް ކުރެއްވި އެވެ. ދެން ވިދާޅުވީ ރާއްޖެ އަކީ އަމާން ތަނަކަށް ހަދައި، ދެ ވަނަ ބަޣާވާތެއް ގެންނަން ކުރާ މަސައްކަތަށް ފުރުސަތު ނުދޭނެ ކަމަށެވެ.\nއެކަމަކު އިދިކޮޅު ޕީޕީއެމްގެ ނައިބު ރައީސް، ނައިފަރު ދާއިރާގެ މެމްބަރު އަހުމަދު ޝިޔާމް ވަނީ ރިޕޯޓާ ގުޅޭ ގޮތުން ރައީސް އިބްރާހިމް މުހައްމަދު ސޯލިހް މިހާތަނަށް އެއްވެސް އެއްޗެއް ވިދާޅުވެފައި ނުވާތީ ކަންބޮޑުވުން ފާޅުކުރައްވައިފަަ އެވެ.\nއޭނާ ވިދާޅުވި ގޮތުގައި އެ ރިޕޯޓްގެ މައްސަލާގައި ރައީސް އެއްޗެއް ވިދާޅުވާން ޖެހޭނެ އެވެ. އެކަމަކު ސަރުކާރުން މަސައްކަތް ކުރަމުން އަންނަނީ އެމްޑީއެންގެ މެމްބަރުންނާ އެކު ކަމަށް ޝިޔާމް ވިދާޅުވި އެވެ.\nއެމްޑީއެންއާ މެދުގައި މުއައްސަސާތަކުން ފިޔަވަޅު އަޅާފައި ނުވާތީ ވެސް އޭނާ ކަންބޮޑުވުން ފާޅުކުރެއްވި އެވެ. އޭނާ ވިދާޅުވީ އެމްޑީއެންއަކީ މިހާރުން މިހާރަށް އުވާލާފައި އޮންނަން ޖެހޭ ޖަމިއްޔާއެއް ކަމަށެވެ.\n"ޖަމިއްޔާގެ މައިގަނޑު މަގްސަދަކީ އަޅުގަނޑުމެންނާ ހިލާފު، ގަބޫލުކުރާ ގަބޫލުކުރުންތަކާ ހިލާފު މަގްސަދުތަކެއް، އިސްލާމް ދީނާ ހިލާފު މަގްސަދުތަކެއް. މިއަދުން މިއަދަށް މި ދެންނެވި ޖަމިއްޔާ އޮންނަން ޖެހޭނީ އުވިފައި. އެ ޖަމިއްޔާ ހިންގަން އިސްކޮށް ތިބި މީހުން ތިބެން ޖެހޭނީ ހައްޔަރުކުރެވިފައި،" ޝިޔާމް ވިދާޅުވި އެވެ.\nމަޖިލިހުގެ މިއަދުގެ ޖަލްސާގައި ނައިފަރު ދާއިރާގެ މެމްބަރު އަހުމަދު ޝިޔާމް --- ފޮޓޯ: މަޖިލިސް\nވިލިނގިލި ދާއިރާގެ އަމިއްލަ މެމްބަރު ސައުދު ހުސެއިން ވިދާޅުވީ އިސްލާމް ދީނާ ދެކޮޅަށް ކުރާ މަސައްކަތްތައް ހުއްޓުވަން ރައްޔިތުން މަސައްކަތް ކުރަން ޖެހޭ ކަމަށެވެ. އިސްލާމް ދީނުގެ އަސާސްތައް ނުހިފެހެއްޓުމުގެ ނަތީޖާއަކީ ލާދީނީ ކަންކަން އާންމުވުން ކަމަށް ވިދާޅުވި އެވެ.\n"އަޅުގަނޑު ގޮވާލަން އެމްޑީއެން، މި ޖަމާއަތް އުވާލަން. ރާއްޖޭގެ މި ފަސްގަނޑުގައި ލާދީނީ ސިޔާސަތުތަކުގެ ވާހަކަ ބިނާކޮށް، މިއީ ރޭވިގެން ހިނގާ ކަމެއް ކަން ސާބިތުވެއްޖެ، ރިޕޯޓު އަނބުރާ ގެންދިއުމަށް ފަހު އެތައް ފަހަރަކު ތަކުރާރުކޮށް އެކަންކަމަށް ބާރުދީ ވަނީ ވާހަކަ ދައްކާފައި،" ސައުދު ވިދާޅުވި އެވެ.\nއޭނާ ވިދާޅުވީ މިފަދަ ކަންކަމަކީ މައްސަލަތަކުގެ ގޮތުގައި ނުދެކޭ ނަމަ، މުސްތަގުބަލުގައި ރާއްޖެ އޮންނާނީ ބައިބައިވުމާއި ލޭއޮހޮރުވުންތަކެއްގެ ތެރޭގައި ކަމަށެވެ.\nމަރަދޫ ދާއިރާގެ އެމްޑީޕީގެ މެމްބަރު އިބްރާހިމް ޝަރީފް ވިދާޅުވީ ރައްޔިތުންގެ އިހްސާސްތަކާއި ޝުއޫރުތައް ހޫނުވާ ގޮތަށް އެއްވެސް ބަޔަކު ރިޕޯޓެއް ނެރުމަކީ ކޮށްގެން ވާނެ ކަމެއް ނޫން ކަމަށެވެ. އަދި އެއީ އިސްލާމް ދީނަށް ފުރައްސާރަކޮށްފައިވާ ރިޕޯޓެއް ނަމަ، އެ "ބޭން" ކުރަން ޖެހޭ ކަމަށް އޭނާ ވިދާޅުވި އެވެ.\nއޭނާ ގޮވާލެއްވީ ގައުމުގެ މަސްލަހަތު ގެއްލޭ ގޮތަށް އަމަލުތައް ނުކުރުމަށެވެ.\nއިތުރު ލިޔުންތައް ރައީސް މުހައްމަދު ނަޝީދު ދީން ރައްޔިތުންގެ މަޖިލިސް އިސްލާމް އިސްލާމީ ޝަރީއާ މަޖިލީހުގެ މެމްބަރުން މޯލްޑިވިއަން ޑިމޮކްރެސީ ނެޓްވޯކް ރައީސް އަބްދުﷲ ޔާމީން\nޒުވާބު ހޫނުވެ، ނަޝީދާއި ޔާމީން އަމާޒު ފަތްގަނޑަކަށް!\n8 months ago 76\nހަމަނުޖެހުން އުފައްދަނީ ސީރިއާއަށް މީހުން ފޮނުވާ ބައެއް\nނައްތާލާނެ ކަމުގެ އިންޒާރުދީގެން ނުވާނެ: ނަޝީދު


Beyru kulhuntherin naaeku mi aharuves UV in varugadha squad eh\nބޭރު ކުޅުންތެރިންނާއެކު މިއަހަރުވެސް ޔޫވީ އިން ވަރުގަދަ ސްކޮޑެއް\nމިދިޔަ ސީޒަންގައި މުޅިން އަލަށް ފުރަތަމަ ޑިވިޝަންގައި ވާދަ ކުރި ޔުނައިޓަޑް ވިކްޓްރީ ވީ އެންމެންނަށް ވެސް ސަޕްރައިޒް ޓީމަކަ ށެވެ. މިދިޔަ ތިން އަހަރުވެސް އަލަށް އަންނަ ޓީމުތައް ފުރަތަމަ ޑިވިޝަންގައި ތަފާތު ކުޅުމެއް ދެއްކުމުގެ ސަގާފަތެއް އުފެދި، އެ ސަގާފަތް ޔޫވީ އަށްވެސް ވާރުތަވެ، އެޓީމުން ވެސް ވަނީ ބޮޑެތި ޓީމުތައް ސިއްސުވާލާ ފައެވެ.\nލީގު ގަދަ ހަތަރަކަށް ވާދަ ކުރަން ނިކުތް ބޮޑު ތިން ކުލަބަށް ނުރައްކަލަކަށްވީ ޔޫވީ އެވެ. ސީޒަންގެ އެ ޓީމު ކުޅުނު އެންމެ ފުރަތަމަ މެޗުގައި ކުރިން އެޓީމުގެ ޕޭރަންޓް ކުލަބެއްގެ ގޮތުގައި އޮތް ވިކްޓްރީ ކޮޅަށް ފަސް ލަނޑު ޖަހައި ލީގުގައި އެއް މެޗެއްގައި އެންމެ ގިނަ ލަނޑު ޖެހީ ވެސް އެޓީމުން ނެވެ.\nތިން ތަށި ހޯދަން ނިކުތް މާޒިޔާ ވެސް ހަމަ ބިމަށް ތިރިކޮށް ލީ ޔޫވީ އެވެ. ވަރުގަދަ ކުލަބެއްގެ ގޮތުގައި ޔޫވީ ފެނުމުގެ އެންމެ ބޮޑު ސަބަބަކަށްވީ ޓީމުގެ ބިދޭސީ ކުޅުންތެރިން ދެއްކީ ތަފާތު ކުޅުމެވެ. ހާއްސަކޮށް ގޯލް ކީޕަރު ސީރިޔާގެ މުހައްމަދު އަލް ޔޫސުފްގެ ފަރާތުން ފެނުނު ކުޅުން ތަފާތެވެ. މުޅި ސީޒަންގައިވެސް އެންމެ މޮޅަށް ކުޅުނު ބިދޭސީ ކުޅުންތެރިއަކީ ޔޫސުފެވެ. އޭނާ ދެއްކި މޮޅު ކުޅުމާއެކު ސީރިޔާގެ ގައުމީ ސްކޮޑުން ވެސް ޖާގަ ލިބު ނެވެ.\nނަމަވެސް މުހައްމަދު އަލް ޔޫސުފް މިފަހަރު ޔޫވީ އިން ނުފެންނާނެ ކަން މިހާރު ވަނީ ޔަގީން ވެފަ އެވެ. އެ ޓީމުން ބުނަނީ އޭނާ ނެތް ތަން ފޫބައްދަން އެވަރުގެ ކީޕަރެއް ގެންނާނެ ކަމަށެވެ. އަދި ޓީމުން ފެނުނު ބިދޭސީ ކުޅުންތެރިންނަށް ވުރެ ރަނގަޅު ކުޅުންތެރިންތަކެއް ގެންނާނެ ކަމަށް ޔޫވީގެ ބޯޑު މެންބަރު މުހައްމަދު ފަޒީން ރާފިއު ވިދާޅުވި އެވެ.\n"(ޔޫސުފް) އެ ވަރުގެ ނުވަތަ އެއް އަށް ވުރެ މޮޅު ކީޕަރެއް އަޅުގަނޑުމެން ގެންނާނަން. 90 ޕަސަންޓް ފޯކަސް ހުރީ ބިދޭސީ ކީޕަރަކަށް އަދި ރަނގަޅު ބިދޭސީ ކުޅުންތެރިންތަކެއް ގެނައުމަށް މިދަނީ މަސައްކަތް ކުރަމުން." ފަޒީން ވިދާޅުވި އެވެ.\n"އަޅުގަނޑުމެންނަށް އެނގިގެން ޓީމުން ދިޔައީ ލޯކަލް އެންމެ ކުޅުންތެރިއެއް. އެހެން ހުރިހާ ކުޅުންތެރިން ޓީމުގައި އެބަތިބި. އިތުރަށް ގެންނަ ބިދޭސީ ކުޅުންތެރިންނާއެކު މި އަހަރުވެސް ވަރުގަދަ ފައިޓެއް ދެވޭނެ."\nޔޫވީގެ ކޯޗަކަށް ހުރީ އަހްމަދު އާތިފް (އާތީ) ގެ ކޮންޓްރެކްޓް ވެސް ވަނީ ހަމަވެފަ އެވެ. ފަޒީން ވިދާޅުވީ މި އަހަރުވެސް ވިސްނުން ހުރީ އާތީ އާއެކު ކުރިއަށް ދިއުމަށް ކަމަށެވެ.\n"އަޅުގަނޑުމެން އެހެން ކޯޗަކު ނުހޯދާނަން. އާތީ އާއެކު އާ ކޮންޓްރެކްޓެއް ހެދުމަށް ކުރިއަށް އޮތް ހަފުތާ ތެރޭ އިޝީންނާނަން."


ގަލޮޅު ދަނޑުގެ ސިޑިބަރި ބޭނުންކުރުމަކީ ފުރާނައަށް ގެއްލުން ލިބިދާނެ ކަމެއް – މަހުލޫފް | | Sangu News\nގަލޮޅު ދަނޑުގެ ސިޑިބަރި ބޭނުންކުރުމަކީ ފުރާނައަށް ގެއްލުން ލިބިދާނެ ކަމެއް - މަހުލޫފް\n10 ސެޕްޓެމްބަރ 2019 - 07:45\n10 ސެޕްޓެމްބަރ 2019\nފޮޓޯ.. ދައެޑިޝން ( މަހްލޫފް ނޫސްވެރިންނާއި ވާހަކަދައްކަވަނީ)\nގަލޮޅު ދަނޑުގެ ސިޑިބަރި ބޭނުންކުރުމަކީ، އެތަނުގެ ބޭނުންކުރާ ރައްޔިތުންގެ ފުރާނައަށް ގެއްލުމެއް ލިބިދާނެ ކަމެއް ކަމަށް ޔޫތް މިނިސްޓަރ، އަހްމަދު މަހުލޫފް ވިދާޅުވެއްޖެއެވެ.\nމަހުލޫފް މިފަދައިން ވިދާޅުވެފައި ވަނީ، ގަލޮޅު ދަނޑުގައި ފެށުމަށް ހަމަޖެހިފައިވާ ވޯލްޑް ކަޕް ކޮލިފައިންގައި ރާއްޖެ އާއި ޗައިނާ ބައްދަލުކުރާ މެޗު ބެލުމަށް، ބަންދުކޮށްފައިވާ ސިޑިބަރިތައް ހުޅުވާލަން މަސައްކަތް ކުރެއްވުމަށް، ކްލަބު ގްރީން ސްޓްރީޓްގެ ކޯޗު އަލީ ސުޒޭން އެދިވަޑައިގަތުމާއި ގުޅިގެން ކުރެއްވި ޓްވީޓެއްގައެވެ.\nމަހުލޫފް އާއި އެމްއޭއެމްގެ ރައީސް، ބައްސާމްގެ އިތުރުން ޕްލޭނިންގް މިނިސްޓްރީގެ އެކައުންޓު ޓެގުކޮށް ސުޒޭން ރޭ ކުރި ޓްވީޓުގައި ބުނެފައިވަނީ، ކަމާއި ބެހޭ ތަޖުރިބާކާރުންނާއި މަޝްވަރާކޮށް ސާވޭކޮށްގެން ނަމަވެސް، ބަންދުކޮށްފައިވަ ސިޑިބަރިތައް ހުޅުވާލަން މަސައްކަތްކުރެއްވުން މުހިއްމު ކަމަށެވެ.\nއެ ޓްވީޓަށް ރައްދު ދެއްވާ، މަހުލޫފް ވިދާޅުވީ، ގަލޮޅު ދަނޑުގެ ސިޑިބަރި ބޭނުން ނުކުރުމަށް ޕްލޭނިންގް މިނިސްޓްރީން އަންގާފައިވާ ކަމަށެވެ. އެހެންކަމުން އެތަން ބޭނުން ކުރުމަށް ހުއްދަ ދެވެން ނެތް ކަމަށާއި، ރައްޔިތުންގެ ފުރާނައަށް ގެއްލުމެއް ލިބިދާނެ ކަމެއްގައި ހުއްދަ ދެވެން ނެތް ކަމަށް ވެސް އެމަނިކުފާނު ވިދާޅުވިއެވެ.\nމިރޭގެ މެޗް ބައްލަވާލައްވަން ރައީސް އިބްރާހިމް މުހައްމަދު ސޯލިހް ވެސް ވަޑައިގަންނަވާނެއެވެ.\nއެމްޑީޕީގެ ޕާލަމަންޓްރީ ގްރޫޕުން ގެންގުޅޭ ނޯތުކޮރެއާ ގޮތްގަނޑު ދޫކޮށްލަންޖެހޭ: ބޮންޑާ\nފަތުރުވެރިންނަށް 28,000 އެނދު ހުޅުވާލެވިއްޖެ: ޑރ.މައުސޫމް\nމިއަދު ކޮވިޑް 19 އަށް ޕޮޒްޓިވްވީ 45 މީހުން\nއެމެރިކާގެ ޚާރިޖީ ވަޒީރު މައިކް ޕޮމްޕެއޯ މިމަހު 28 ގައި ރާއްޖެ ވަޑައިގަންނަވަނީ\nހައިތަމްއާއި ކައިވެނިކުރަން ކީ ރަން ހަ ލައްކަ ރުފިޔާ ނަގުދު ފައިސާއަކަށް ނޫން! އަގު އައީ އެހެން ގޮތަކުން!\nރައީސް ޔާމީނަށް ދަރިކަލުން ޒެއިން: "އަޅުގަނޑަކީ ހުރި މީހާ، އެހެންވީމަ އަޅުގަނޑު ކޮޅަށް ހުންނަން ޖެހޭނެ"\nސިހުރުން ޝަހުވަތުގެ ދާނަށްކީ މަރުޙަބާ!\nލަވަފޮށިން މިރޭ ބާރައިގެ ކުރިން މައާފަށް އެދުމަށް ސިމްބޮލިކް އިން އަންގައިފި. އެހެން ނޫނީ ?\nދައުލަތުގެ ސްޓޭންޑު ބަދަލުވެ ފަނޑިޔާރުން ރަތަށް: "ހެކި ނެތި ދައުވާކޮށް، ފޫ ނުބެއްދިގެން، މަތިމައްޗަށް އޭތި މީތި ތި ކިޔަނީ"


މަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް)3 – DhiSalafiyyah\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް)3\n14/12/2012 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nބަރަކާތްތެރި މަދީނާގެ މާތްކަމުގެ ތެރޭގައި ހިމެނޭ ބައެއް ކަންތައްތައް\nހަމަކަށަވަރުން މަދީނާ މާތްވެގެންވާ އެންމެ ބޮޑު އެއް ސަބަބަކީ ﷲ ސުބުޙާނަހޫ ވަތަޢާލާ މިބިމަކީ ޙުރުމަތްތެރިވެގެންވާ ބިމެއް ކަމުގައި ލެއްވުމެވެ. އެއީ މައްކާވެސް ޙުރުމަތްތެރިކުރެވުނު ތަނެއްކަމުގައި ލެއްވިފަދައިންނެވެ. ހަމަކަށަވަރުން ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރައްވާފައިވާކަމަށް އައިސްފައިވެއެވެ.\n((إِنَّ إِبْرَاهِيمَ حَرَّمَ مَكَّةَ وَإِنِّى حَرَّمْتُ الْمَدِينَةَ…)) [رواه مسلم]\nމާނައީ: “އިބްރާހީމް(ޢަލައިހިއްސަލާމް) މައްކާ ޙުރުމަތްތެރި ކުރެއްވިއެވެ. އަދި ތިމަންކަލޭގެފާނު މަދީނާ ޙުރުމަތްތެރި ކުރެއްވީމެވެ.”\nމިހަދީޘް ގައި ރަސޫލުއްﷲ ޞައްލައްﷲ ޢަލައިހި ވަސައްލަމްއަށާއި އިބްރާހީމް ޢަލައިހިއް ސަލާމް އަށް ނިސްބަތްކުރެވިފައި ޙުރުމަތްތެރި ކުރެއްވުމުގެ މުރާދަކީ އެތަންތަނަކީ ހުރުމަތްތެރި ތަނެއްކަން ބަޔާން ކުރައްވާ ފާޅުކުރެއްވުމެވެ. އެހެނީ ތަންތަން ޙުރުމަތްތެރި ކުރައްވަނީ ﷲ ސުބުޙާނަހޫ ވަތަޢާލާއެވެ. އެއިލާހު މައްކާ އަދި މަދީނާ ޙަރަމްފުޅެއްކަމުގައި ލެއްވިއެވެ. ދުނިޔޭގެ އެހެން ހުރިހާ ބިމެއްގެ މައްޗަށް ﷲ ތަޢާލާ މައްކާ އަދި މަދީނާގެ ބިން މިޞިފައިން ޚާއްޞަކުރެއްވިއެވެ. މި ދެބިން ފިޔަވާ އެހެންބިމެއް ޙަރަމްފުޅެއްކަމުގައި ލެއްވިކަމަށް ޘާބިތު ދަލީލެއް ނެތެވެ.\nމަސްޖިދުލް އަޤްޞާއަކީ ތިންވަނަ ޙަރަމްކަމަށް ބައެއްމީހުން ދެކެއެވެ. ނަމަވެސް މިއީ ވަރަށް [މިހާރު] ފެތުރިފައިވާ ކުށްހީއެކެވެ. ދެ ޙަރަމްފުޅުފިޔަވާ، އިތުރު ޙަރަމެއް ނުވެއެވެ. ރަނގަޅުގޮތަކީ މަސްޖިދުލް އަޤްޞާ އަކީ އެންމެ މާތް އެންމެ މަތިވެރި ތިން މިސްކިތުން ކުރެ މިސްކިތެކޭ ބުނުމެވެ. މިތިން މިސްކިތުގެ މާތްކަމާއި، މިތިން މިސްކިތަށް ނަމާދަށް ޤަޞްދުކޮށް ދިއުމުގެ މާތްކަން އަންގައިދޭ ޙަދީޘްތައް ރަސޫލުﷲ ޞައްލަﷲ ޢަލައިހި ވަސައްލަމްގެ ކިބައިން ވާރިދުވެފައި ވެއެވެ. އެކަލޭގެފާނު ޙަދީޘް ކުރެއްވިއެވެ.\n((لاَ تُشَدُّ الرِّحَالُ إِلاَّ إِلَى ثَلاَثَةِ مَسَاجِدَ مَسْجِدِ الْحَرَامِ وَمَسْجِدِى هَذَا وَالْمَسْجِدِ الأَقْصَى)). [رواه البخارى ومسلم]\nމާނައީ:” ތިންމިސްކިތަކަށް ފިޔަވާ ދަތުރުކުރުމެއް ނުވެއެވެ. އެއީ މަސްޖިދުލް ޙަރާމްއާއި ތިމަން ކަލޭގެފާނުގެ މި މިސްކިތާއި (އެބަހީ މަސްޖިދުއްނަބަވީ) މަސްޖިދުލް އަޤްޞާއެވެ.”


Fathima ah faruvaa libunee aadhyaa hilaafu gothakah\nތުއްތު ފާތިމާ އޭނާގެ މައިންބަފައިންނާއެކު\nދަރިފުޅުގެ ސިއްހީ ބޮޑު މައްސަލައެއް އެބަހުރިކަމާއި އެކަމަށް ކުރަން ޖެހޭ ބޭސްފަރުވާ ކުރެވޭނެ ތަނަވަސްކަން ތިމާގެ ކިބައިގައި ނެތްކަން އިހްސާސް ކުރެވޭ ވަގުތު އެ ކުއްޖާގެ މައިންބަފައިންނަށް ކުރެވޭނެ އިހްސާސް ހީކޮށްލާށެވެ. އަދި "މުއުޖިޒާތެއް" ފަދަ ގޮތަކަށް އެކަން ހައްލު ވެގެން ދިއުމުން ޖަޒުބާތު ހުންނާނެ ގޮތް ވިސްނާލާށެވެ.\nމުހައްމަދު ބާސިލް އަކީ ޑުބާއީގައި އޮޑިޓަރެއްގެ ވަޒީފާގައި އުޅޭ އިންޑިޔާ މީހެކެވެ. ޓައިމްސް އޮފް އިންޑިއާއަށް ދިން އިންޓަވިއު އެއްގައި ބާސިލު ބުނި ގޮތުގައި އޭނާގެ ތުއްތު ދަރިފުޅު ފާތިމާއަށް 16 ކްރޯޑު ރުޕީސްގެ އަގު ބޮޑު ބޭހެއް ހޯދަން ޖެހުނެވެ. އޭނާގެ މުޅި އުމުރުގެ މުސާރަ އެއްކޮށްލިޔަސް އެ އަދަދާ ގާތްވާ ވަރު ވެސް ނުވާނެ އެވެ. ފައިސާ އެއް ކުރެވޭހާ ދުވަހެއް ވަންދެން ދަރިފުޅު ދުނިޔޭގައި އޮވެދާނެ ކަމުގެ އެއްވެސް އުންމީދެއް ވެސް ނެތެވެ.\nބާސިލްގެ 14 މަހުގެ އަންހެންދަރިފުޅަކީ ސްޕައިނަލް މަސްކިއުލާ އެޓްރޮފީ (އެސްއެމްއޭ) ހުރި ކުއްޖެކެވެ. މިއީ ޖެނެޓިކް ބައްޔެކެވެ. އެސްއެމްއޭ ޖެހުމުން ނާވް ސެލްތަކުގެ އިހްސާސް ގެއްލެ އެވެ. ނަތީޖާއަކީ ސިކުނޑިން ގައިގެ މަސްތަކަށް އިލެކްޓްރިކް ސިގްނަލް ފޮނުވާ ނުދިނުމެވެ.\nބާސިލްއަށް ކުރިން ލިބުނު ފިރިހެން ދަރިފުޅު ވެސް މަރުވީ އެ ބަލީގަ އެވެ. ޖެނެޓިކް ބައްޔަކަށް ވާތީ ދެ ވަނަ ދަރިފުޅު ފާތިމާއަށް ތިން މަސް ވުމުން އޭނާގެ ވެސް މި ބަލި ހުރިތޯ ޓެސްޓްތައް ހަދަން ބާސިލް ބޭނުންވި އެވެ. މި ޓެސްޓުގެ ނަތީޖާ ލިބުމުން ބާސިލްގެ ހިތް ހަލާކުވި އެވެ. ފާތިމާގެ ވެސް އެ މައްސަލަ ހުރިކަން އެނގުނީމަ އެވެ.\nބާސިލް ބުނި ގޮތުގައި ފާތިމާއަށް ހަ މަސް ފުރުނުތަނާ ބަލީގެ އަލާމާތްތައް ފެންނަން ފެށި އެވެ. ކަނދުރާ ހަރުނުލާން ފެށި އެވެ. އަދި އަމިއްލައަށް އަތް ވެސް ހިއްލާ ނުލެވެން ފެށި އެވެ. އެހިސާބުން ދަރިފުޅަށް ދެވެން އޮތް އެންމެ ރަނގަޅު ފަރުވާއެއް އަވަހަށް ފަށަން ބާސިލް ނިންމި އެވެ.\n"އަހަރެން ހުރީ ޑުބާއީގައި ވަޒީފާގައި. އާއިލާގެ މީހުން ކައިރީ އަހަރެން ބުނިން ފާތިމާ ގޮވައިގެން ބެންގަލޫރުގެ ބެޕްޓިސްޓް ހޮސްޕިޓަލަށް ދާން. އެ ހޮސްޕިޓަލުން ޑރ. އޭން އެގްނެސް މެތިއުއަށް ދެއްކީ. އެއީ މި ބަލީގެ ޚާއްސަ ޑޮކްޓަރެއް. ޑރ. މެތިއު ވިދާޅުވި ޒޮލްގެންސްމާ ކިޔާ ބޭހަކުން މި ބައްޔަށް ފަރުވާ ކުރެވޭނޭ. ނަމަވެސް ވަރަށް އަގު ބޮޑު އަދި ދިގު މުއްދަތަކަށް ދޭންޖެހޭ ބޭހެއް. ދެން ވިދާޅުވި މި ބޭސް އުފައްދާ ނޯވާޓިސް ކުންފުނިން މިހާރު އެބަކުރިޔަށް ގެންދެޔޭ ލޮޓަރީ ސްކީމެއް. ދަރިފުޅުގެ ލޭގެ ސާމްޕަލް ނެދަލެންޑްސް އަށް ފޮނުވައިގެން މި ސްކީމްގައި ބައިވެރި ވެވިދާނޭ،" ބާސިލް ބުންޏެވެ.\nނަސީބު ދިމާކުރި ގޮތުން މި ލޮޓަރީ ކާމިޔާބުވީ ފާތިމާ އަށެވެ. އަދި މި އަގު ބޮޑު ބޭސް ފާތިމާއަށް މުޅިން ހިލޭ ލިބޭ ގޮތް ހަމަޖެހުނެވެ.\n"މިއީ ހަމަ މުއުޒިޖާތެއް ފަދަ ކަމެއް. އެތައް ބަޔަކު މި ބޭސް ލިބޭނެ ދުވަހެއްގެ އިންތިޒާރުގައި ތިއްބާ ފާތިމާއަށް ނަސީބަކުން މި ލިބުނީ،" ބާސިލް ބުންޏެވެ.\nބާސިލް ބުނި ގޮތުގައި މި ބޭހުން ފަރުވާ ދޭން ފެށުމުން ފާތިމާގެ ހާލަތު މަޑުމަޑުން ރަނގަޅުވާން ވަނީ ފަށާފަ އެވެ. މިހާރު ފައިވެސް ކުޑަކޮށް ހަރަކާތް ކުރެ އެވެ.


Fuluhunge 85vana Aharee Dhuvahuge Munaasabathugae Haassa Dinner...\nފުލުހުންގެ 85ވަނަ އަހަރީ ދުވަހުގެ މުނާސަބަތުގައި ޚާއްސަ ޑިނަރ ނައިޓެއް ބާއްވައިފި\n3 މަސް,2ދުވަސް,9ގަޑި,6މިނެޓް, 46 ސިކުންތު ކުރިން 700އައިޝަތު ޝިމްނާ\nފުލުހުން ބޭއްވި ސެމިނާރ ގެ ތެރެއިން\nފުލުހުންގެ ޚިދުމަތަށް 85 އަހަރު ފުރުމުގެ މުނާސަބަތުގައި ފުލުހުންނާއި ފުލުހުންގެ އާއިލާތައް އެއްތަނަކުން ބައްދަލުކޮށް ހިތް އުފާކޮށްލުމުގެ ގޮތުން ޚާއްސަ ޑިނަރ ނައިޓެއް ބާއްވައިފިއެވެ\nރަސްރަނި ބަގީޗާގައި ބޭއްވި މި ޑިނަރ ނައިޓްގައި ފުލުހުންގެ އަހަރީ ދުވަހުގެ މުނާސަބަތުގައި ތައްޔާރުކޮށްފައިވާ އޯޑިއޯ ލަވަ އަލްބަމެއް ވަނީ ރަސްމީކޮށް ނެރެފައި. އެ އަލްބަމް ނެރެދެއްވީ ދާހިލީ ވަޒީރު އަޒްލީން އަޙްމަދެވެ.\nޑިނަރ ނައިޓްގައި ފުލުހުންގެ ޚިދުމަތަށް ވިހި އަހަރަށްވުރެ ގިނަ ދުވަހު ޚިދުމަތްކޮށްދީފައިވާ ފަރާތްތަކަށާއި ފުލުހުންގެ ޚިދުމަތަށް އެކި ގޮތްގޮތުން އެހީތެރިކަން ފޯރުކޮށްދީފައިވާ ފަރާތްތަކުގެ އަގުވަޒަންކޮށް އެފަރާތްތަކަށް ހަނދާނީ ފިލައާއި ހަނދާނީ ލިޔުން ވެސް ވަނީ އަރުވާފައެވެ.\nއެފަރާތްތަކަށް ހަނދާނީ ފިލައާއި ލިއުން ހަވާލުކޮށްދެއްވީ މިނިސްޓަރ އަޒްލީން އަދި އެކްޓިން ކޮމިޝަނަރ އޮފް ޕޮލިސް އަބްދުﷲ ނަވާޒްއެވެ. ފުލުހުންގެ މުއައްޒަފުން ހުށަހަޅައިދިން މުނިފޫހިފިލުވުމުގެ ހަރަކާތްތަކާއެކު ކުރިއަށްދިޔަ އެ ޑިނަރ ނައިޓްގައި ޖާދޫގަރެއްގެ މޮޅު ޖާދޫތަކުގެ އިތުރުން ރާއްޖޭގެ މަޝްހޫރު ބައެއް ލަވަ ކިޔުންތެރިންނާއި ހަބޭސް ބޮޑު ބެރު ގްރޫޕުގެ ހަރަކާތްތަކެއް ވަެސް ވަނީ ކުރިއަށް ގެންގޮސްފައެވެ.\nއެ ހަފްލާގައި މިިނިސްޓަރ އަޒްލީން އެކްޓިން ކޮމިޝަނަރ އޮފް ޕޮލިސް، އަބްދުﷲ ނަވާޒާއިއެކު ފުލުހުންގެ އެގްޒެކެޓިވް އޮފިސަރުންނާއި ފުލުހުންގެ ސީނިއަރ އޮފިސަރުންގެ އިތުރުން ގިނަ ޢަދަދެއްގެ ފުލުހުންނާއި ސިވިލް ސްޓާފުންނާއި ފުލުހުންގެ އާއިލާތަކުގެ މެމްބަރުން ވަނީ ބައިވެރިވެފައެެވެ.


BREAKING NEWS: Gasim Ge Gairu Haaziru Gai Hukum Neehveeyne Kamah Dhaulathun Ehbas Vehjje - Vaguthu\nގާސިމްގެ ޣައިރު ހާޒިރުގައި ޙުކުމް ނީއްވޭނެ ކަމަށް ދައުލަތުން އެއްބަސްވެއްޖެ\nޖުމްހޫރީ ޕާޓީގެ ލީޑަރު ގާސިމް އިބްރާހިމްގެ މައްޗަށް ކްރިމިނަލް ކޯޓުގައި ޣައިރު ހާޒިރުގައި ޙުކުމް ނީއްވޭނެ ކަމަށް ދައުލަތުން ހައިކޯޓުގައި އެއްބަސް ވެއްޖެއެވެ.\nގާސިމްގެ މައްޗަށް ތިން އަހަރާއި ދެ މަހާއި 12 ދުވަހުގެ ޖަލު ހުކުމެއް މިދިޔަ އަހަރު ކްރިމިނަލް ކޯޓުން އިއްވީ މަޖިލީހުގެ މެމްބަރުންތަކަކަށް ރިޝްވަތު ހުށަހެޅުމުގެ ކުށުގަ އެވެ. މިއަދު އޮތީ އެމައްސަލަ ގާސިމްގެ ފަރާތުން ހައިކޯޓުގައި އިސްތިއުނާފު ކުރުމުން ބޭއްވި ޝަރީޢަތެވެ.\nމިއަދު އޮތީ މިމައްސަލައިގެ ފުރަތަމަ އިސްތިއުނާފް އަޑުއެހުމެވެ. ނަމަވެސް އަޑުއެހުން ނިންމާލަމުން ފަނޑިޔާރުން ވިދާޅުވީ މައްސަލައިގެ އަޑުއެހުން ނިމުނީ ކަމަށާއި ދެން އޮންނާނީ ޙުކުމް ކުރުން ކަމަށެވެ.\nގާސިމްގެ ފަރާތުން ހައިކޯޓުގައި ވަނީ 13 ހުށަހެޅުމެއް ހުށަހަޅާފައެވެ.\nއެންމެ މައިގަނޑު ނުކުތާއެއްގެ ގޮތުގައި ގާސިމްގެ ވަކީލުން ހައިކޯޓުގައި ފާހަގަ ކުރީ ޣައިރު ހާޒިރުގައި ގާސިމްގެ މައްޗަށް ކްރިމިނަލް ކޯޓުން ހުކުމް އިއްވާފައިވާ މައްސަލައެވެ.\nޣައިރު ހާޒިރުގައި ކުރިއަށް ގެންދިއުމުން ޤާނޫނު އަސާސީ އިން ލިބިގެންދާ ދައުވާއިން ދިފާޢު ވުމުގެ ޙައްޤު ގާސިމަށް ގެއްލިފައިވާ ކަމަށާއި އަދި ޣައިރު ހާޒިރުގައި ޝަރީޢަތް ކުރިއަށް ގެންދިއުމަކީ ޖިނާޢީ އިޖުރާޢަތުގެ ޤާނޫނުގެ ދަށުން ވެސް ހަނި ކުރޭވެނެ ކަމެއް ނޫން ކަމަށް ގާސިމްގެ ވަކީލުން ވިދާޅުވިއެވެ.\nގާސިމްގެ ވަކީލުން ބުނީ ޣައިރު ހާޒިރުގައި ޝަރީޢަތް ކުރިއަށް ގެންދެވޭނީ އިބްތިދާއީ އަޑުއެހުމަށް ހާޒިރު ނުވެއްޖެ ހާލަތެއްގައި އެކަނި ކަމަށާއި ނަމަވެސް މިމައްސަލައިގެ ޝަރީޢަތް ކުރިއަށް ގެންދިޔައީ އެގޮތައް ނޫން ކަމަށެވެ.\nއޭގެ އިތުރުން ޕާސްޕޯޓް ހިފަހައްޓާ ޣައިރު ޤާނޫނީ ބަންދެއްގައި ބަހައްޓައިގެން ޝަރީޢަތް ކުރިއަށް ގެންދިޔަ ކަމަށް ވެސް ވަކީލުން ބުންޏެވެ. ޕާސްޕޯޓް ހިފެހެއްޓީ ކްރިމިނަލް ކޯޓުން ކަމަށާއި އެއީ ކޯޓަށް ކުރެވޭނެ ކަމެއް ނޫން ކަމަށް ވަކީލުން ވިދާޅުވިއެވެ. ވަކީލުން ވިދާޅުވީ ޕާސްޕޯޓް ހިފެހެއްޓޭނީ ތަންފީޒީ އިދާރާ އަކުން އެކަމަށް އެދުމުން ކަމަށާއި ނަމަވެސް ތަންފީޒީ އިދާރާ އަކުން ގާސިމްގެ ޕާސްޕޯޓް ހިފަހައްޓަން އެދިފައި ނުވާ ކަމަށެވެ.\nދައުލަތުން ވެސް ވަނީ ކޯޓަށް ޕާސްޕޯޓް ނުހިފެއްޓޭނެ ކަމަށް އެއްބަސް ވެފައެވެ.\nދެން ގާސިމްގެ ވަކީލުން ފާހަގަ ކުރީ އެކަށީގެންވާ ސިއްހީ ފަރުވާ އިން މަހްރޫމް ކޮށްގެން ޝަރީޢަތް ކުރިއަށް ގެންދިޔަ ކަމަށެވެ. ޖަވާބުގައި ދައުލަތުން ބުނީ ގާސިމްގެ ސިއްހީ ހާލަތައް ކޮންމެވެސް ވަރަކަށް ކްރިމިނަލް ކޯޓުން ރިޢާޔަތް ކުރެއްވި ކަމަށެވެ.\nކުރިން ކޯޓަށް ހުށަހަޅާ ބާތިލް ކޮށްފައިވާ މައްސަލައެއް އަލުން ހުށަހެޅީ އިޖުރާޢަތާއި ހިލާފަށް ކަމަށް ގާސިމްގެ ވަކީލުން ފާހަގަ ކުރި ނުކުތާ އަށް ރައްދު ދެމުން ދައުލަތުން ބުނީ ދައުލަތުން ހާޒިރު ނުވުމުން ދައުވާ ބާތިލް ކުރެވޭނެ ކަމަށް ދައުލަތުން ގަބޫލު ނުކުރާ ކަމަށެވެ.\nދިފާޢު ވުމުގެ ޙައްޤު ގާސިމަށް ނުދީ ޖިނާޢީ އިޖުރާޢަތުގެ ޤާނޫނުގެ 76 ވަނަ މާއްދާ އާއި ހިލާފަށް ތަޙްޤީޤު ހިންގާފައިވާ ކަމަށާއި ތަޙްޤީޤު ހިންގުމުގައި އިހްމާލް ވެފައިވާ ގާސިމްގެ ވަކީލުން ބުންޏެވެ. އަދި މިއީ ކޮރަޕްޝަންގެ އަމަލެއް ހިމެނޭ މައްސަލައެއް ކަމަށް ވާއިރު މިމައްސަލަ ފުލުހުން ތަޙްޤީޤު ކުރަން ޖެހޭނީ އޭސީސީގެ ލަފާ ހޯދައިގެން ކަމަށް ވެސް ގާސިމްގެ ވަކީލުން ބުންޏެވެ. ނަމަވެސް ދައުލަތުން ބުނީ ފުލުހުންނަކީ ޖިނާޢީ ކޮންމެ މައްސަލައެއް ވެސް ތަޙްޤީޤު ކުރުމުގެ ބާރު ލިބިފައިވާ މުއައްސަސާއެއް ކަމަށެވެ.\nބުނާ ބަހެއްގެ މައްޗަށް ކުށެއް ސާބިތު ނުވާނެ ކަމަށާއި ކުށެއް ސާބިތުވާނީ ޖިނާޢީ ނިޔަތެއް އޮތްކަން ސާބިތުވެގެން ކަމަށް ގާސިމްގެ ވަކީލުން ބުންޏެވެ.\nނަމަވެސް ދައުލަތުން ބުނީ ގާސިމްގެ މައްޗަށް ކުރީ ރިޝްވަތު ހުށަހެޅުމުގެ ދައުވާ ކަމަށާއި އެއީ އަނބަހުން ބުނުމުން ސާބިތު ކުރެވޭނެ ކުށެއް ކަމަށެވެ.\nހުސާލާ ބަޔާން ހުށަހަޅަން ފުރުސަތު ނުދޭ ކަމަށް ގާސިމްގެ ވަކީލުން ބުނި ނަމަވެސް ދައުލަތުން ބުނީ ގާސިމަށް ޝަރީޢަތުގައި ވާހަކަ ދެއްކުމުގެ ފުރުސަތު ލިބުނު ކަމަށާއި އެހެންކަމުން ހުލާސާ ބަޔާން އިއްވަން ފުރުސަތު ނުލިބުމަކީ ދައުވާ ބާތިލް ކުރަން ޖެހޭ ސަބަބެއް ނޫން ކަމަށެވެ.\nޣައިރު ހާޒިރުގައި ޝަރީޢަތް ކުރިއަށް ނުގެންދޭވޭނެ ކަމަށް ދައުލަތުން އެއްބަސްވުމުން ގާސިމްގެ ވަކީލުން ކޯޓުގައި އެދުނީ ކްރިމިނަލް ކޯޓުގެ ޙުކުމް ބާތިލް ކޮށްދިނުމަށެވެ.\nދައުލަތުން ބުނީ ދައުލަތުން ބޭނުންވަނީ އަދުލްވެރި އިންސާފުވެރި ނިންމުމެއް މިކަމުގައި ނިންމައި ދިނުމަށް ކަމަށެވެ. ދައުލަތަކީ މައްސަލައިގެ ހަސްމަކަށް ވާއިރު ދައުލަތުން ބޭނުންވާ ގޮތެއް ބުނެދޭން ތަކުރާރުކޮށް ފަނޑިޔާރުން ސުވާލު ކުރުމުން ދައުލަތުން ބުނީ ޣައިރު ހާޒިރުގައި ޝަރީޢަތް ކުރިއަށް ގެންދެވިދާނެ ކަމަށް ގަބޫލު ނުކުރާ ކަމަށެވެ. ނަމަވެސް ކްރިމިނަލް ކޯޓުގެ ޙުކުމް ބާތިލް ކޮށްދިނުމަށް ދައުލަތަކުން ނޭދެއެވެ.\nމިމައްސަލައިގައި ދެން އޮންނަ އަޑުއެހުމެއްގައި ޙުކުމް އިއްވާނެއެވެ.\nރައީސް ޔާމީން ހުށަހެޅުއްވީ އިންތިޚާބު ބާތިލް ކުރަން، ޖަވާބުދާރީވާން އީސީއަށް އަންގައިފި ނަމަ މިކަމަކީ މީ 96 ހާސް މީހުންގެ ހައްގުގައި މަމެން ޕިންކީންގެ ސަރުކާރުން ކުރައްވާ ވަރަށް އަގުހުރި ގައުމީ މަސައްކަތެކޭ އެމެރިކާގެ އިންތިޚާބު ވެސް ވަނީ ވަގަށް ނަގާފައޭ ހަމަ އެވަގުން ނޫންތޭ މިހާރު ރާއްޖެ އައިސް އެ މީހުން ވައްކަން ކުރާ ގޮތް އެއީ އެންމެ ރަނގަޅު ޑިމޮކްރަސީ ކަަމަށް ބުނަނީ ބަލާދީ މައްސަލަ އަވަހަށް ބަލާ ބަލާދީ އަވަހަށް.\nމީދެން ކިހާބޮޑުބަލާއެއްތަ؟ މިއެއްޗަކާހެދި ފޮރުއްޕާކަށްނެތޭ. މީނަގެ އުދަގޫ މިދިޔަ ވިއްސަކަށް އަހަރު މިގައުމާކުރިމަތިވެގެންމިއުޅެނީ. ބޮޑުބަލާއެއްނޫންތަ.\nއޮކްޓޯބަރ 11, 2018 15:29\nކޮބާތަމެންނަށް ފެނޭތަ ފެނޭދޯ ފެނޭތޭ މިހާރު ތަމެންތިބޭނީ ރަގަޅަށްވެސް ރާކަނިމަސް ކެވިފަ !\nއޮކްޓޯބަރ 11, 2018 19:54\nމީހުން ބަދަލުވެއެވެ. ޙާލަތު ބަދަލުވެއެވެ. މޫސުމް ބަދަލުވެއެވެ.


Enme fahun Alifuthu balan dhaulathun havaaluvejje\nއަލިފުތު، ގުރައިދޫ މަރުކަޒަށް ގެންދަނީ--\nއެންމެ ފަހުން ދައުލަތުން އަލިފުތާ ހަވާލުވެއްޖެ\n14 ޖެނުއަރީ 2021 - 12:30:45\nގއ. މާމެންދޫގައި މަގުމަތިވި އުމުރުން ދުވަސްވީ އަލިފުތު ބަލައިދޭނެ މީހަކު ނުވުމުން އެންމެ ފަހުން ދައުލަތުން އޭނާއާ ހަވާލުވެއްޖެ އެވެ.\nއުމުރުން 80 އަހަރުން މަތީގެ އަލިފުތު ބަލައިދޭނެ މީހަކު ހޯދުމަށް މާމެންދޫ ކައުންސިލުން ވެސް އިއުލާންކުރި އެވެ. އެހެންނަމަވެސް އޭނާ ބަލައިދޭނެ އެއްވެސް މީހަކު ނުވުމުން، މިއަދާ ހަމައަށް ވެސް އަލިފުތު ބަހައްޓާފައި ވަނީ ކައުންސިލްގެ ބެލުމުގެ ދަށުގަ އެވެ.\nއެރަށު ކައުންސިލްގެ ރައީސް މުހައްމަދު ޒައީމް ސީއެންއެމްއަށް ވިދާޅުވި ގޮތުގައި މިިދިޔަ ސެޕްޓެމްބަރު މަހުގެ 11 ވަނަ ދުވަހުން ފެށިގެން އަލިފުތު ހުރީ ކައުންސިލްގެ ބެލުމުގެ ދަށުގަ އެވެ. އެގޮތުން އޭނާ ބެލެހެއްޓުމުގެ ކަންކަން ކައުންސިލުގެ މުވައްޒަފަކާ ހަވާލުކުރެވުނުކަން ފާހަގަކުރައްވާ ވިދާޅުވީ އަލިފުތަށް ކެއުމުގެ އިންތިޒާމު ހަމަޖައްސާފައި ވަނީ ރަށުގެ ހެޔޮ އެދޭ ފަރާތެއް ކަމަށެވެ.\nޒައީމް ވިދާޅުވި ގޮތުގައި އެމީހާއަށް ހުރިހާ ވަގުތެއްގައި ވެސް ކެއުން ވަނީ އެ ފަރާތުން ފޯރުކޮށްދީފަ އެވެ.\nމާމެންދޫއަށް ނިސްބަތްވާ އަލިފުތުގެ އެރަށުގައި ގޯއްޗެއް އޮތް ނަމަވެސް އެތަނުގައި އަޅާފައި ހުރި ގެއަކީ އުޅެން އެކަށީގެންވާ ތަނެއް ނޫން ކަމަށް ވެސް ޒައީމް ވިދާޅުވި އެވެ.\nމިދިޔަ އަހަރުގެ ތެރޭގައި އަލިފުތު، މަގުމަތިވީ އޭނާ ބަލަހައްޓަމުން އައީ ދޮން ދަރިއަކު އޭނާ ބެލުމަށް ނުކުޅެދުމުންނެވެ. އޭރު އޭނާ ބަލަހައްޓަމުން އަައީ މިހާރު މަރުވެފައިވާ އޭނާގެ އަންހެނުންގެ ދޮން ދަރިއެކެވެ. އޭނާގެ އުމުރުން މިހާރު 65 އަަހަރުން މަތިވުމުގެ ސަބަބުން އަލިފުތު ބެލެހެއްޓުމަށް ނުކުޅެދުނުއިރު އެ ހިސާބުން ވެސް އަލިފުތުގެ ވާރިސުން ވަނީ އޭނާއާ ހަވާލުވާން ދެކޮޅު ހަދާފަ އެވެ. އަލިފުތަކީ އުފަން ދަރިއަކު ހުރި މީހެއް ނޫނަަސް އޭނާގެ ވާރިސުން އެ ރަށުގައި އެބަ ތިއްބެވެ.\nއޭގެ ގާތްގަނޑަކަށް ހަތަރު މަސް ފަހުން ދައުލަތުން، އަލިފުތުއާ ހަވާލުވެ އޭނާ މިވަނީ ކ. ގުރައިދޫގައި ހުންނަ މަރުކަޒަށް ގެންގޮސްފަ އެވެ.\nގެއްލުނު އަންހެން މީހާގެ ފޯނު ރިންގުވޭ، ފޯނެއް ނުނަގާ!\nޖެޓްސްކީއެއްގައި ފުރި ދެ ދިވެއްސަކު ގެއްލިއްޖެ\nޑަބްލިއުއެޗްއޯގެ ވެރިޔާ އިންޑިއާއަށް ޝުކުރު އަދާކޮށްފި\nފަނޑިޔާރު ހައިލަމްގެ ހިސާބު ދިމަލެއް ނުވޭ!


'Nalafehi Addu" saafu kurumuge program gai nan note kurumah hulhuvaalun\n"ނަލަފެހި އައްޑޫ" ސާފުކުރުމުގެ ޕްރޮގްރާމުގައި ނަން ނޯޓު ކުރުމަށް ހުޅުވާލުން\n15 އެޕްރީލް 20197months ago\nއައްޑޫސީޓީގެ ރައްޔިތުންނަކީ ޒަމާނުއްސުރެ ސާފުތާހިރުކަމަށް ލޯބިކުރާ، ޚާއްސަގޮތެއްގައި ރަމަޟާން މަހަށް ސާފުކުރުމުގެ މަސައްކަތްކުރައްވާ ރައްޔިތެއް ދިރިއުޅޭ ސިޓީއެކެވެ.\nއައްޑޫސިޓީގައި ރަމަޟާން މަހަށް ޚާއްސަކޮށްގެން ކުރިއަށް ގެންދާ ސާފުކުރުމުގެ ޕްރޮގްރާމަށް އެހީތެރިވުމުގެ ގޮތުން ވެމްކޯއާއި އައްޑޫސިޓީ ކައުންސިލް އިދާރާއާއި ގުޅިގެން ވަނީ ކުނި ނަގާ ދިނުމުގެ ޕްރޮގްރާމެއް ހިންގުމަށް ހަމަޖައްސާފައެވެ.\nރަމަޟާންމަހަށް ގެއާއި ގޯތިތެރެ ސާފުކުރުމުގެ މަސައްކަތާއި ގުޅިގެން އުކާލަންޖެހޭ ކުނި އުކާލުމަށް އެދޭ ފަރާތްތަކަށް އެ ގޭބީސީއެއް ހިމެނޭ އަވަށެއްގެ އަވަށު އޮފީހުގައި ނަން ނޯޓު ކުރުމުގެ ފުރުސަތު ހުޅުވާލަމެވެ. މި ޕްރޮގްރާމްގެ ދަށުން ކުނި ނަގާ ދިނުމަށް ހަމަޖެހިފައިވަނީ ނަން ނޯޓު ކުރާ ކޮންމެ ގޭބީސީ 01 (އެކެއް) ދުވަހުއެވެ. މި ޕްރޮގްރާމްގެ ދަށުން ކުނިނެގުމަށް އެދޭ ފަރާތްތަކުން ކުނި ޖަމާކުރައްވާނީ ފަސޭހައިން ކުނި ނެގޭނެ ގޮތަށެވެ.\nނަން ނޯޓުކުރުމުގެ ސުންގަޑި:\n16 އެޕްރީލް 2019 ވާ އަންގާރަ ދުވަހުން ފެށިގެން 25 އެޕްރީލް 2019 ވާ ބުރާސްފަތި ދުވަހުގެ ނިޔަލަށް ރަސްމީގަޑީގައި\nކުނި ނެގުމަށް ހަމަޖެހިފައިވާ މުއްދަތު:\n22 އެޕްރީލް 2019 އިން 02 މޭއި 2019 ގެ ނިޔަލަށް\nވީމާ، ވެމްކޯއާއި ކައުންސިލް އިދާރާ ގުޅިގެން ހިންގަވާ ޕްރޮގްރާމްގެ ދަށުން ކުނިނެގުމަށް އެދޭ ގޭބީސީތަކުން އެގޭބީސީއެއް ހިމެނޭ އަވަށުގެ އަވަށު އޮފީހުގައި ނަން ނޯޓުކުރެއްވުމަށް އާންމުކޮށް އިޢުލާން ކުރީމެވެ.\nޕަބްލިޝް ކުރި ތާރީޚް: 15-04-2019\nސުންގަޑި: 2019-04-25 14:00:00


Bodethi Inam thakaai eku dhiraagu roadha hadhiya promotion\nބޮޑެތި އިނާމްތަކާއި އެކު ދިރާގުގެ ރޯދަ ހަދިޔާ ޕްރޮމޯޝަން\nދިވެހި ރާއްޖޭގެ ގުޅުން ދިރާގުން ބޮޑެތި އިނާމުތަކާއި ހިލޭ ލިބޭނެ ތަފާތު ގިނަ ހިދުމަތްތަކާއެކު ދިރާގުގެ ރޯދަ ހަދިޔާއާއި ޕްރޮމޯޝަންތައް މިއަދު އިއުލާން ކޮށްފި އެވެ.\nދިވެހިރާއްޖޭގައި ޑިޖިޓަލް ހިދުމަތް އެންމެ ފުޅާކޮށް ފޯރުކޮށްދޭ ކުންފުނި ދިރާގުންބުނީ ރަމަޟާންމަހަކީ ހާއްސަ މައްސަރަކަށްވެފައި ދިރާގުން އަބަދުވެސް ބަލަނީ ކަސްޓަމަރުންނަށް ލުއިފަސޭހަތައް ފޯރުކޮށްދިނުމަށް ކަމުގައެވެ. އެ ގޮތުން ޑިޖިޓަލް ސާވިސް ޕްރޮވައިޑަރެއްގެ ހައިސިއްޔަތުން ދިރާގުން ކުޅޭ އިސްދައުރާ ގުޅުވައިގެން ކަސްޓަމަރުންނަށް ޑިޖިޓަލް އެތައް ހަދިޔާއެއް މިރޯދަމަހު ފޯރުކޮށްދޭނެކަމަށް ދިރާގުން ބުނެއެވެ.\nދިރާގުންބުނީ އެ ހަދިޔާތަކުގެ އިތުރުން 8 މީހަކަށް ހިލޭ އުމްރާ ދަތުރާއި އަޅުކަމުގެ ކަންކަމަށް މަގުފަހިވާނެ ގޮތަށް ހިލޭ ހިދުމަތްތަކެއްވެސް ތައާރަފްކުރެވިފައިވާ ކަމުގައެވެ.\nސްޕެޝަލް ރޯދަ ބަންޑްލްސް އާއެކު ޓައިނީ ހާރޓްސް އޮފް ދަ މޯލްޑިވްސް އަށް އެހީއެއް!\nރޯދަމަހަކީ ކަސްޓަމަރުން ޑޭޓާ އިތުރަށް ބޭނުން ކުރައްވާ މަހެކެވެ. އެހެންކަމުން ރޯދަ މަހަށް ހާއްސަކޮށް ދިރާގު މޯބައިލް ޕޯސްޓްޕެއިޑް އަދި ޕްރީޕެއިޑް ކަސްޓަމަރުންނަށް2ޑޭޓާ ޕެކެއް ތަޢާރަފް ކޮށްފިއެވެ. މި ޕެކޭޖްތަކުގެ ތެރޭގައި 120 ރުފިޔާ އަށް 1.5 ޖީބީ ޕެކާއި އަދި 250 ރުފިޔާ އަށް4ޖީބީ ލިބޭ ޕެކެވެ. ސޯޝަލް މީޑިއާއަކީ ގިނަ ކަސްޓަމަރުން ބޭނުންކުރާ ޕްލެޓްފޯމްތަކަކަށްވާތީވެ މި ހާއްސަ ރޯދަ މަހުގެ ޑޭޓާ ބަންޑަލްތައް އެކެޓިވޭޓް ކުރައްވައިގެން މަޤްބޫލް ސޯޝަލް މީޑިއާ އެޕްތައް ބޭނުންކުރުން 1 ޖީބީ މުޅިން ހިލޭ ލިބޭނެއެވެ. މީގެ ތެރޭގައި ހިމެނޭ ސޯޝަލް މީޑިއާ އެޕްތަކަކީ ފޭސްބުކް، ވަޓްސްއެޕް، ވައިބަރ، އިންސްޓަގްރާމް އަދި ސްނެޕްޗެޓެވެ. މި ޑޭޓާ ބަންޑަލް އެކްޓިވޭޓް ކުރެއްވުމަށް #8*123* އަށް ގުޅާލައްވާށެ. މި ޑޭޓާ ބަންޑަލް ތަކުގެ މުއްދަތަކީ 30 ދުވަހެވެ.\nއަދި ހަމައެއާއެކު ރޯދަ މަހަކީ އެކަކު އަނެކަކަށް އެހީވެ، އެކަކު އަނެކެއްގެ އިހުސާސްތަށް ދެނެގަންނަ މަހެކެވެ. އެހެންކަމުން، ކަސްޓަމަރުން ޑޭޓާ ބައްލަވައިގަތުމަށް ކުރާ ހަރަދުގެ %10 ޓައިނީ ހާރޓްސް އޮފް ދަ މޯލްޑިވްސް އަށް ހަދިޔާ ކުރެވިގެންދާނެއެވެ. ޓައިނީ ހާރޓްސް އޮފް ދަ މޯލްޑިވްސް އަކީ ހިތުގެ ބަލިތައް ހުންނަ ކުޑަކުދިންނަށް އެހީވުމަށް މަސައްކަތްކޮށްދޭ އެން ޖީ އޯ އެކެވެ.\nދިރާގުން ހުރިހާ ކަސްޓަމަރުންނަށް އުމްރާ ދަތުރެއް!\nއެހެން އަހަރު ތަކެކޭވެސް އެއްފަދައިން، ދިރާގުން ރޯދަ މަހުގެ ކޮންމެ ހަފްތާއަކު ދިރާގުގެ އެކްޓިވް ހުރިހާ ކަސްޓަމަރުންގެ ތެރެއިން ނަސީބުވެރި ކޮންމެވެސް އެއް ކަސްޓަމަރަކަށް ހުރިހާ ހަރަދަކާއެކު2މީހަކަށް އުމްރާ ދަތުރެއް ދިނުމަށްވަނީ ނިންމާފައެވެ. ރަމަޟާން މަހަކީ އަޅުކަމުގެ މައްސަރަކަށް ވެފައި މިފަދަ ހަދިޔާއަކީ ދިރާގުގެ ކަސްޓަމަރުންނަށް މި ބަރަކާތްތެރި މައްސަރުގައި އަގުވަޒަންކުރެވޭނެ ފަދަ ހަދިޔާއެކެވެ.\nރޯދަމޮމެންޓްސް – އިންސްޓަގްރާމް ކޮންޓެސްޓް\nއިންސްޓަގްރާމަކީ ރާއްޖޭގައި އެންމެ މަގުބޫލު އެއް ސޯޝަލް މީޑިއާ އެޕެވެ. އެހެންކަމުން މިފަހަރު ދިރާގުން އިންސްޓަގްރާމަށް ހާއްސަކޮށްގެން ޕްރޮމޯޝަނެއް ވަނީ ތަޢާރަފްކޮށްފައިއެވެ. މި ޕްރޮމޯޝަނުގައި އިންސްޓަގްރާމްގައި #RoadhaMoments މި ހޭޝްޓެގް ޖެއްސެވުމަށްފަހު ރޯދައިގެ އެކި އެކި މަންޒަރުތައް ހިއްސާކޮށްލައްވައިގެން ކޮންމެ ހަފްތާއެކު ހޮވާލެވޭ ނަސީބުވެރި ފަރާތަކަށް ގޯޕްރޯ ހީރޯ6ލިބޭނެއެވެ. މި ކޮންޓެސްޓްގައި ބައިވެރިވުމަށް އިންސްޓަގްރާމް އެކައުންޓް ވާންޖެހޭނީ ޕަބްލިކް އެކައުންޓަކަށެވެ.\nމީކޯންޗެއް؟ - ޓްވިޓާ ކޮންޓެސްޓް\nޓްވިޓަ އަކީވެސް ދިވެހިންގެ ތެރޭގައި ވަރަށް މަގުބޫލު ސޯޝަލް މީޑިއާ ޕްލެޓްފޯމެކެވެ. އެ ގޮތުން މި އަހަރު ދިވެހި ޓްވިޓާ ކޮމއުނިޓީ އަށް ހާއްސަކޮށްގެން ވަނީ ޓްވިޓާގައި ކޮންޓެސްޓެއް ބާއްވަން ނިންމާފައިއެވެ. މި ކޮންޓެސްޓް ގައި ދިރާގުން ކޮންމެ ރެޔަކު 10 ޖަހާއިރު އަށް ޓްވިޓާގައި މްކްރޯ ފޮޓޯއެއް ޕޯސްޓްކުރާނެއެވެ. ޕޯސްޓް ކުރުމަށްފަހު 10- 12 އަށް، މި ވަގުތު ތެރޭގައި ޓްވިޓާ ކޮމިއުނިޓީ އަށް އެއީ ކޯންޗެއްކަން #Meekoacheh މި ހޭޝްޓެގް ޖައްސަވާފައި ގެސްކުރުމުގެ ފުރުސަތު ހުޅުވިގެން ދާނެއެވެ. މި ކޮންޓެސްގައި ކޮންމެ ހަފްތާއަކު އެންމެ ގިނަ ރަނގަޅު ޖަވާބު ޓްވީޓް ކުރައްފާ ފަރާތަކަށް5ބޭފުޅުންގެ ރޯދަ ވީއްލުމެއް ކޮންމެ ހަފްތާއަކު ސީހައުސް ރެސްޓޯރެންޓްގައި ހަދިޔާކުރެވޭނެއެވެ.\nމިދިޔަ އަހަރުގެ އެންމެންގެ މަގުބޫލުކަން މުޅި ސޯޝަލް މީޑިއާ އިންވެސް ލިބުނީ ދިރާގުން ހުށައަޅައިދިން "ދިވެހިންގެ ރަހަ" ގެ ނަމުގަ ކުރިއަށް ގެންދިޔަ ތަފާތު ދިވެހި ކެއުންތައް ތައްޔާރު ކުރާނެ ގޮތުގެ ރެސިޕީ ވީޑިއޯތަކެވެ. މިދިޔަ އަހަރު ވަނީ މި ވީޑީއޯތަކަށް 240،000 އަށްވުގެ ގިނަ ވިއުސް ލިބިފައިއެވެ. އެހެންކަމުން މިއަހަރުވެސް ރާއްޖޭގެ ތަފާތު މީރު ކެއުންތައް ތައްޔާރު ކުރާނެ ގޮތުގެ ވީޑިއޯތައް ދިރާގުގެ ސޯޝަލް މީޑިއާ ޕްލެޓްފޯމްތަކުން ކޮންމެ ހޯމަ އަދި ބުރާސްފަތި ދުވަހެއްގައި ފެނިފެންދާނެއެވެ.\nސައުދީ އަށް ގުޅޭ އެންމެ ހެޔޮ އަގު! 019 އައި.ޑީ.ޑީ ޕްރޮމޯޝަން\nރަމަޟާންމަހާ ދިމާކޮށް އެތައްދިވެހިންނެއް އުމްރާވުމަށް ސައުދީއަރަބިއްޔާއަށްދެއެވެ. ދިރާގުން ކޮންމެ އަހަރަކު ރަމަޟާން މަހު ސައުދީ އަރަބިޔާ އަށް ވަރަށް ޚާއްސަ ހެޔޮ އަގެއްގައި ގުޅޭނެ ޕްރޮމޯޝަނެއް ހިންގައެވެ. މިއަހަރުވެސް މި ޕްރޮމޯޝަން ކުރިއަށް ދާނެއެވެ. މި އަހަރުގެ ޕްރޮމޯޝަނުގައިވެސް ބަޖެޓްކޯޑް (019) ޖަހާފަ ނަންބަރު ޖެހުމުން މިނަޓަކަށް އެންމެ 1.88 ރުފިޔާ އަށް ގުޅޭނެއެވެ. މި އޮފާ ކުރިއަށް ދާނީ 16 މޭ 2018 އިންފެށިގެން 17 ޖޫން 2018 ގެ ނިޔަލަށެވެ.\nއަޅުކަންތަކަށް ފަސޭހަ މަގެއް\nއަގުހުރި އިނާމުތަކެއްގެ އިތުރުން ދިރާގުން ވަނީ މި އަހަރު ވެސް އަޅުކަން އަދާކުރަން ފަސޭހަ ކޮށްދިނުމަށް ވެސް ހިދުމަތްތަކެއް ފޯރުކޮށްދީފައެވެ. އެ ގޮތުން، ޕްރިޕެއިޑް މުދުވެރިކޮށް އެސްއެމްއެސް ކުރައްވައިގެން ޒަކާތް ދެއްކޭނެ މަގު ދިރާގުން ހިލޭ ފަހި ކޮށްދޭނެ އެވެ. މި ހިދުމަތް ހޯދުމަށް ގުޅަން ޖެހެނީ *123*8# އަށެވެ.


Council inthihaab lasve, ithuru 13 candidate aku nan anburaa gengosfi | Jazeera\tކައުންސިލް އިންތިހާބު ލަސްވެ، އިތުރު 13 ކެނޑިޑޭޓަކު ނަން އަނބުރާ ގެންގޮސްފި - Jazeera\nކައުންސިލް އިންތިހާބު ލަސްވެ، އިތުރު 13 ކެނޑިޑޭޓަކު ނަން އަނބުރާ ގެންގޮސްފި\nޖަވިޔަނި January 15, 2021 163 views0\nއަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބާއި ލޯކަލް ކައުންސިލްތަކުގެ އިންތިހާބު ބާއްވާ ތާރީހު ލަސްވެ، އިތުރު 13 ކެންޑިޑޭޓަކު ނަން އަނބުރާ ގެންގޮސްފިއެވެ.\nއިލެކްޝަން ކޮމިޝަނުން މައުލޫމާތު ދޭ ގޮތުގައި މިހާތަނަށް 153 ކެންޑިޑޭޓަކު ވަނީ ނަން އަނބުރާ ގެންގޮސްފައެވެ. އެމްޑީޕީގެ ފަރާތުން ކުރިމަތިލި 70 ކެންޑިޑޭޓުން ނަަން އަނބުރާ ގެންގޮސްފައިވާއިރު ޕީޕީއެމް އިން ކުރިމަތިލި 19 ފަރާތެއް ވަނީ ނަން އަނބުރާ ގެންގޮސްފައެވެ. މީގެއިތުރުން ޖުމްހޫރީ ޕާޓީގެ ފަރާތުން ކުރިމަތިލި 8 ކެންޑިޑޭޓެއް ނަން އަނބުރާ ގެންގޮސްފައިވާއިރު އަމިއްލަ ގޮތުން ވާދަކުރި 55 ކެންޑިޑޭޓެއްވަނީ ނަން އަނބުރާ ގެންގޮސްފައެވެ.\nލޯކަލް ކައުންސިލް އިންތިހާބުން ޖުމްލަ 95 ކެންޑިޑޭޓުން ނަން އަނބުރާ ގެންގޮސްފައިވާއިރު އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުން 58 ކެންޑިޑޭޓެއްވަނީ ނަން އަނބުރާ ގެންގޮސްފައެވެ.\nމި މަހުގެ7ވަނަ ދުވަހުން ފެށިގެން 13 ވަނަ ދުވަހާއި ހަމައަށް ޖުމްލަ 13 ކެންޑިޑޭޓެއްވަނީ ނަން އަނބުރާ ގެންގޮސްފައެވެ. އެއީ ކައުންސިލް އިންތިހާބުން 8 ކެންޑިޑޭޓަކާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީގެ އިންތިހާބުން5ކެންޑިޑޭޓެކެވެ.\n2020 ވަނަ އަހަރު ބާއްވަން އިއުލާނު ކުރި ލޯކަލް ކައުންސިލްގެ އިންތިޚާބު އަދި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބު ލަސްވަމުންދާތީ އިތުރަށް ލަސްވިޔަ ނުދިނުމަށްޓަކައި ހުރި ޤާނޫނީ ހުރަސްތައް ނައްތާލާ، އެ އިންތިޚާބު އަވަހަށް ބޭއްވޭނެ އިންތިޒާމް ހަމަޖެއްސުމަށް ރައްޔިތުންގެ މަޖިލީހަށް ވަނީ ބިލެއް ތައާރަފްކޮށްފައެވެ. އެ ބިލުގެ ބަހުސް ފެށުމަށް ނިންމާފައިވަނީ މި މަހުގެ 17 ވަނަ ދުވަހުއެވެ.


Yahoodheennah Kohme Dhuvahaku Aqsa Miskithah Vanumuge Huhdha Dheyn Ninmaifi - Vaguthu\nކޮވިޑް-19: އަދަދުތައް އެއްވަރެއްގައި! - 18 ގަޑިއިރު ކުރިން\n6 ދުވަސް ކުރިން ( ޖުލައި 18, 2021 )\nއިސްރާއީލްގެ ޔަހޫދީންނަށް ކޮންމެ ދުވަހަކު ވެސް އަޤުޞާ މިސްކިތައް ވަދެ އަޅުކަން ކުރުމުގެ ފުރުސަތު ދޭން އިސްރާއީލްގެ ބޮޑުވަޒީރު ނަފްޓާލީ ބެނެޓް ނިންމައިފިއެވެ.\nއަޤުޞާ މިސްކިތައް ޔަހޫދީން ވަދެ އަޅުކަން ކުރަން އުޅޭތީ ފަލަސްތީންގެ މަސްރަހު ހޫނުވެފައި ވަނިކޮށް ބެނެޓް މިއަދު ނެރުނު ބަޔާނެއްގައި ބުނީ ޔަހޫދީންނަށް ވެސް އަޤުޞާ މިސްކިތައް ވަދެ އަޅުކަން ކުރުން އެއީ އެމީހުންނަށް ލިބިގެންވާ މިނިވަންކަމެއް ކަމަށެވެ. އަދި މުސްލިމުންނަށް ވެސް ޔަހޫދީންނެކޭ އެއްފަދައިން އަޤުޞާ މިސްކިތައް ވަދެ އަޅުކަން ކުރުމުގެ ފުރުސަތު އޮންނާނެ ކަމަށް ބެނެޓްގެ ބަޔާނުގައި ބުނެފައި ވެއެވެ.\nޔަހޫދީން ފާހަގަކުރާ ޓިޝަބާވް ދުވަހާއި ގުޅިގެން މިއަދު ވެސް ޔަހޫދީންތަކެއް ވަނީ އަޤުޞާ މިސްކިތައް ވަދެގެންފައެވެ. ޔަހޫދީން އަޤުޞާ މިސްކިތައް ވަނުމާއި ދެކޮޅަށް މިއަދު ފަލަސްތީންގެ ރައްޔިތުން ވަނީ ގުދުސްގައި އަޑުއުފުލާފައެވެ. ގުދުސްގައި މުޒާހަރާ ކުރި ވަރަށް ގިނަ ބަޔަކު ހައްޔަރުކޮށް އަދި އެތައް ބަޔަކު އިސްރާއީލްގެ ހަމަލާތަކުގައި ޒަހަމްވެފައިވާ ކަމަށް މީޑިއާ ރިޕޯޓްތައް ބުނެއެވެ.\nއަޤުޞާ މިސްކިތުގައި ޔަހޫދީން ހުރުމަތްތެރި ތަނެއްގެ ގޮތުގައި ބަލާ އުތުރު ފަރާތު ފާރު ކައިރީ ޔަހޫދީން އަޅުކަން ކުރަން ތިއްބާ އިސްރާއީލްގެ ޒުވާނުންތަކެއް މިއަދު ވަނީ އަޑުގަދަކޮށް ނުރުހުން ފާޅުކޮށްފައެވެ.\nޔަހޫދީން ކޮންމެ ދުވަހަކު އަޤުޞާ މިސްކިތައް ވަދެ އަޅުކަން ކުރުމުގެ ފުރުސަތު ދީފިނަމަ އެކަން ވެގެން ދާނީ ޔަހޫދީންނަށް އެފުރުސަތު ދޭ ފުރަތަމަ ފަހަރަށެވެ. 1967 ވަނަ އަހަރު އިސްރާއީލާއި އަރަބިން ކުރި ހަދުވަހުގެ ހަނގުރާމައަށް ފަހު ވެސް ކޮންމެ ދުވަހަކު ގަވައިދުން ޔަހޫދީންނަށް އަޤުޞާ މިސްކިތައް ވަދެ އަޅުކަން ކުރުމުގެ ފުރުސަތެއް ނުދެއެވެ.\nޔަހޫދީން މިއަދު އަޤުޞާ މިސްކިތައް ވަދެގަތުމާއި އަދި އިސްރާއީލް ސިފައިން ފަލަސްތީންގެ ރައްޔިތުންނަށް އަނިޔާ ކުރުން ވަރަށް ގިނަ އިސްލާމީ ގައުމުތަކުގެ ވެރިން ގެންދަނީ ކުށްވެރި ކުރަމުންނެވެ.\nޖުލައި 18, 2021 23:44\nޝުކުރިއްޔާ ބެ ނެޓް!\nޖުލައި 19, 2021 00:17\nކަލޭމެ ން އަރަބި ން ނަނ ން ވާ ނެ ހަމަ އެއްކަމެއްވެސް ނެތް\nޔަހޫދީ ން ކޮ ންމެ ދުވަހަކު ވެސް މަސްޖިދުލްއަޤްޞާ އަށް ވަ ންނ ނަނ ނެ ތިޔަ ނތާގައި ހަމަ ނުޖެހު ން ވެސް ހި ންގާ ނެ\nކަލޭމެ ން އަރަބި ން ތިބޭ ޔަހޫދީ އަ ންހެ ނަކު ގޮވައިގެ ން\nޖުލައި 19, 2021 03:27\nޖުލައި 19, 2021 13:19\nޔަހޫދީންނަށް ހަލާކުހުރި. ބެނެޓްގެ ނިމުން ހިތި ކުރައްވާށި.


Guardiola Ge Faadu Kiyun Referee Ah - Vaguthu\nގާޑިޔޯލާގެ ފާޑުކިޔުން ރެފްރީ އަށް\nޗެމްޕިއަންސް ލީގުގެ ކުއާޓާފައިނަލްގެ ދެވަނަ ލެގުގައި ރޭ ލިވަޕޫލްއާ ދެކޮޅަށް ކުޅުނު މެޗުގައި ރެފްރީކަން ކުރި މަޓެއޯ ލަހޯޒް އަށް މެންޗެސްޓަރ ސިޓީގެ ކޯޗު ޕެޕް ގާޑިޔޯލާ ފާޑު ކިޔައިފިއެވެ.\nރޭގެ ލިވަޕޫލް އަތުން 1-2 އިން ބަލިވެ މުބާރާތުން ސިޓީ ކަޓާފައިވާއިރު ރެފްރީއާ ދިމާލަށް ބުނި އެއްޗެއްގެ ސަބަބުން ފުރަތަމަ ހާފް ނިމިފައިވަނިކޮށް ރެފްރީ ވަނީ ގާޑިޔޯލާ ބެންޗުން ފޮނުވާލާފައެވެ. ގާޑިޔޯލާ ހިތްހަމަ ނުޖެހުނީ ސިޓީ އިން ދެވަނަ ގޯލެއް ކާމިޔާބުކުރުމުން އެއީ ރަނގަޅު ގޯލެއް ނޫންކަމަށް މެޗުގެ އޮފިޝަލުން ނިންމުމާ ގުޅިގެންނެވެ.\nރޭގެ މެޗަށްފަހު ނޫސްވެރިންނާ ވާހަކަދައްކަމުން ގާޑިޔޯލާ ބުނީ އެ މެޗުގައި ރެފްރީކަން ކުރި ލަހޯޒް އަކީ ސްޕެއިންގައި އޭނާ މަސައްކަތް ކުރިއިރު ވަރަށް ރަނގަޅަށް ދަންނަ ރެފްރީއެއް ކަމަށާއި ލަހޯޒް އަކީ އަބަދުވެސް ތަފާތުވާން މަސައްކަތް ކުރާ މީހެއް ކަމަށެވެ.\n"ލަހޯޒް އަކީ އަބަދުވެސް ވަރަށް ތަފާތުވާން އަދި ވަރަށް ހާއްސަ ވާން އުޅޭ މީހެއް. ހުރިހާ އެންމެންނަށް އެއްގޮތަށް ހުރިހާ ކަމެއް ފެންނައިރު ވެސް އޭނާ އަށް ފެންނާނީ ތަފާތު ގޮތަކަށް. އޭނާ އަހަރެން ބެންޗުން ފޮނުވާލަން ނިންމިއިރު، އަހަރެން އޭނާއާ ދިމާލަށް ގޯސް އެއްޗެކޭ ނުވެސް ބުނަން. މިއީ ތަންކޮޅެއް ބޮޑުވަރު" ގާޑިޔޯލާ ބުންޏެވެ.\nގާޑިޔޯލާ ބުނިގޮތުގައި އޭނާ ބެންޗުން ފޮނުވާލަން ރެފްރީ ނިންމީ ސިޓީ އިން ކާމިޔާބުކުރި ދެވަނަ ގޯލަކީ އެއީ ރަނގަޅު ގޯލެއް ކަމަށް ބުނުމުން ކަމަށެވެ.\n"އަހަރެން ބުނިން ރެފްރީ ކައިރީ އެއީ ގޯލެކޭ. މިލްނާ ސާނޭ އަށް ޕާހެއް ދިނީއޭ، އެއީ ގޯލެކޭ. މިހެން ބުނީމަ އަހަރެން ބެންޗުން ފޮނުވާލަން އޭނާ ނިންމީ. ކޮންމެ ގޮތެއް ވިޔަސް ދެ ގޯލުގެ ލީޑެއްގަ އޮވެ ދެވަނަ ހާފަށް ދާއިރު ކަންތައްތަކެއް ތަފާތުވާނެ. އަހަރެން ރެފްރީއާ ދިމާލަށް ގޯސް އެއްޗެކޭ ނުބުނަން" ގާޑިޔޯލާ ބުންޏެވެ.\nސިޓީ ކަޓުވާލުމަށްފަހު ލިވަޕޫލް ސެމީ އަށް ދަތުރުކުރިއިރު ގާޑިޔޯލާ ވަނީ އެޓީމަށް މަރުހަބާ ކިޔާފައެވެ. އަދި ސެމީފައިނަލްގައި ލިވަޕޫލް އިން އިނގިރޭސި ފުޓްބޯޅަ ދިފާއުކުރާނެ ކަމަށް އުއްމީދުކުރާ ކަމަށްވެސް ގާޑިޔޯލާ ބުންޏެވެ.\n"ލިވަޕޫލް އަކީ މޮޅު ޓީމެއް. އެ ޓީމުގައި އެހުރީ ވެސް މޮޅު ކޯޗެއް. ލިވަޕޫލް ސެމީއަށް ދިޔުން ހަމަ ހައްގު" ގާޑިޔޯލާ ބުންޏެވެ.\nމޮރީނިއޯގެ ރެކޯޑެއް ގާޑިއޯލާ މުގުރާލައިފި\nޖެސުސް ކްލަބުގައި ބަހައްޓަން ކުރެވެން ހުރި ހުރިހާ މަސަތްކަތެއް ސިޓީން ކުރާނެ: ގާޑިއޯލާ\nސިޓީ އަށް ތަށި ނުގެއްލޭ، ރޭސް އޮތީ އަދި ކުރިއަށް - ގާޑިއޯލާ\nއޭޕްރީލް 11, 2018 07:37\nމޮޅެއްނޫން ސިޓީއެއް ސިޓީމޮޅޭކިޔާފަ މަޑުން ތިބޭތި މޮޅުވަނީ\nއޭޕްރީލް 11, 2018 08:12\nރެފުރީންގެ ނިންމުންތައް ހަމަ ކަޑަ. މިހެން ބުނާއިރު އިނގޭ ރެފުރީން ފޭވަރ ކުރާ އޫއެފާގެ ބަލަދު އަރާ ޓީމު މޮޅުކުރަން ރެފުރީން ހާއްސަ ސަމާލުކަމެއް ދޭކަން. ވީއާރު ޓެކުނޮލޮޖީ ނުގެނެވިގެން އުޅެނީ އެޓީމު ނުރުހުންްވާތީކަން ވެސް އިނގޭ.\nމިރޭގެ މެޗުތައް ބަލާތި.\nޖެހިޖެހިގެން 20 30 ފައުލުކުރިޔަސް ރީނދޫ ކާރޑެއްހާ ހިސާބުވެސް ނުދައްކާނެ ޓީމެއް މިރޭ ކުޅޭނެ


Reethi Rah Resort In Addu Ah Dhiya Muvazzafun Rashah Aruvaane Huhdha Nulibi Ethah Ireh! - Vaguthu\nރީތިރަށް ރިސޯޓުން އައްޑޫ އަށް ދިޔަ މުވައްޒަފުން ރަށަށް އަރުވާނެ ހުއްދަ ނުލިބި އެތައް އިރެއް!\nމިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 އާއި ގުޅިގެން އެޗްޕީއޭ އިން ނަގަން ޖެހޭ ހުއްދަ ނުހޯދައި އައްޑޫ އަށް ލޯންޗެއްގައި ވަން އެންޑް އޮންލީ ރީތިރަށް ރިސޯޓުން ފުރައިގެން ދިޔަ މުވައްޒަފުންތަކެއް ރަށަށް ނާރުވައި ގިނަ އިރުތަކެއް ހޭދަވެގެން ގޮސްފައިވާ ކަމަށް މައުލޫމާތު ލިބިއްޖެއެވެ.\nމިއަދު އާންމު މީހަކު ފޭސްބުކުގައި ކޮށްފައިވާ ޕޯސްޓެއްގައި ބުނެފައި ވަނީ އެ މުއައްޒަފުންތައް ރަށަށް ގޮސްފައި ވަނީ ރިސޯޓުގައި ކަރަންޓީނުކޮށްފައި ތިބުމަށް ފަހު ކަމަށާއި، ނަމަވެސް އެމީހުން ގޮސް ހިތަދޫ އަށް ކައިރި ކުރުމުން ކޯސްޓުގާޑުން އެމީހުން ރަށަށް އެރިޔަ ނުދީ ހިފަހައްޓާފައިވާ ކަމަށެވެ. އެހެންނަމަވެސް އޭގެ ކުރިން ފޭދޫ އަށް ދިޔަ އެހެން ރިސޯޓެއްގެ މުވައްޒަފުންތަކަކަށް ރަށަށް އެރުމުގެ ހުއްދަ ދީފައި ކަމަށް އެޕޯސްޓުގައި ވަނީ ބުނެފައެވެ.\nއެ ޕޯސްޓުގައި އިތުރަށް ބުނެފައި ވަނީ މެރިން ޕޮލިހުން އެމީހުން ރަށަށް އެރިޔަ ނުދީ ހިފަހައްޓާފައި ވަނީ، އެޗްޕީއޭގެ ހުއްދަ ނުލިބުމުން ކަމަށެވެ. އަދި އެމީހުންނަކީ 15 ގަޑި އިރު ދަތުރުކޮށްފައި ދިޔަ ބައެއް ކަމަށްވެފައި އިތުރަށް ފަސް ގަޑި އިރު ހިތަދޫ އަށް ނޭރި ތިބެން ޖެހުމުން ވަނީ ބަނޑުހައި ހޫނުކަމާއިވެސް ކުރިމަތިލާން ޖެހިފައި ކަމަށް އެ ޕޯސްޓުގައި ބުނެފައިވެއެވެ.\nއައްޑޫ ކައުންސިލުން ވިދާޅުވީ މިހާރު އެމީހުން ރަށަށް އެރުމުގެ ހުއްދަ ދީފައި ކަމަށާއި، އެމީހުންނަށް ހުއްދަ ނުދީ ގިނަ އިރު ކުރަން ޖެހިފައި ވަނީ އެޗްޕީއޭ އިން ހުއްދަ ނުހޯދައި ދަތުރު ފެށުމުން ކަމަށެވެ. އަދި އެކަމަކީ ކައުންސިލުން ކުރަމުން ދާ ކަމެއް ނޫން ކަމަށާއި އެކަމަށް ހާއްސަ ހުއްދަ ދޫކުރާނީ އެޗްޕީއޭ އިން ކަމަށް އެކައުންސިލުން ވަނީ ވިދާޅުވެފައެވެ.\nއެޗްޕީއޭ އިން ބުނީ މިއަދު އައްޑޫ އަށް ދިޔަ މީހުންނަކީ އަމުރު ނެރުމުގެ ކުރިން އެރަށަށް ފުރާފައިވާ ބަޔަކަށް ވާން ޖެހޭނެ ކަމަށާއި، އެހެން ނޫން ނަމަ ދެން ރަށަށް އެރޭނީ ހުއްދަ ލިބުމުން ކަމަށެވެ.\nމިކަމާއި ގުޅިގެން އެމްއެންޑީއެފް އިން ވިދާޅުވީ އެމީހުންނަށް ރަށަށް އެރުމުގެ ހުއްދަ ދީފައި ނުވަނީ އެކަމުގެ ހުއްދަ އައްޑޫ ކައުންސިލުން ނުދީގެން ކަމަށާއި، އެމީހުންނަށް ބޭނުންވާ ކާބޯތަކެތި އާއިލާ ތަކާއި ގުޅިގެން ފޯރުކޮށްދީފައި ވާނޭ ކަމަށެވެ.\nއޭޕްރީލް 18, 2020 15:47\nކާޑު ހިފާއިގެން ބަންގާޅު ބޯޓު އެބަ އާދޭ!\nއޭޕްރީލް 18, 2020 16:44\nބުނާބަސް އަޑުއަހާށޭ ގާނޫނުތަކަށް ކިޔަމަވާށޭ ތިޔަބޭފުޅުންގެ ސަލާމަތާ ރައްކާތެރިކަމަށް އަޅާ ފިޔަވަޅުތަކެކޭއެއީ ހެޔޮނުވާނޭ ދިވެހިދަރިންނޭ ހޭއަރާށޭ އެހެންމީހުންގެ ރަށްކަލަށްޓަކާވެސް އަޑުއަހާ ކިޔަމަންވާށޭ\nއޭޕްރީލް 18, 2020 17:48\nއަޅުގަޑަފެން ނަނީ ތިޔަ މީހު އަދި4ދުވަސް ވަދެން ސްކޫލް އެގެބަހަޓަން އާއިލާއާ ދުރުގަ


Addu Hulhudhoo Gai Detoxification Center Eh Elhumah Bayakaa Havaalu Koffi - Vaguthu\nހުޅުދޫގައި ޑިޓޮކްސިފިކޭޝަން ސެންޓަރެއް އެޅުމަށް ބަޔަކާ ހަވާލުކޮށްފި\n3 މަސް ކުރިން ( ނޮވެމްބަރު 24, 2020 )\nއައްޑޫ ސިޓީ ހުޅުދޫގައި ޑިޓޮކްސިފިކޭޝަން ސެންޓަރެއް ގާއިމް ކުރުމަށް ބަޔަކާ ހަވާލުކޮށްފިއެވެ.\nޕްލޭނިން މިނިސްޓްރީން މިއަދު ނެެރެފައިވާ ނޫސް ބަޔާނެއްގައިވަނީ ޑިޓޮކްސިފިކޭޝަން ސެންޓަރެއް ގާއިމްކުރުމަށް ރެއިންބޯ ކޮންސްޓްރަކްޝަން ޕްރައިވެޓް ލިމިޓެޑާއި ހަވާލުކޮށްފައި ވަނީ 15.9 މިލިއަން ރުފިޔާ އަށް ކަމަށެވެ.\nމި ޕްރޮޖެކްޓު ކުރިއަށް ގެންދިއުމަށް އިންޑިއާ ސަރުކާރުން ވަނީ 7.9 މިލިއަން ރުފިޔާގެ ހިލޭ އެހީއެއް ފޯރުކޮށްދީފައެވެ. ދައުލަތުގެ ބަޖެޓުން މި މަޝްރޫއަށް ހޭދަކުރުމަށް ނިންމާފައި ވަނީ 7.1 މިލިއަން ރުފިޔާއެވެ.\nމި ކޮންޓްރެކްޓުގެ ދަށުން ހަވާލުކުރެވުނު ހުޅުދޫ ޑިޓޮކްސިފިކޭޝަން ސެންޓަރުގެ މަސައްކަތް ނިންމުމަށް ދީފައި ވަނީ 180 ދުވަހުގެ މުއްދަތެކެވެ.\nމި މަޝްރޫއުގެ ދަށުން ކުރުމަށް ހަމެޖެހިފައި ވަނީ ހުޅުދޫގައި ކޮންޓްރެކްޓު އުސޫލުން ޑްރަގް ރިހެބްލިޓޭޝަން އެންޑް ޑީޓޮކްސިފިކޭޝަން ސެެންޓަރެއް ގާއިމްކުރުމެވެ.\nމި މަޝްރޫއު ހިންގުމަށް ވެވުނު އެއްބަސްވުމުގައި ޕްލޭނިން މިނިސްޓްރީގެ ފަރާތުން ސޮއިކޮށްފައި ވަނީ އެ މިނިސްޓްރީގެ ޑިރެކްޓަރު ޖެނެެރަލް ފާތިމަތު ޝާނާ ފާރޫގެވެ. ރެއިންބޯ ކޮންސްޓްރަކްޝަން ޕްރައިވެޓް ލިމިޓެޑުގެ ފަރާތުން ސޮއިކޮށްފައި ވަނީ އެކުންފުނީގެ ޑިރެެކްޓަރ މާޒިން އިބްރާހިމް ފާރޫގެވެ.\nގަމުގައި ހުންނަ ސިނަމާ އިން ނަވާރަސަތޭކައިގެ އަހަރުތަކަށް!\nނޮވެމްބަރު 24, 2020 14:30\nސޯލިހު ލައްވާ ދެތިންފަހަރު މި ހެޑްލައިން ކިޔުއްވާލަދޭނީ ކޮން ކުއްޖެއް؟\nނޮވެމްބަރު 24, 2020 14:37\nލޮލް. ކީރިތިކުރައްވަން ފަށާފާނެ\nނޮވެމްބަރު 24, 2020 14:39\nކީރިތި ކުރައްވަން ފަށާގޮތަށް އެހެންްމީހުނަށް ވާނީ އުދަގުލަކަށްނު\nނޮވެމްބަރު 24, 2020 14:36\nރީނދޫ ކުދިން ލާންވީ ތަންތަން ހަދާފަ. އޭރުން އާންމު ރައްޔިތުންގެ ބޮލަށް ވަރަށް ފަސެހަވާނެ


Furathama faharah Leonardo DiCaprio Aai Brad Pitt Ekugai Filmeh Kulhenee - Vaguthu\nފުރަތަމަ ފަހަރަށް ލިޔަނާޑޯ ޑިކަޕްރިޔޯ އާއި ބްރެޑް ޕިޓް އެކުގައި ފިލްމެއް ކުޅެނީ\nހޮލީވުޑްގެ އެންމެ ކާމިޔާބު ދެ އެކްޓަރުން ކަމުގައިވާ ލިޔަނާޑޯ ޑިކަޕްރިޔޯ އާއި ބްރެޑް ޕިޓް ފުރަތަމަ ފަހަރަށް އެއް ފިލްމަކުން ފެންނަން ތައްޔާރުވެއްޖެއެވެ.\nމިކަން ވަނީ ސޮނީ ޕިކްޗާސް އިން ޔަގީން ކޮށްދީފައެވެ. ގިނަ ފިލްމްތަކެއް އުފައްދާފައިވާ ސޮނީ ޕިކްޗާސްއިން ބުނީ އެމީހުން އުފެއްދުމަށް ތައްޔާރުވަމުންދާ ފިލްމް "ވަންސް އަޕޯން އަ ޓައިމް އިން ހޮލީވުޑް" ގައި ހަރަކާތް ތެރިވާނީ އެ ދެފަންނާނުން ކަމަށެވެ.\nމިއީ ހަމަގައިމުވެސް އެ ދެއެކްޓަރުންގެ ސަޕޯޓަރުންނަށް ވަރަށްވެސް އުފާވެރި ހަބަރެކެވެ. އަދި މިއީ ވާދަވެރި ހޮލީވުޑްގައި އެންމެ ވާދަކުރާ ދެފަންނާނުންނަށްވެސް ޗެލެންޖިން ފިލްމެކެއެވެ. މި ފިލްމްގެ އެއްވެސް މަންޒަރެއް އަދި ނަގަން ފަށާފައި ނުވިނަމަވެސް މި ފިލްމް 19 އޮގަސްޓް 2019 ގައި ރިލީޒް ކުރެވޭނެކަމަށް ސޮނީ ޕިކްޗާސްއިން ވަނީ ބުނެފައެވެ.\nސްނީ ޕިކްޗާސްއިން މައުލޫމާތު ދޭގޮތުގައި މިއީ 1969 ގައި އިގިރޭސިވިލާތުގައި ހިނގާދިޔަ ހަގީގީ ހާދިސާއެއްގެ މައްޗަށް ބިނާކޮށް އުފައްދާ ފިލްމެކެވެ. އަދި މި ފިލްމްގެ ސްކްރިޕްޓް ލިޔުމަށް ލިޔުންތެރިޔާ5އަހަރު ހޭދަކޮށްފައިވާ ކަމަށް ވެއެވެ.\nމި ފިލްމް ޑައިރެކްޓް ކޮށްދެނީ ދެފަހަރު އޮސްކާ ހާސިލްކޮށްފައިވާ މޮޅު ޑައިރެކްޓަރ ޓްރަންޓީނޯއެވެ. އެނާގެ "ޑީޖަންގޯ އަންޗެއިންޑް" އާއި ދަ ކުރޫޒް ކޭސް އޮފް ބެންޖަމިން ބަޓަން" އަށް ވަނީ އޮސްކާ އެވޯޑް ލިބިފައެވެ. އަދި މި ފިލްމްގައި ހަރަކާތްތެރިވާ ލިޔަނާޑޯ ޑިކަޕްރިޔާ އަށްވެސް ބަނީ 2016 ގައި އެނާ ކުޅެދިން "ދަ ރެވެނަންޓް" ފިލްމުން އޮސްކާ ލިބިފައެވެ. އަދި ބްރެޑް ޕިޓް އަކީވެސް ދެފަހަރެއްގެ މަތިން އޮސްކާއަށް ނޮމިނޭޓް ވެފައިވާ ފަރާތެކެއެވެ.


މިނިމަމް ވޭޖް ކަނޑަނޭޅި ލަސްވުމުން މިނިސްޓަރު ފައްޔާޒް މައާފަށް އެދިވަޑައިގެންފި – Dhen.mv\nމިނިމަމް ވޭޖް ކަނޑަނޭޅި ލަސްވުމުން މިނިސްޓަރު ފައްޔާޒް މައާފަށް އެދިވަޑައިގެންފި\nMarch 1, 2020 - 12:16 pm\nމިދިޔަ ފެބްރުއަރީ މަސް ނިމުމުގެ ކުރިން މިނިމަމް ވޭޖު ކަނޑައަޅާ އިއުލާނު ކުރައްވާނެ ކަމަށް ވިދާޅުވެފައިވީ ނަމަވެސް އެކަން އެގޮތަށް ކުރެވިފައި ނުވާތީ އިކޮނޮމިކް މިނިސްޓަރު ފައްޔާޒު އިސްމާއިލް މައާފަށް އެދިވަޑައިގެންފިއެވެ.\nމިނިސްޓަރު ފައްޔާޒު މިއަދު ކުރެއްވި ޓްވީޓެއްގައި ވިދާޅުވީ އުއްމީދު ކުރެވިފައި އޮތީ ފެބްރުއަރީ މަސް ނިމުމުގެ ކުރިން އެކަމާ މެދު ގޮތެއް ނިންމޭނެ ކަމަށް ކަމަށެވެ. ނަމަވެސް އެކަން އެގޮތަށް ކުރެވިފައި ނުވުމުން މައާފަށް އެދިވަޑައިގަންނަވާ ކަމަށް ވެސް މިނިސްޓަރު ވިދާޅުވިއެވެ.\n" އެ މައްސަލަ މަޖިލީހަށް މިހާރު ފޮނުވާފައިވުމުން އެކަމާ މެދު މަޖިލީހުން ދެކޭ ގޮތް ވަރަށް އަވަހަށް ލިބޭނެ ކަމަށް އުއްމީދު ކުރަން." މިނިސްޓަރު ވިދާޅުވިއެވެ.\nކުޑަ އުޖޫރައިގެ ގޮތުގައި ކަނޑައަޅާ އަދަދު އިކޮނޮމިކް މިނިސްޓްރީން އަދި ހާމަކޮށްފައިނުވާއިރު މިނިމަމް ވޭޖު އެޑްވައިޒަރީ ބޯޑުން އެރުވި ލަފާ އިކޮނޮމިކް މިނިސްޓްރީގެ ވެބްސައިޓުގައި މިހާރު ވަނީ އާއްމުކޮށްފައެވެ. އެގޮތުން އެންމެ ކުޑަ އުޖޫރައިގެ ގޮތުގައި 6،400 ރުފިޔާ ކަނޑައެޅުމަށް ބޯޑުން ވަނީ އިކޮނޮމިކް މިނިސްޓަރަށް ލަފާ އަރުވާފައެވެ.


YéYé Coffee ge "Sip and Win" promotion ge3vana mahuge naseebuverin hovaifi | Mihaaru\nވީއައިއޭގެ އާ ރަންވޭގެ މަޝްރޫއު\nޔޭޔޭ ކޮފީ: ޕްރޮމޯޝަން ކުރިއަށް ދާނީ އަންނަ އަހަރުގެ ޖެނުއަރީގެ ނިޔަލަށް.\nޔޭޔޭ ކޮފީގެ "ސިޕް އެންޑް ވިން" ޕްރޮމޯޝަންގެ ތިންވަނަ މަހުގެ ނަސީބުވެރިން ހޮވައިފި\n07 ޑިސެމްބަރ 2017 - 15:10\nބީއެޗްއެމް ޓްރޭޑާސް އިން ރާއްޖެ އަށް އެތެރެކޮށް ވިއްކަމުން އަންނަ ޔޭޔޭ ކޮފީގެ އަގުބޮޑު ޕްރޮމޯޝަންގެ ތިން ވަނަ މަހުގެ ނަސީބުވެރިން ހޮވައި، އެ މީހުންނަށް އިނާމުގެ ގޮތުގައި ދޭން ނިންމި ލެޕްޓޮޕްތައް ހަވާލުކޮށްފި އެވެ.\n"ސިޕް އެންޑް ވިން"ގެ ނަމުގައި ފެށި ޕްރޮމޯޝަންގެ މިދިޔަ ނޮވެމްބަރު މަހުގެ ނަސީބުވެރިންނަށް ހޮވުނު 15 މީހަކަށް ޑެލް ވޮސްޓްރޯ މަލްޓި މީޑިއާ ލެޕްޓޮޕް ހަވާލުކުރީ، ބީއެޗްއެމްގެ އޮފީހުގައި ރޭ ބޭއްވި ހާއްސަ ރަސްމިއްޔާތެއްގަ އެވެ.\nޔޭޔޭ ކޮފީގެ ތިން ވަނަ ބުރުގެ ނަސީބުވެރިން.\nމި އަހަރުގެ ސެޕްޓެމްބަރު މަހުން ފެށިގެން އަންނަ އަހަރުގެ ޖެނުއަރީގެ ނިޔަލަށް ކުރިއަށް ގެންދާ ޕްރޮމޯޝަންގައި، ކޮންމެ މަހެއްގެ ގުރުއަތުން ހޮވޭ 15 މީހަކަށް ލެޕްޓޮޕް ދިނުމަށް ވަނީ ހަމަޖެހިފަ އެވެ. ބީއެޗްއެމް އިން ބުނީ، ޕްރޮމޯޝަން ނިމޭއިރު އެއް މިލިޔަން ރުފިޔާގެ އިނާމް ދޫކުރެވޭނެ ކަމަށެވެ.\nއޭގެ އިތުރުން ކޮންމެ ދުވަހަކު ވެސް 50 ބޯނަސް އިނާމް ދެ އެވެ. ޕްރޮމޯޝަން ނިމުމުން ގުރުއަތުން ހޮވޭ މީހަކަށް ބޮޑު އިނާމެއްގެ ގޮތުގައި ޑެލް އިންސްޕިރޮން ގޭމިން ލެޕްޓޮޕެއް ދޭން ވަނީ ނިންމައިފަ އެވެ.\nޕްރޮމޯޝަންގައި ބައިވެރިވެވޭނީ ޔޭޔޭ ކޮފީ ގަތުމުން ދޫކުރާ ކޫޕަންގައި ފޮރުވާފައިވާ ކޯޑު 5757 އަށް އެސްއެމްއެސް ކުރުމުންނެވެ. ބީއެޗްއެމް އިން ބުނިގޮތުގައި ގަންނަ ކޮންމެ 10 ޔޭޔޭ ކޮފީ ޕެކެޓަކަށް ލިބޭނީ އެއް ކޫޕަނެވެ. ބޮޑު ޕެކެޓެއް ގަތުމުން ފަސް ކޫޕަން ލިބެ އެވެ.\nއިތުރު ލިޔުންތައް ބީއެޗްއެމް ޓްރޭޑާސް ޔޭ ޔޭ ކޮފީ ވިޔަފާރި ޕްރޮމޯޝަން\nޔޭޔޭ ކޮފީގެ ނަސީބުވެރިންނަށް އިނާމު ހަވާލުކޮށްފި\nޔޭޔޭ ކޮފީގެ އަގު ބޮޑު ޕްރޮމޯޝަނެއް ފަށައިފި


ބަދުރުގެ އިސްތިއުފާ އިން ދޭހަކޮށްދެނީ ރާއްޖޭގައި އެމްޑީޕީން ދިއްލި ޑިމޮކްރަސީގެ ހުޅުކޮޅު ކަނިވެ ނިވެމުންދާކަން – ރީކޯ މޫސަ – Maldivian Democratic Party\nއެތައް ފާޑުކިޔުމަކަށް ފަހު މޯލްޑިވްސް ބްރޯޑްކާސްޓިންގ ކޮމިޝަނުން، އެ ކޮމިޝަނުގެ ރައީސް ބަދުރުއް ނަސީރު އިސްތިއުފާ ދެއްވުމުން، އެ ކަމުން ދޭހަކޮށްދެނީ އެމްޑީޕީން ދިވެހިރާއްޖޭގައި ގާއިމްކުރި ޑިމޮކްރަސީ ދުވަހެއް ދުވަހަކަށް ފަނޑުވަމުންދާކަން ކަމަށް އެމްޑީޕީގެ ޗެއަރޕާސަން އަދި ރައްޔިތުންގެ މަޖިލީހުގެ ހުޅުހެންވޭރު ދާއިރާގެ މެންބަރު ރީކޯ މޫސާ މަނިކު މިއަދު ވިދާޅުވެއްޖެއެވެ.\nއެމްޑީޕީ ވެބްސައިޓަށް މައުލޫމާތު ދެއްވަމުން މޫސަ މިއަދު ވިދާޅުވީ ބަދުރުގެ އިސްތިއުފާގެ ބަޔާނަށް ބަލާއިރު، ބަޣާވާތަކުން ދިވެހި ސަރުކާރާއި ހަވާލުވެގެން ތިބި ފަރާތްތަކުން ދިވެހިރާއްޖޭގެ ގާނޫނުއަސާސީގެ ބާރު ކަނޑުވަމުންދާކަން ފާހަގަކުރެވޭ ކަމަށާއި، އެ ފަރާތްތަކުން ރާއްޖޭގައި ޑިމޮކްރަސީގެ ހަމަތައް ގާއިމްކުރަން ބޭނުން ނޫން ކަން ވަރަށް ރަގަޅަށް ދޭހަވެ، މިނިވަން މުވައްސަސާތަކުގެ ބާރު މަޑުމަޑުން ކެނޑެމުންދާ ކަމުގެ ކުލަވަރު ފެންނަމުންދާ ކަމަށެވެ.\n“ބަދުރުގެ އިސްތިއުފާ އިން ދޭހަކޮށްދެނީ ރާއްޖޭގައި އެމްޑީޕީން ދިއްލި ޑިމޮކްރަސީގެ ހުޅުކޮޅު ކަނިވެ ނިވެމުންދާކަން. ޑިމޮކްރަސީގެ ހަމަތަކާއި އުސޫލުތައް ރާއްޖޭގައި އަލުން ގާއިމްކުރުމަށްޓަކައި، މިނިވަން މުވައްސަސާތަކުގައި ތިއްބެވި ފަރާތްތައް ސާބިތުކަމާއެކު ދެމިތިއްބެވުމަކީ ވަރަށް މުހިންމު ކަމެއް.” މޫސަ ވިދާޅުވިއެވެ.\nމޫސަ އިތުރަށް ވިދާޅުވީ މިނިވަން މުޥައްސަސާތަކުގައި ތިއްބަވާ ޒިންމާދާރު ފަރާތްތައް އެތަންތަނުން ފެއަށް ވަޑައިގަންނަވަނީ މި ބަޣާވާތުގެ ސަރުކާރުގެ ޑިމޮކްރަސީ އާއި ބީރައްޓެހި، ދޯހަޅި ސިޔާސަތުގެ ސަބަބުން ކަމަށާއި، ރާއްޖޭގައި އަލުން އަނބުރައި ޑިމޮކްރަސީ ގާއިމްކުރުމަށް އެމްޑީޕީން ކުރަމުންދާ މަސައްކަތް ކުޑަވެސް މަޑުޖެހުމެއްނެތި ކުރިޔަށް ގެންދާނޭ ކަމުގެ ޔަގީންކަން ދިވެހިރައްޔިތުންނަށް އަރުވާ ކަމަށެވެ.


މެންބަރުންގެ ޚިޔާލު: ޝަރުތުތައް ހަމަވާން ޖެހެއެވެ! – Maldivian Democratic Party\nމެންބަރުންގެ ޚިޔާލު: ޝަރުތުތައް ހަމަވާން ޖެހެއެވެ!\nމިހާރަކަށް އައިސް ފޯވަހި ފޯވައްސައް ރައްޔިތުންގެ މަޖްލިސްއަށް ވައްދައި އެންމެ އަޑުބާރުކޮށް ބަހުސްކުރެވޭ އެއް ބިލަކީ މަރަށް މަރުހިފުމާ ގުޅޭގޮތުން ގާނޫނަކަށް އިސްލާހު ގެނައުމަށް ހުށައެޅި ބަހުސްކުރެވޭ މައްސަލައެވެ. މަރަށް މަރުހިފުމަކީ އިލާހިއްޔަ ޙުކުމް ފުޅެއް ކަމުގައި ވާހިނދު އެކަމާ އިންކާރު ކުރެވޭނެ އެއްވެސް މުސްލިމަކު ނުހުންނާނެއެވެ. ނަމަވެސް މިމައްސަލައަކީ އިލްމުވެރީންގެ މެދުގައިވެސް ބަހުސް ކުރެވޭ މައްސަލައެއް ކަމުގައި ވާކަމީ ސުވާލު އުފެދޭ ކަމެކެވެ.\nއާދޭހެވެ. ދިވެހި ރާއްޖޭގެ ގާނޫނު އަސާސީ އެކުލެވިގެން ވާންނާނީ އިސްލާމީ ޝަރީއަތުގެ އަސްލަކާ ޚިލާފުނުވާ ގޮތުގެ މަތީން ކަމުގައި އިގްރާރު ވާހިނދު ރާއްޖޭގައި އެއްވެސް ގާނޫނެއް އިސްލާމީ ޝަރީއަތާ ޚިލާފަށް ހެދިފައި ނުވާނެކަމަށް ގަބޫލުކުރާން ޖެހޭނެއެވެ. ރާއްޖޭގެ ޝަރުޢީ ދާއިރާއިން އިސްލާމްދީނުގެ ހުކުމަކާ އިދިކޮޅަށް ހުކުމް ކުރެވޭނޭ ގާނޫނެއް އަދި ހުކުމަކާ އެއްގޮތައް ހުކުމެއް ނުކުރެވޭނޭ ގާނޫނެއް ނޯންނާނެއެވެ. މާފުދިނުމުގައި ހާކިމާއަށް ނުވަތަ ތަންފީޒީ ބާރުތަކަށް ލިބިދީފައިވާ ބާރުތަކެއް ހަނިކުރުމާ ފުޅާކުރުމަކީ ގާނޫނީ ގޮތުން އެކަން ބަދަލު ކުރެވިދާނެ ކަމަކަށް ވާތީވެ މިބަހުސް އެގޮތައް ކުރިއަށް ދަނީކަމުގައި ވެދާނެއެވެ.\nއިސްލާމް ދީނަކީ އެންމެހާ އިންސާނިއްޔަތައް ބާވައި ލެއްވިގެންވާ ދީނެކެވެ. އެންމެ ފުރިހަމަ ދީނެވެ. އާލަމްތަކަށް ރަހުމަތެއްގެ ގޮތުގައި ފޮނުއްވި މާތް ނަބިއްޔާ މުޙައްމަދު ސ އ ވ މެދުވެރި ކުރައްވައި އިސްލާމްދީން މިވަނީ މީގެ އެތަކެއް އަހަރު ކުރީން ފުރިހަމަ ކުރައްވަވާފައެވެ. އަޅުގަނޑުމެން ދިވެހީންނަކީ މީގެ އަށްސަތޭކަ އެތަކެއް އަހަރު ކުރީން އިސްލާމްދީން ޚިޔާރުކޮށް ބަލައިގަނެގެން އުޅޭ ބައެކެވެ. އިސްލާމްދީނާ އިސްލާމީ ޝަރީއަތަކީ ދިވެހީންނަށް އާ އެއްޗެއް ކަމުގައި ބުނާނެ ޖާގައެއް ނެތެވެ. މިއަކީ އިއްޔެއަކު މިއަދަކު ދިވެހީން ނާއި ހަމަޔަށް އައި ނިޒާމެއް ނޫނެވެ. ނޭނގިގެން އޮޮޅުން ނުފިލައިގެން އުޅެން ޖެހޭނެ ކަމެއްވެސް ނުމެނޫންމެއެވެ. މިހާތަނަށްވެސް ދިވެހިރާއްޖޭގައި މިދަނީ އިސްލާމީ ޝަރީއާ ގާއިމް ކުރެވެމުންނެވެ. މިވޭތުވެދިޔަ އެތައް ގަރުނެއްގައި ރާއްޖެއިންނާއި ރާއްޖޭން ބޭރުގެ ދީނީ އިލްމުވެރީން ވަނީ ދިވެހި ރާއްޖޭގައި އިސްލާމް ދީން ކުރިއެރުވުމަށް މިންނަތް މަސައްކަތްތަކެއް ކުރައްވާފައެވެ. ނަމަވެސް މިއަދު ރާއްޖޭގެ ހާލަތަށް ބަލާލާއިރު މިއީ އިސްލާމީ މުޖުތަމައެކޭ ބުނުމަށް ލަދުގަންނަން ޖެހޭފަދަ އެތައް ކަންތައް ތަކެއް މިދަނީ ހިނގަމުންނެވެ. ދުވަހުން ދުވަހަށް އިތުރުވެ ފުޅާވަމުން މިދާ ކުށުގެވެށި މިގައުމު މިވަނީ ނާމާން ކޮށްފައެވެ. ކޮންމެ ރައްޔިތަކު ބިރުން ފިއްކަނޑައިގެން ދާފަދަ އެތަކެއް އަޑުތައް މިދަނީ އިވެމުންނެވެ. މާރާމާރީ ހިންގުމާ މީހުން މެރުމަށް އުފެދިފައިވާ ތިރީސް ގޭންގު ފުރަމާލޭގައި އެބައޮތޭ ބަޔަކު ބުނާކަމީ އަޖާބުވާންޖެހޭ ކަމެކެވެ. އަދި މިއައްވުރެ ކަންބޮޑުވަނީ މިކަމަކީ ސިޔާސީ ކޯޅުން ތަކުގައި އެކިގޮތްގޮތައް ދެކެވޭ ކަމަކަށް ވާކަމެވެ.\nމީގެ އަހަރު ތަކެއްގެ ކުރީންވެސް ރާއްޖޭގައި ގަސްތުގައި މީހުން މެރުމުގެ ހާދިސާތައް ހިނގާފައި އެބަހުއްޓެވެ. ގާމާދޫ ޖަލުގައި ހުރި ގައިދީއަކު ހައްވައްތަ މަރާލުން އަޒްލީނާގެ މަރުފަދަ ކިތަންމެ ޖަރީމާއެއް މިރާއްޖޭގައި ހިންގާފައި ވެއެވެ. ފޭރުމާއި ވައްކަމުގެ ކިތަންމެ ކިތަންމެ ހާދިސާއެއް މިގައުމުގައި މީގެ ކުރީން ހިންގާފައިވާއިރު އެއިރު ކުށެއްގެ ތުހުމަތުގައި ހައްޔަރު ކުރާމީހާގެ ކުށް ސާބިތު ކުރުމަށް ފުލުހުންނަށް ހައްދެއްނެތި ބާރުތައް ލިބިދީފައިވެއެވެ. މަގުމަތީން މީހަކު ހިނގާލާފައި ދާގޮތަކުން ހައްޔަރު ކުރާން ބޭނުންވިޔަސް ކޯޓެއްގެ އަމުރު ހޯދާކަށް ނުޖެހެއެވެ. ނަމަވެސް މިސަރުކާރު ވެރިކަމަށް އައިސް މިއަދު އަމަލު ކުރެވެމުން މިދާ ގާނޫނަށް ބަލާލާއިރު މީހަކު ހައްޔަރު ކުރުމަކީ މިއަދު ކޮންމެ ކޮންމެ ގޮތަކަށް ކުރެވޭން އޮތްކަމެއް ނޫނެވެ. ކުރިމަތީގައި މީހަކު މެރިޔަސް ޖަރީމާ ހިންގިމީހާ ފުލުހުންގެ ބެލުމުގެ ދަށުގައި ބެހެއްޓެނީ ކޯޓުތަކުން ހުއްދަދިނިއްޔާއެވެ. އަދި ތަހުގީގު ނިމުނަސް ނުނިމުނަސް މީހާ ދޫކޮށްލާންވެސް އެބަޖެހެއެވެ. ސިޔާސީ ގޮތުން ނާއި އެހެނިހެން ގޮތްގޮތުންވެސް ސަރުކާރަށް މިކަންކަން ހުއްޓުވުމަށް ލިބިފައިވާ ފުރުސަތުތައް ވަނީ ހަނިކުރެވިފައެވެ. މިކަން ހެޔޮހިތުން ގަބޫލު ކުރިޔަސް ނުކުރިޔަސް މިކަމުގެ ނާޖާއިޒު ފައިދާ ކުއްކުރާ މީހުން ނަގަމުން ނަގަމުން ގޮސް މުޅިގައުމު މިއަދު މިވަނީ ނާމާން ޖައްގައްޔަކަށް ބަދަލުވެފައެވެ. އިންސާނީ ހައްގުތަކުގެ ނަމުގައި ސިޔާސީ ލީޑަރުންގެ ނަމުގައި ކުއްވެރީންނަށް ކުއްކުރުމަށް ބާރުދެވޭ ކަންކަން ނޭނގިނަމަވެސް ކުރެވެމުން ދާކަމީ ހިތާމަ ހުރިކަމެކެވެ.\nމަރަށް މަރުހިފުމަކީ އިސްލާމް ދީނުގައި ބާވައި ލައްވާފައިވާ ހުކުމެކެވެ. އެކަމާ އިންކާރެއް ނުކުރަމެވެ. އެހެނަސް ވިސްނާލައްވާށެވެ. މަހުޝަރުގެ މައިދާނުގައި އިންސާނުންގެ އަމަލުތަކުގެ ތެރެއިން އެންމެ ފުރަތަމަ ހިސާބު ބެއްލެވޭ އަމަލަކީ ނަމާދެވެ. ނަމާދަކީ އިސްލާމް ދީނުގެ ތަނބު ކަމުގައި ލައްވައި ނަމާދު ނުކުރުމަށް އެއްވެސް އުޒުރެއް ނެއްއިރު އިންސާނާ ކުރާ ނަމާދު ސައްޙަ ވުމަށް އެތައް ޝަރުތުތަކެއް މިވަނީ ލައްވަވާފައެވެ. ނަމާދު ގަބޫލު ވެވިގެންވަނީ މުސްލިމުންގެއެވެ. އެމީހާއަކީ މުސްލިމަކަށް ވުމުގެ އިތުރުން ދެހަދަސުން ކުރެ ހަދަސްވެރި އަކަށް ވެގެން ނުވެއެވެ. ނިޔަތަކާއެކު ވުޟޫ ކުރާން އެބަޖެހެއެވެ. ނަމާދުގެ ވަގުތު ބަލާން ޖެހެއެވެ. އައުރަ ނިވާކުރާން ޖެހެއެވެ. ނިޔަތާއިއެކު ނަމާދުގެ ހުރިހާ ރުކުނެއް ފުރިހަމަ ކުރުމުން މެނުވީ ނަމާދު ފުރިހަމައެއް ނުވެއެވެ. ބައެއް ހާލަތްތަކުގައި މީގެ ބައެއް ކަންކަމުގައި ލުއިތައް ދެއްވާފައިވާ ކަންވެސް ގަބޫލު ކުރަމެވެ. ނަމަވެސް އިސްލާމަކަށް ވުމަށްފަހު އެންމެ އިސްކަން ދޭންޖެހޭ ނަމާދު ފުރިހަމަ ވުމުގައިވެސް ޝަރުތުތަކެއް ލައްވާފައި ވާއިރު މަރަށް މަރުހިފުމަށް އެންމެ ފުރިހަމަ ގޮތުގައި އެކަން ކުރެވޭފަދަ ގާބިލްކަން ރާއްޖޭގެ ޝަރުއީ ދާއިރާގައި ހުރިތޯ ޝައްކެއްނެތި ޔަގީން ކުރަން ޖެހެއެވެ. މިކަންކަން އެންމެ ފުރިހަމަ ގޮތުގައި ކުރެވި އެކުރެވޭ ހުކުމް ތަކަކީ ސައްޙަ ހުކުމް ތައްކަމުގައި ޝައްކަކާނުލައި ގަބޫލުކުރެވޭނަމަ މަރުގެ ހުކުމް ތަންފީޒު ނުކުރެވޭނެ އެއްވެސް ހުއްޖަތެއް އޮވެގެން ނުވާނެއެވެ. ނަމަވެސް ކަންއޮތީ މިހެންތޯ ވިސްނާލުމަކީ މުހިންމު ކަމެކެވެ. ސިޔާސީ ބޭނުމެއްގައި ނުވަތަ ތިމާއަކީ މާބޮޑު ދީންވެރިއެއް ކަމުގައި ދެއްކުމަށް މިވާހަކަ ދެއްކުމަކީ އެއްގޮތަކަށްވެސް ކުރެވިގެން ވާނެ ކަމެއް ނޫނެވެ.


Strawberry Dhovumaky Halaakuvaan Medhuveriva Kameh Kan Engeytha?\nސްޓްރޯބެރީ ދޮވުމަކީ ހަލާކުވާން މެދުވެރިވާ ކަމެއް ކަން އެނގޭތަ؟\n19 ޖޫން 2022 - 09:39:15\nސްޓްރޯބެރީ އަކީ ދުނިޔޭގެ އެކި ކަންކޮޅުތަކުގެ މީހުންނަށް ވެސް ވަރަށް ކަމުދާ މޭވާއެކެވެ. ނަމަވެސް މި މޭވާ އަކީ ގަނެގެން ގެއަށް އަންނަތާ މަދު ދުވަސްކޮޅެއްގެ ތެރޭގައި ހަލާކުވުމަށް މެދުވެރިވާ މޭވާ އެއްވެސްމެ އެވެ. މިހެން މެދުވެރިވަނީ ކީއްވެގެންތޯ އާއި މި މޭވާ ތާޒާކަންމަތީ ބެހެއްޓޭނެ ގޮތަކާއި މެދު އެއްވެސް ވަރަކަށް ވިސްނާލީން ހެއްޔެވެ؟\nސްޓްރޯބެރީ އެހާ އަވަހަށް ހަލާކުވަނީ ކީއްވެ؟\nއަހަރުމެން އެންމެންނަކީ ވެސް މޭވާ އާއި ތަރުކާރީ ދޮވެފައި ރައްކާކުރާ ބައެކެވެ. މިގޮތަށް ކަންތައް ކުރުމުގައި ސްޓްރޯބެރީ ވެސް ވަކި ތަފާތެއް ނުކުރެ އެވެ. ނަމަވެސް ސްޓްރޯބެރީ އެހާ އަވަހަށް ހަލާކުވާން މެދުވެރިވަނީ ފެނާއި، ތެތްކަމުގެ ސަބަބުންކަން އެނގުމަކީ ހައިރާންވެދާނެ ކަމެކެވެ. ގަބޫލު ނުކުރެވުން ނަމަވެސް ސްޓްރޯބެރީތައް ދޮވެފައި އަލަމާރި އަށް ރައްކާކުރަން ލުމަކީ ސްޓްރޯބެރީ އެހާ އަަވަހަށް ހަލާކުވާން މެދުވެރިވާ އެންމެ ބޮޑު އެއް ސަބަބެވެ. އެހެންކަމުން ސްޓްރޯބެރީގެ ތާޒާ ކަން ހިފެހެއްޓުމުގެ އިތުރުން އޭގެ ނިއުޓްރިއެންޓް ވެސް ހިފަހައްޓާނެ ގޮތެއް މި އާޓިކަލްގައި ހިއްސާކޮށްލާނަމެވެ.\nސްޓްރޯބެރީ ބްލޯ ޑްރައި ކުރަންވީ ކީއްވެ؟\nސްޓްރޯބެރީ އަކީ ގުދުރަތީ ގޮތުން އެންޓިއޮކްސިޑެންޓްތަކާއި ވިޓަމިން ސީ އިން ފުރިގެންވާ އެއްޗެކެވެ. މިއީ ދިފާއީ ނިޒާމާއި، މެޓަބޮލިޒަމް ވަރުގަދަކޮށް، ސެލްތަކަށް ލިބޭ ގެއްލުން ކުޑަކޮށްދީ، ސެލް އަލުން އާރާސްތުކުރުމަށް ބާރުއަޅާ އެއްޗެކެވެ. ނަމަވެސް މި މީރު ކުޑަ މޭވާއަކީ މޮއިސްޗާ އާއި ފިނިހޫނުމިނަށް ނުރައްކާ ވާ މޭވާއެކެވެ. އެހެންކަމުން ސްޓްރޯބެރީ ހަލާކުވުމުން ރައްކާތެރިކޮށް، ފަހަށް ރައްކާކުރާނެ ރަނގަޅު ގޮތްތަކެއް ބޭނުންވެއެވެ.\nޝައްކެއް ވެސް ނެތް ގޮތުގައި، މޭވާ ނުވަތަ ތަރުކާރީ ގައި ކެމިކަލް، އެޑިޓިވްސް، ވެކްސް، ވެލި ނުވަތަ ކުނޑި ފަދަ ތަކެތި ހުރުމަކީ އެކަށީގެންވާ ކަމެކެވެ. އެހެންކަމުން މި ތަކެތި ނުދޮވެ ކެއުމަކީ ވަރަށް ހަޑި އަދި އެތަކެއް ބަލިތަކެއް ޖެހުމަށް ވެސް މެދުވެރިވާ ކަމެކެވެ. އެހެންކަމުން ސްޓްރޯބެރީ ނުދޮވެ ނަމަވެސް ސާފުތާހިރުކަން މަތީ ކެއުމަށް ކުރެވިދާނެ ކަންތައްތައް ހިއްސާކޮށްލާނަމެވެ.\nފުރަތަމަ ސްޓްރޯބެރީގެ ތަޑި އާއި ފަތް ނައްޓާލާ ށެވެ. ދެން ފިނި ފެނުން ދޮވެލާ، ކަރުދާސް ދުވާޔެއްގެ މަތީގައި ހިއްކަން ބަހައްޓާާ ށެވެ. އެއަށްފަހު ހުޅުވިފައި ހުންނަ ޓްރޭ އެއްގެ ތެރެއަށް ލައި ބްލޯ ޑްރަޔާ އެއް ބޭނުންކޮށްގެން 30 ސިކުންތާއި 40 ސިކުންތު ވަންދެން ބްލޯ ޑްރައި ކޮށްލާ ށެވެ. ދެން ރަނގަޅަށް ވައި ބަންދުވެފައި ހުންނަ ކޮންޓެއިނާ އަކަށް ލުމަށްފަހު އައިސް އަލަމާރި އަށް ލާ ށެވެ. އޭރުން ގިނަ ދުވަސް ވަންދެން ސްޓްރޯބެރީތައް ހަލާކުނުވެ ހުންނާނެ އެވެ.


SunOnline: Bollywood ge mi6fannaanunnah loabivevunee fan'un dheke\nމުޙައްމަދު ޝާނިފް 24 Oct 2021, 07:46\nޝިލްޕާ ޝެއްޓީ އާއި ރާޖު ކުންދުރާ\nކޮންމެ މީހެއްގެވެސް އެމީހަކު ގަޔާވާ ސެލެބްރިޓީ އެއް ހުންނާނެއެވެ. އަދި ބައެއްފަހަރަށް އެމީހަކު ހިތް އެދޭ ސެލެބްރިޓީއަކާ ކައިވެނި ކުރުމަކީ ދެކޭނެ ހުވަފެނެކެވެ.\nމި ހަ ބޮލީވުޑް ފަންނާނުންނަކީ އެމީހުންގެ ފޭނުން ދެކެ ލޯބިވެ، ކައިވެނި ކުރި ފަންނާނުންނެވެ. އަދި އެ ނަސީބުވެރި ފޭނުންގެ ހުވަފެންތައް ހަގީގަތަކަށް ހަދައިދިން ފަންނާނުންނެވެ.\n1. ދިލިޕް ކުމާރު އާއި ސައިރާ ބާނޫ\nދިލިޕް ކުމާރަކީ ސައިރާ ވަރަށް ކުޑައިރުން ފެށިގެން ހިތް ކިިޔާފައި ހުރި ފަންނާނެކެވެ. މި ދެ މީހުން ކައިވެނިކުރީ 1966 ގައި ދިލިޕްގެ އުމުރުން 44 އަހަރުގައެވެ. އޭރު ސައިރާގެ އުމުރުން 22 އަހަރެވެ.\nސައުދާގަރާއި ކޮހިނޫރާއި ކަރުމާ އަކީ ދިލިޕް ކުމާރުގެ މަޝްހޫރު ފިލުމުތަކެވެ.\n2. މުންތާޒު އާއި މަޔޫރު މަދްވަނި\nބޮލީވުޑްގެ އެކްޓްރެސް މުންތާޒު ކައިވެނި ކުރީ އޭނާގެ އެންމެ ބޮޑު ފޭން ކަމުގައިވާ މަޔޫރު މަދުވަނި އާއެވެ. އެމީހުން ކައިވެނިކުރީ 1974 ވަނަ އަހަރުގެ މެއި 29ގައެވެ.\n3. ޝިލްޕާ ޝެޓީ އާއި ރާޖު ކުންދުރާ\nގިނަ ބައެއްގެ ހިތް ފަތަހަ ކުރި ބޮލީވުޑްގެ ފަންނާނު ޝިލްޕާ ޝެއްޓީ ކައިވެނި ކުރީ އޭނާގެ އެންމެ ބޮޑު ފޭން ކަމުގައިވާ ނަން މަޝްހޫރު ވިޔަފާރިވެރިއެއް ކަމަށްވާ ރާޖު ކުންދުރާއާ އެވެ. އެއީ 2009ގެ ނޮވެމްބަރު މަހު 22 ގައެވެ.\nޝިލްޕާ ޝެޓީގެ އެންމެ މަޝްހޫރު ފިލްމުތަކުގެ ތެރޭގައި ދަޅުކަން ފާހަގަކޮށްލެވެއެވެ.\n4. ވިވެކް އޮބެރޯއި އާއި ޕްރިޔަންކާ އަލްވާ\nވިވެކް އޮބެރޯއި އަށް އެންމެ ފުރަތަމަ ވެސް ލޯބިވެވުނީ އިންޑިއާގެ މިނިސްޓަރު ކަރުނަތަކާގެ ދަރި ޕްރިޔަންކާ އަލްވާ އާއެވެ. މި ދެމީހުން ކައިވެނި ކުރީ 2010 ވަނަ އަހަރުގެ އޮކްޓޯބަރު މަހު 29ގައެވެ.\n5. ޖީތެންދްރާ އާއި ޝޯބާ ކަޕޫރު\nބޮލީވުޑް އެކްޓަރު ޖީތެންދުރާ ކައިވެނި ކުރީ ބްރިޓިޝް އެއާވޭސްގައި އެއާ ހޮސްޓެސްއެއްގެ ގޮތުގައި މަސައްކަތްކުރި ޝޯބާ ކަޕޫރުއާއެވެ. އެދެ މީހުން ބައްދަލުވުމުގެ ކުރިންވެސް ޖީތެންދުރާ އަކީ ޝޯބާ ވަރަށް ގަޔާވި ފަންނާނެކެވެ. އެ ދެމީހުން ކައިވެނިކުރީ 1974 ވަނަ އަހަރުގައެވެ.\n6. އީޝާ ޑިއޯލް އާއި ބާރަތު ތަކްނީ\nމަދަރުސީ ދައުރުން ފެށިގެންވެސް ބާރަތު، އީޝާ ދެކެ ލޯބިވި ނަމަވެސް އީޝާ ފިލްމީ ދާއިރާއާ ގުޅުނު ފަހުން އޭނާއާ ކައިވެނި ކުރުމުގެ އުންމީދު ބާރަތު ކަނޑާލިއެވެ. ނަމަވެސް ބާރަތު އީޝާ ދެކެވީ ހަގީގީ ލޯބީގެ ސަބަބުން އެދެމީހުން އަލުން ގުޅި، 2012 ވަނަ އަހަރު ދެމީހުން ވަނީ ކައިވެނިކޮށްފައެވެ.


"Amihlaah inaamah nan hushahelhumakee gaboolukuraa kameh noon"\n"އަމިއްލައަށް އިނާމަށް ނަން ހުށަހެޅުމަކީ ގަބޫލު ކުރާކަމެއް ނޫން"\nސާކް ފިލްމް ފެސްޓިވަލްގެ އެވޯޑް ހަފުލާއަށް ރިޝްމީ ވަނުމުގެ ކުރިން ފޮޓޯއަކަށް ހުއްޓި: އޭނާ ވަނީ އެންމެ މޮޅު އެކްޓްރެސްގެ އެވޯޑް ހޯދާފަ\nރާއްޖެއަށް ރީތި ނަން ހޯދައިދޭ ފަރާތްތަކަަށް ރައީސުލްޖުމްހޫރިޔައްޔާ ދެއްވާ އިނާމަކީ އަމިއްލައަށް އެދިގެން ހޯދަންޖެހޭ އެއްޗެއްކަމަށް ގަބޫލުނުކުރާ ކަމަށް، 2017 ވަނަ ސާކް ފިލްމު ފެސްޓިވަލުގައި އެންމެ މޮޅު ބަތަލާގެ އެވޯޑު ހޯދި ރިޝްމީ ރަމީޒް ބުނެފި އެވެ.\nރިޝްމީ މިހެން ބުނީ މި އަހަރު ރައީސުލްޖުމްހޫރިއްޔާ ދެއްވާ އިނާމު އޭނާއަށް ނުލިބުމުގައި އަމިއްލައަށް އިހުމާލުވެފައިވާ ކަމަށް ނޭޝަލް ސެންޓަ ފޯ ދި އާޓްސް (އެންސީއޭ) އިން ރާއްޖޭގެ ނޫހަކަށް އިންޓަވިއުއެއް ދީފައި ވަނިކޮށެވެ. ފޭސްބުކްގައި ކޮށްފައިވާ ޕޯސްޓެއްގައި ރިޝްމީ ވަނީ މި ވާހަކަތައް ދޮގު ކޮށްފަ އެވެ.\n"އެންސީއޭ އަކުން ވެސް، އެހެން ފަރާތަކުން ވެސް އެ އިނާމަށް ނަން ހުށަހަޅަންޖެހޭ ކަމަކަށް އަޅުގަނޑަށް އަންގާފައެއް ނުވޭ." ރިޝްމީ ބުންޏެވެ. "އަޅުގަނޑަށް ގަބޫލު ކުރެވިފައި އޮތީ ރައީސުލްޖުމްހޫރިއްޔާ، ރީތި ނަން ހޯދައިދޭ ފަރާތްތަކަށް ދެއްވާ ޝަރަފުވެރި އިނާމަކީ އެ ފަރާތުން ދެއްވާ އެއްޗެއް ކަމަށް."\nދިވެހި ފިލްމީ ދާއިރާގެ ބެލެނިވެރި ފަރާތަކީ ޔޫތު މިނިސްޓްރީގެ ދަށުން ހިންގާ އެންސީއޭ އެވެ. އެންސީއޭއިން ވަނީ ސާކް ފިލްމު ފެސްޓިވަލުގައި ރިޝްމީއަށް ލިބުނު ކާމިޔާބީ އަގު ވަޒަން ކުރުމުގެ ގޮތުން މިދިޔަ އަހަރު ބޭއްވި ގައުމީ ފިލްމު އެވޯޑުގައި އޭނާއަށް ހަނދާނީ ފިލާއެއް އަރުވާފަ އެވެ.\nދިވެހި ފިލްމު އެވޯޑުގައި ޝަރަފުގެ އެވޯޑް ރިޝްމީއަށް ހަވާލުކުރަނީ - އަހުމަދު ޝުރާއު | އަވަސް\nއެންސީއޭއިން ބުނި ގޮތުގައި ރައީސުލްޖުމްހޫރިއްޔާ ދެއްވާ އިނާމު މި އަހަރު ރިޝްމީއަށް ނުލިބުނީ އެކަމަށް އެދި ހުށަހަޅަންޖެހޭ ފޯމު ލުން ލަސްވެގެން ކަމަށެވެ. އަދި އެކަމަށް އެދި ފޯމު ހުށަހަޅަންޖެހޭ މުއްދަތު ހަމަވިއިރު، ރިޝްމީ ފޯމު ހުށަހަޅާފައި ނުވާ ކަމަށްވެސް ބުނެފައިވެ އެވެ.\nސަރުކާރުގެ އިދާރާއެއް ނުވަތަ މިނިވަން މުއައްސަސާއެއް އަދި އަމިއްލަ ޖަމިއްޔާއެއް މެދުވެރިކޮށްގެންވެސް ގައުމީ އިނާމަށް ނަން ހުށަހެޅުމުގެ ފުރުސަތު އޮވެ އެވެ. މި އަހަރު ބޭއްވި މިނިވަން ދުވަހު ރަސްމީ ޖަލްސާގައި ފިލްމީ ދާއިރާއިން ދެ ފަންނާނެއްގެ އަގު ވަޒަންކޮށް ހިތްވަރުދިނުމުގެ ގައުމީ އިނާމު ދީފައިވެ އެވެ. އެއީ ޑައިރެކްޓަރު އަލީ ޝިފާއު (ޗިއްޕެ) އާއި އަހުމަދު ޝިނާނެވެ.\nގައުމީ ފިލްމް އެވޯޑްސް ގައުމީ އިނާމް


އެމްސީއެސްގެ ޚިދުމަތްތައް އޮންލައިންކޮށް ފޯރުކޮށްދޭ އީ-ސަރވިސް ޕޯޓަލް ތައާރަފްކޮށްފި\n09 ނޮވެމްބަރ 2020\nމޯލްޑިވްސް ކަރެކްޝަނަލް ސަރވިސް (އެމްސީއެސް)ގެ ޚިދުމަތްތައް އޮންލައިންކޮށް ފޯރުކޮށްދޭ އެސޯސިއޭޓެޑް ޓޯޓަލް އޮފެންޑަރ މެނޭޖްމަންޓް ސަރވިސް (އެޓަމްސް) އީ-ސަރވިސް ޕޯޓަލްގެ ޓަރައިލް ވަރޝަން ތައާރަފްކޮށްފިއެވެ.\nމިއަދު ހެނދުނު އެމްސީއެސް ހެޑް އޮފީހުގައި ބޭއްވި ރަސްމިއްޔާތުގައި މި ޕޯޓަލް ތައާރަފްކޮށްދެއްވީ މިނިސްޓަރ އޮފް ހޯމް އެފެއަރޒް އޮނަރަބަލް އިމްރާން ޢަބްދުﷲ އެވެ. މި ޕޯޓަލް މިއަދު ޓްރައިލްގެ ގޮތުގައި ތައާރަފްކުރެވޭ އިރު، އާންމުންގެ ބޭނުމަށް ހުޅުވާލާނީ 20 ނޮވެމްބަރ 2020 އަށެވެ.\nއެޓަމްސް އީ-ސަރވިސް ޕޯޓަލްއަކީ މޯލްޑިވްސް ކަރެކްޝަނަލް ސަރވިސްގެ ފަރާތުން އާންމު ރައްޔިތުންނަށް ދެމުންގެންދާ ޚިދުމަތްތައް ފަސޭހަކަމާއެކު ފޯރުކޮށްދިނުމަށް ތައްޔާރުކޮށްފައިވާ އޮންލައިން ޕޯޓަލްއެކެވެ.\nމި ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ އޮފް ހޯމް އެފެއަރޒް އޮނަރަބަލް އިމްރާން ޢަބްދުﷲ ވިދާޅުވީ ޖަލުން ބޭރުގައިވާ އާއިލާއާއެކު ގާތްގުޅުމެއް ބޭއްވުމަކީ ޤައިދީން ރީހެބިލިޓޭޓްކުރުމަށް ކުރާ މަސައްކަތަށް ވަރަށް މުހިއްމުކަމެއްކަމަށެވެ. އަދި މީގެ ކުރީގައި ޤައިދީންގެ އަތޮޅުތެރޭގައި ތިއްބަވާ އާއިލާތަކަށް ބައްދަލުވުންތަކަށް މާލޭގައި ހުރި ފަރާތެއްގެ އެހީތެރިކަމާނުލައި ރިކުއެސްޓްކުރަން ދަތިވީ ނަމަވެސް، މި ޚިދުމަތް މެދުވެރިކޮށް އެފަރާތްތަކަށް އޮންލައިންކޮށް ކޮންމެ ތާކު ތިއްބަވައިގެންވެސް ރިކުއެސްޓްކުރެވިދާނެކަމަށް ވިދާޅުވިއެވެ. އަދި އައިޓީ ޓީމަށް ކުރެއްވި މަސައްކަތަށް ވަރަށް އިޙުލާސްތެރިކަމާއެކު ޝުކުރުއަދާކުރެއްވިއެވެ.\nކޮމިޝަނަރ އޮފް ޕްރިޒަންސް އަޙްމަދު މުޙައްމަދުފުޅު ވިދާޅުވީ އީ-ސަރވިސް ޕޯޓަލް ތައާރަފްކުރުމުން އާންމުންނަށް އެމްސީއެސްގެ ހިދުމަތްތައް ހޯދުމަށް ލިބޭ ވަރަށް ބޮޑު ލުއި ފަސޭހަކަމަކަށް ވެގެންދާނެކަމަށެވެ. މީގެ އިތުރުން މުވައްޒަފުންގެ މަސައްކަތް މިހާރަށް ވުރެ އެފިޝަންޓްވެ، މަސައްކަތް އަވަސްވެގެންދާނެކަމަށްވެސް ސީޕީ ވިދާޅުވިއެވެ.\nމި ޕޯރޓަލް ފަރުމާކުރެވިފައިވާ ވަނީ ދެ ބަޔަކަށެވެ. އެއީ އާންމު ރައްޔިތުންނަށް ހިދުމަތްތަކަށް އެދުމަށް ހުޅުވާލެވިފައިވާ ޕަބްލިކް ޕޯރޓަލްއަކާއި އެމްސީއެސްގެ މުވައްޒަފުންގެ ބޭނުންތަކަށް ތައްޔާރުކުރެވިފައިވާ އެޑްމިން ޕޯޓަލްއެކެވެ. ޕަބްލިކް ޕޯޓަލްއިން ޚިދުމަތްތަކަށް އެދުމުން އެޑްމިން ޕޯޓަލް މެދުވެރިކޮށް އޮފިސަރުނަށާއި މުވައްޒަފުންނަށް ކުރިއަށްވުރެ އަވަސް މުއްދަތެއްގައި ރިކުއެސްޓްތައް ޕްރޮސެސްކޮށް ހަމަޖެހިގެންދާނެއެވެ. މިގޮތުން މި ޕޯޓަލް މެދުވެރިކޮށް ބައްދަލުވުންތަކަށް އެދިލައްވާ ފަރާތްތަކުގެ ރިކުއެސްޓްތައް ޗެކް ކުރުމަށްފަހު، ޝަރުތު ހަމަވާ ފަރާތްތަކަށް 1 މަސައްކަތު ދުވަސް ތެރޭގައި ބައްދަލުވުމާ ބެހޭ މައުލޫމާތު ލިބިގެންދާނެއެވެ. އަދި ހަމަ އެފަދައިން ޝަރުތު ހަމަނުވާ ފަރާތްތަކަށް ރިކުއެސްޓް ރިޖެކްޓްކުރުވުނުކަންވެސް 1 މަސައްކަތު ދުވަސް ތެރޭގައި އެންގޭނެއެވެ.\nއެޓަމްސް އީ-ސަރވިސް ޕޯޓަލް މެދުވެރިކޮށް އެމްސީއެސްގެ އިސްވެރިންނާއި އެމްސީއެސްގެ ބެލުމުގެ ދަށުގައިވާ ޤައިދީންނާއި ބަންދުމީހުންނާ ބައްދަލުކުރުމަށް އޮންލައިންކޮށް އެދެވޭނެއެވެ. ޤައިދީންނާއި ބަންދުމީހުންނާ ބައްދަލުވުމަށް އެދިލެއްވޭނީ އެފަރާތްތަކުގެ ޤާނޫނީ ވަކީލުންނަށާއި އާއިލާގެ ފަރާތުންނެވެ.


Hajj flight thah furan fashaanee anna hoama dhuvahu: Ministry\nހައްޖު ފްލައިޓްތައް ފުރަން ފަށާނީ ހޯމަ ދުވަހު: މިނިސްޓްރީ\nހައްޖު ކޯޕަރޭޝަން: 1،000 ކޯޓާ\nމިނާ ހައްޖު އުމްރާ ގްރޫޕް: 200 ކޯޓާ\nސިސިލްފަރު ހައްޖު އެންޑް އުމްރާ ގްރޫޕް: 200 ކޯޓާ\nޒައީ ގުރޫޕް: 200 ކޯޓާ\nއަލްހަރަމައިން ހައްޖު އެންޑް އުމްރާ ގްރޫޕް: 200 ކޯޓާ\nއޭކްރޯ ގްރޫޕް: 200 ކޯޓާ\nމި އަހަރު ރާއްޖެއިން ހައްޖަށްދާ މީހުން ގެންދާ ބައެއް ފްލައިޓްތައް އަންނަ ހޯމަ ދުވަހު ފުރާނެ ކަމަށް އިސްލާމިކް މިނިސްޓްރީން މިއަދު ބުނެފި އެވެ. މި އަހަރު ރާއްޖެއަށް ހައްޖުގެ 2،000 ކޯޓާ ލިބިފައި ވެއެވެ.\nއަވަސްއަށް މައުލޫމާތު ދެއްވަމުން އިސްލާމިކް މިނިސްޓްރީން ބުނީ، އަންނަ ހޯމަ ދުވަހު ހަތަރު ފްލައިޓެއް ފުރާނެ ކަމަށެވެ. އެއީ ހައްޖު ކޯޕަރޭޝަނާއި ޒައީ ގުރޫޕާއި އޭކްރޯ ގްރޫޕް އަދި އަލްހަރަމައިން ހައްޖުގެ ބައިވެރިން އުފުލާ ފްލައިޓްތަކެވެ. އެ ދުވަހު އެންމެ ފުރަތަމަ ފުރާނީ އޭކްރޯ ގުރޫޕްގެ ފްލައިޓެވެ. ފުރަން ހަމަޖެހިފައިވަނީ ހަވީރު އެވެ.\nހޯމަ ދުވަހު ހަތަރު ފްލައިޓެއް ފުރާއިރު އަންނަ ހަފުތާގެ ބުރާސްފަތި ދުވަހު ވެސް ހަތަރު ފްލައިޓެއް ފުރާނެ އެވެ. އެއީ، ޒައީ ގުރޫޕްގެ ދެ ފްލައިޓަކާއި މިނާ ގުރޫޕާއި ހައްޖު ކޯޕަރޭޝަނުގެ ފްލައިޓެކެވެ. އަންނަ ހޮނިހިރު ދުވަހު ވެސް ފްލައިޓެއް އޮންނާނެ އެވެ. އެ ދުވަހު ފުރާނީ މިނާ ގުރޫޕްގެ ފްލައިޓެކެވެ.\nމި މަހުގެ 21 ވަނަ ދުވަހު ވެސް ތިން ފްލައިޓެއް ފުރާނެ އެވެ. އެއީ، ހައްޖު ކޯޕަރޭޝަން، ސިސިލްފަރު އަދި އަލްހަރަމައިން ގުރޫޕްގެ ފްލައިޓެވެ. މި މަހުގެ 22 ވަނަ ދުވަހު ވެސް އަލްހަރަމައިން ގުރޫޕާއި ހައްޖު ކޯޕަރޭޝަންގެ ފްލައިޓެއް ފުރާނެ އެވެ. އެންމެ ފަހުން ފުރުމަށް ހަމަޖެހިފައިވަނީ ސިސިލްފަރު ގުރޫޕްގެ ފްލައިޓެކެވެ. އެއީ 23 ވަނަ ދުވަހުގެ ހެނދުނު 9:25 ގަ އެވެ.\nހައްޖަށްދާ މީހުންގެ ވިސާ ޖެހުމަށް އަންނަ ހުކުރު ދުވަހު ސައުދި އަރަބިއްޔާއިން ރާއްޖެއަށް ޓީމެއް އަންނާނެ އެވެ.\nކޯޓާ ބަހާފައިވާ ގޮތް


Shaheedhunge dhuvas fadha dhuvaheh iyaadha vedhaane!\nއެމްއެންޑީއެފުން ކުރިއަށްގެންދިޔަ ޕެރޭޑެއްގެ ތެރެއިން--ކޭއޯފޮޓޯ\nއިއްޔެ ދިވެހިރާއްޖޭގައި މި ފާހަގަ ކުރެވިގެން ދިޔައީ ޝަހީދުންގެ ދުވަހެވެ. އަލިރަސްގެފާނުން ޕޯޗުގީޒުންނާ ގިނިކަންޏާ ކުރި ހަނގުރާމައިގެ ހަނދާން އާކޮށް، އެ ރަސްގެފާނުގެ ޒިކުރާ މިއަދު އަހަރެމެން އާކޮށްފީމުއެވެ. ޝަހީދުންގެ ދުވަހަކީ ކޮންދުވަހެއްތޯ އަދި އެއީ ކޮންކަމެއް ފާހަގަ ކުރާ ދުވަހެއްތޯ ސުވާލު ކުރުމުން ގިނަ މީހުންނަށް ދޭން އެނގޭނެ ޖަވާބަކީވެސް އެއީއެވެ. މިފަދަ ދުވަހެއް ފާހަގަ ކުރެވިގެންދާއިރު، އަލިރަސްގެފާނު ޕޯޗުގީޒުންނާ ހަނގުރާމަކޮށް ޝަހީދު ވާން ދިމާވީ ކީއްވެގެންތޯ އަހަރެމެން ބަލަންޖެހެއެވެ. އަދި ޔޫރަޕްގެ ބޮޑުބާރަކާ ގިނިކަންޏާ ނުވަތަ އަރިސް ދެ ބޭކަލަކާއެކު ހަނގުރާމަ ކުރަން ޖެހުނީ ކީއްވެގެންތޯ ވެސް އަހަރެމެން ދަސްކުރަންޖެހެއެވެ. އަދި ޕޯޗުގީޒުން ރާއްޖެއާ ދޯޅުވެ ހަނގުރާމަކޮށް، ރާއްޖެ ހިފަން ދިމާކުރީ ކިއްވެގެންތޯ ވެސް ބަލާ އެކަންކަމުން އިބުރަތް ހާސިލް ކުރަން ޖެހެއެވެ.\nނަމަވެސް މިއާޓިކަލްއަކީ އެތަފްސީލް ތަކަށް ދެވޭވަރަށް ވުރެ ކުރު އާޓިކަލް އެކެވެ. ކުރުގޮތަކަށް ބުނާނަމަ، ޕޯޗުގީޒުން ރާއްޖެ ހިފަން އައީ ރާއްޖޭގެ ރަސްކަމުގައި އިންނެވި ރަސްކަލެއް ކަމުގައިވާ ނުވަ ވަނަ ހަސަން ރަސްގެފާނު، ރާއްޖެ ދޫކުރައްވާ އަމިއްލަ ފުޅަށް އިންޑިއާއަށް ވަޑައިގެން އިސްލާމް ދީން ވެސް ދޫކުރައްވާ، ކުރިސްޓިއަން ދީނަށް ވަދެވަޑައިގެން، އޭރު އިންޑިއާ ހިފައިގެން ތިބި، ޔޫރަޕްގެ ބާރުކަމުގައިވާ ޕޯޗުގީޒުންނާއެކު ހެދި ޑީލްތަކެއްގެ ސަބަބުންނެވެ. ހަސަން ރަސްގެފާނު ރާއްޖެ ދޫކުރައްވާ2އަހަރު ވަންދެން އިންޑިއާގެ ކޮއްޗޭގައި (މިހާރު ކޮޗިންގައި) ހުންނަވާ، ދީން ބަދަލު ކުރައްވާ، ޕޯޗުގީޒުންގެ އިއްޒަތްތެރި ކަނބަލަކާ ކައިވެނިވެސް ބައްލަވައިގަތެވެ.2އަހަރު ރާއްޖޭގެ ރަސްކަމުގެ ތަހުތު ހުސްކޮށްހުރުމަށްފަހު، އިންޑިއާއަށް ވަޑައިގެން ރަސްގެފާނުން ދީން ދޫކުރެއްވި ހަބަރު ރާއްޖޭގެ ރައްޔިތުންނަށް އިވުމާ ގުޅިގެން، ރާއްޖޭގެ ތަހުތަށް އިސްކުރެވުނީ އަބޫބަކުރު ރަސްގެފާނެވެ. އަދި އޭގެ ފަހުން އަލިރަސްގެފާނެވެ. މި މުއްދަތުގެ ތެރޭގައިވެސް ރާއްޖެއަށް ޣައްދާރުވި ރަސްގެފާނުގެ އެދުމުގެ މަތިން ޕޯޗުގީޒުން އެކިފަހަރު މަތީން ރާއްޖެއަށް ހަމަލާދިނެވެ. ނަމަވެސް ދިވެހި ލަޝްކަރު ބަލިކުރެވޭގޮތް ނުވީއެވެ. ނަމަވެސް ތިންވަނަ ފަހަރު ޕޯޗުގީޒުން ރާއްޖެއަށް ހަމާދިނުމުގެ ކުރިން ރާއްޖޭގެ އަސްކަރިއްޔާގެ އެކިފަރާތްތަކާއެކު ޑީލްތައް ހެދިއެވެ. އެހެންކަމުން ޕޯޗުގީޒުންނާ ހަނގުރާމަކުރަން ނުކުންނަން ޖެހުނީ އަލިރަސްގެފާނު ގިނިކަންޏާ އެވެ.\nމިއީ ޕޯޗުގީޒުން ރާއްޖެ ހިފިގޮތުގެ ކުރު ހުލާސާއެކެވެ. ރާއްޖޭގެ ރަސްކަލެއް ގައުމަށް ޣައްދާރުވީއެވެ. އިސްލާމްދީނަށްވެސް ފުރަގަސްދިނީ އެވެ. ގައުމުގެ އެތެރޭގައި ތިބި ބަޔަކު ބޭރުބައެއްގެ ރިޝްވަތުގައި ޖެހި ޑީލްތައް ހެދީއެވެ. ރާއްޖޭގެ ކަނޑުތަކުން ވަދެގަންނާނެ ގޮތްތައް ކިޔައިދީ ގައުމަށްވެސް ޣައްދާރުވީ އެވެ. މަތީގައި މިދެންނެވި ކަންތައްތަކަކީ ގިނަ ފަހަރު މިދުވަހުގެ ވާހަކަ ކިޔާއިރު، ވަރަށް މަދުން ނޫނީ ނުއިވޭ ވާހަކަތަކެވެ. މިވާހަކަ ތަކުން އިބުރަތް ހާސިލްކޮށް، މިއަދު ގައުމުގައި ކަންތައްތައް ވަމުންދާގޮތާ އަޅާކިޔާ، ވިސްނާ ފިކުރު ކުރަން އެބަޖެހެއެވެ. އެހެނީ، އޭރު ހިނގާދިޔަ އެތައްކަމެއް މިހާރުވެސް ތަކުރާރު ވަމުންދާހެން ހީވާތީއެވެ.\nރާއްޖޭގެ ހާރިޒީ ސިޔާސަތު\nމަންޒަރުތައް ފެންނަ ގޮތުން ރާއްޖޭގެ ހާރިޖީ ސިޔާސަތު ބައްޓަންވެފައި ވަނީ އެއްގައުމަކަށް ވަރަށް ބޮޑަށް ބަރޯސާވާގޮތަށެވެ. އެއީ އިންޑިއާއެވެ. ލޯނެއް ނަގަންވެސް އިންޑިއާއެވެ. އެހީއަށް އެދެންވެސް އިންޑިއާއެވެ. ވެކްސިންގ ގެނެސްދޭންވެސް އިންޑިއާއެވެ. ރާއްޖޭގައި ސަރވޭއެއް ހަދަންވެސް އިންޑިއާއެވެ. ބަނދަރު ހަދަން ވެސް އިންޑިއާއެވެ.\nއިންޑިއާއަކީ ރާއްޖޭގެ އެންމެ ގާތްރަހުމަތްތެރި ގައުމެވެ. ބޮޑުކަމެއް ދިމާވެއްޖެނަމަ، އެހީގެ އަތެއް އެންމެކައިރިން ދިއްކޮށްލެވޭނީ އިންޑިއާއަށެވެ. އަހަރެމެންނަށް ހިންދީ ފިލްމުވެސް ކަމުދެއެވެ. އަދި އިންޑިއާގެ ބިރިޔާނީވެސް މީރެވެ. އިންޑިއާގެ ޓީޗަރުންނާއި ޑޮކްޓަރުންވެސް މޮޅެވެ. އިންޑިއާ އަދި އިންޑިއާގެ މީހުންނަށް ދެކޮޅުވެރިކަމެއް ނެތެވެ. ނަމަވެސް މިކަންކަން މިހެން ހުރިކަމުގައި ވިޔަސް، ގައުމުގެ މިނިވަންކަމާއި ސިޔާދަތަށް ހިޔަނި އެޅޭނެ ފަދަގޮތަކަށް އެއްވެސް ކަމެއް ދިއުމަކީ ގައުމު ދެކެ ލޯބިވާ އެއްވެސް ދިވެއްސެއް ބޭނުންވާނެ ކަމެއް ނޫނެވެ. ނަމަވެސް ރާއްޖޭގެ ހާރިޖީ ސިޔާސަތު މިހާރު ހުރިގޮތުން، މިއީ މިވަގުތު އަދި ޝަހީދުންގެ ދުވަހުގެ ވާހަކަ ދައްކާއިރު، ވިސްނާލަން ޖެހޭ ކަމެކެވެ.\nއިންޑިއާއާއެކު ހެދިފައިވާ އެކިއެކި އެއްބަސްވުންތައް\nރާއްޖޭގެ ހާރިޖީ ސިޔާސަތު އިންޑިއާއަށް ވަރަށް ބޮޑަށް ބަރޯސާވެފައިވާއިރު، ރާއްޖޭގެ އެކިކަންތައްތަކާބެހޭ އެއްބަސްވުންތައް އިންޑިއާ އާއެކު ވަނީ ހެދިފައެވެ. މިސާލަކަށް ދަންނަވާނަމަ، މިއަދުގެ ހޫނު ބަހުސް ކަމުގައިވާ އުތުރު ތިލަފަޅުގައި ރާއްޖޭގެ ކޯސްޓްގާޑަށް ބަނދަރަކާއި އެމްއެންޑީއެފްގެ ވައިގެ ސިފައިންނަށް ހަދާ ފެސިލިޓީތަކާބެހޭ ގޮތުން އިންޑިއާއާއެކު ވެފައިވާ އެއްބަސްވުމެއް ކަމެއް ބުނެވޭ ލިޔުންތަކެއް ވަނީ ލީކުވެފައެވެ. އަދި އޮންލައިން ނޫސް "ދިޔަރެސް" ގައި ޖަހާފައިވާ ހަބަރުތަކަށް ބަލާއިރު އޭގައި ހުރި ކަންތައްތަކަކީ ފިތްކަނޑައިގެން ދާވަރުގެ ކަންތައްތަކެވެ. ގައުމުގެ އެކި މުއައްސަސާތަކުގެ ވެރިންނާއި ނޫސްވެރިންނާއި ސިޔާސީ ފަރާތްތަކާއި އަސްކަރިއްޔާގެ އެކި ފަރާތްތަކަށް ރިޝްވަތު ދިން ވާހަކަތައްވެސް އެނޫހުގައި ރިޕޯޓް ކޮށްފައިވެއެވެ.\nލީކުވެގެން އުޅޭ ލިޔުންތަކަކީ ފޭކް ލިޔުންތަކެއް ކަމަށާއި ދިވެހި ގައުމާއި ރައްޔިތުންގެ ސަލާމަތާއި ދިވެހިރާއްޖޭގެ ސިޔާދަތާއި އިސްތިގުލާލަށް އުނިކަމެއް އަތުވެދާނޭ އެއްވެސް ކަމަކަށް ދިވެހި އަސްކަރިއްޔާ އިން ޖާގަ ނުދޭނެ ކަމުގެ ފުރިހަމަ ޔަގީންކަން އެންމެހައި ދިވެހި ރައްޔިތުންނަށް ކަށަވަރުކޮށް އަރުވާ ކަމަށްބުނެ އެމްއެންޑީއެފް އިން ބަޔާންވެސް ވަނީ ނެރެފައެވެ. އަދި ކަމުގެ މަތިއަޅަން ނޫސްތަކުން ހުއްޖަތްދައްކާ އާޓިކަލްތައް ވެސް ވަނީ ލިޔެފައެވެ.\nދައުރުވަމުންދަނީ ދޮގު މައުލޫމާތުތަކެއް ކަމެއް އެމްއެންޑީއެފް ބުނާނަމަ، އަސްލު އެގްރިމެންޓްގައި އޮތީ ކޯޗެއްކަން ރައްޔިތުންނަށް އެނގެންވާނެ ކަމަށް ބައެއް ސިޔާސީ ފަރާތްތަކުން އަންނަނީ ގޮވާލަމުންނެވެ.\nIf there is false information being circulated in relation to the UTF agreement, it is important that MNDF provide the public with the truth. The people of Maldives havearight to know about decisions involving the security & sovereignty of our nation! @MNDF_Official @MoFAmv pic.twitter.com/EgzMJF8Puf\n— Dunya Maumoon (@dunyamaumoon) March 15, 2021\nމައްސަލަ އުޅޭކަމަށް ތުހުމަތު ކުރެވެނީ ހަމައެކަނި އުތުރު ތިލަފަޅުގެ އެއްބަސްވުމުގައި އެއްނޫނެވެ. އައްޑޫގައި ހަދަމުންދާ ޕޮލިސް ޓްރެއިނިންގ އެކަޑެމީގެ ކަންތައްތަކުގައި އިންޑިއާގެ ދައުރަކީ ކޮބައިތޯ ބުނެ ސުވާލުތައް ވަނީ އެކިފަރާތްތަކުން އުފައްދާފައެވެ. އަދި ހދ، ހަނިމާދޫގައި ގާއިމުވެފައި ތިބީ އިންޑިއާގެ ސިފައިންގެ ކިތައް މީހުންތޯ ވެސް މިއީ ސުވާލު އުފައްދާފައިވާ ކަަންކަމެވެ. އަދި އިންޑިއާގެ ނޭވީ ފްލީޓްގެ އެހީތެރިކަމާއެކު ރާއްޖޭގައި ނިޔަމިކަމުގައި ބޭނުންކުރާ މައުލޫމާތު ހިމެނޭ ޗާޓުތައް އަޕްޑޭޓުކުރުމަށް ގައުމީ ދިފާއީބާރާއި އިންޑިއަން ނޭވީ ގުޅިގެން ހިންގާ ހައިޑްރޯގްރެފިކް ސަރވޭތަކުގެ ނިޔަތަކީ ކޮބައިބާއޭވެސް ވިސްނަންވެއްޖެ އެވެ. މިފާހަގަ ކުރެވުނު ކަންތައްތަކަކީ ރާއްޖޭގެ ފަންނީ އަދި ގާބިލު މީހުން ލައްވާ ނުކުރެވޭނެ ކަންތައްތަކެއް ނޫނެވެ. އަދި އެހެން ގައުމެއްގެ އަސްކަރިއްޔާ ވައްދަންޖެހޭ ކަންތައްތަކެއް ވެސް ނޫނެވެ.\nބައެއް ފަރާތްތަކުން ސިފަކުރާނެ ގޮތުން މަތީގައި ބަޔާން ކުރެވުނު ވާހަކަތަކަކީ ކޮންސްޕިރަސީ ތިއަރީ ތަކެކެވެ. އަދި އިންޑިއާ ސަރުކާރު ނުބައި ނިޔަތެއްވެސް ނެތެވެ. އެހެންކަމަށް ވާނަމަ، ރައްޔިތުންނަށް މިހާރަށްވުރެ ބޮޑަށް ކަންކަން އޮޅުންފިލުވައިދޭން އެބަޖެހެއެވެ. ގައުމީ ސަލާމަތާ ބެހޭ ކޮމިޓީއެއް ރައްޔިތުން ހޮވާފައިވާ ރައްޔިތުންގެ މަޖިލީހުގައި އޮންނައިރު، އެކޮމިޓީއިން މިކަންކަން ބަލާތޯ، އެމެންބަރުން ހޮވި ރައްޔިތުން އެބަ ޔަގީންކުރަން ޖެހެއެވެ. ކަމަކީ ގައުމުގެ މުސްތަގްބަލާއި މިނިވަންކަމާވެސް ގުޅިފައިވާ ކަންކަމެވެ. އަލިރަސްގެފާނުން ޝަހީދުވި ވާހަކައިން މިވާހަކަ ފަށަން ޖެހުނީ އެހެންވީމައެވެ.


100 Dhuvas Gunaa Goeh Olhihje, Mihaaru Vidhaalhuvanee 100 Dhuvas Hamavaanee April 12 Ah Kamah - Vaguthu\n4 މަސް ކުރިން ( މާޗް 24, 2019 )\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހްގެ ވެރިކަމުގެ ފުރަތަމަ 100 ދުވަސް ގުނާ ގޮތް އަނެއްކާވެސް އޮޅުންބޮޅުން ވެއްޖެއެވެ.\nމިދިޔަ ނޮވެމްބަރ މަހުގެ 17 ވަނަ ދުވަހު ވެރިކަމާއި ހަވާލުވެ ވަޑައިގެންނެވި ރައީސް ޞާލިހްގެ ސަރުކާރަށް 100 ދުވަސް ފުރިހަމަ ވާނީ ފެބްރުއަރީ 25 އަށެވެ. ނަމަވެސް ސަރުކާރުން ވިދާޅުވެފައި ވަނީ 100 ދުވަސް ގުނާނީ ސަރުކާރު ބަންދު ދުވަސްތައް ނުހިމަނާ ކަމަށެވެ. އެހެންކަމަށް ވެއްޖެނަމަ މާޗް މަހުގެ 27 އަށް ސަރުކާރުގެ 100 ދުވަސް ހަމަވާނެއެވެ.\nނަމަވެސް ރައީސް އޮފީހުގެ ތަރުޖަމާން އިބްރާހިމް ހޫދު މިއަދު ވިދާޅުވީ ސަރުކާރުގެ މަސައްކަތުގެ 100 ދުވަސް ހަމަވާނީ އޭޕްރިލް މަހުގެ 12 ވަނަ ދުވަހަށް ކަމަށެވެ. އޭގެ ކުރިން އެކި ދާއިރާތަކަށް ރައީސް ވެވަޑައިގަތް ވައުދުތައް ހާސިލްކުރެވިފައި ހުރި މިންވަރު މި ހަފުތާގައި ރައްޔިތުންނަށް ހާމަކުރަން ފަށާނެ ކަމަށް ހޫދު ވިދާޅުވި އެވެ.\n"ސަރުކާރުގެ މަސައްކަތުގެ 100 ދުވަސް ފާހަގަކުރަން، މި މަހުގެ 27 ގައި ކައުންޓް ޑައުންއެއް ފަށާނެ. އެ 10 ދުވަހުގެ ތެރޭގައި އެކި ދާއިރާތަކުން ވައުދުތައް ފުރިހަމަކުރެވިފައިވާ ތަފްސީލްތައް އާއްމު ކުރާގޮތަށް ހަމަޖެހިފައި އޮތީ." ހޫދު ވިދާޅުވިއެވެ.\nމި ސަރުކާރުގެ ފުރަތަމަ 100 ދުވަހު ހާސިލް ކުރާނެ ޖުމްލަ 161 ވައުދެއް ފުއްދާނެ ކަން އޮތީ އިއުލާން ކޮށްފައެވެ. އޭގެެތެރެއިން ގިނަ ވައުދުތަކަކީ ހަމައެކަނި ލިޔެކިޔުމުން ނިންމާލަން ޖެހޭ ވައުދުތަކެވެ.\nސަރުކާރުން 100 ދުވަސް ގުނާނީ ބަންދު ދުވަސްތައް ނުހިމަނާ ކަމަށް ވިދާޅުވުމުން ވެސް ގިނަ ބައެއްގެ ފާޑުކިޔުން އަމާޒުވިއެވެ. ކުރީގެ ރައީސް އަބްދުﷲ ޔާމީންގެ ވެރިކަމުގައި ވެސް ފުރަތަމަ 100 ދުވަހުގެ އެޖެންޑާއެއް އެކުލަވާލައިގެން ގިނަ ކަންތައްތަކެއް ހާސިލް ކުރިއެވެ. ޔާމީންގެ 100 ދުވަސް ގުނީ ބަންދު ދުވަސްތައް ވެސް ހިމަނައިގެންނެވެ.\nމާޗް 24, 2019 12:37\nތިއީ އެއްވެސް މައްސަލައެއްނޫން. އެމީހެއްގެ ގާބިލު ކަން ހުރި މިންވަރަކުން ހިސާބުވެސް އެނގޭނީ. އަސާސީ ތައުލީމު ފެންވަރުގެ މީހުންނަށްވާނީ ހަމަ އެވަރު.\nމާޗް 24, 2019 15:25\nމާޗް 24, 2019 19:29\nވަރަށް ކަޑަވޭ ދޯ ޔާމީނަށް ސަޕޯޓް ގިނަކަމުން ވޯޓުން ވައްކަން ކުރަން ޖެހުނީމަ ކަލޭމެން ވެރިކަމަށް އަރަން.\nމާޗް 24, 2019 12:38\nމިއީ ފައްކާ ޖާހިލެއް. ދޮގެއް ހަދާނުލާ އެންމެ ދުވަހެއްވެސް ދިޔަ ނުދޭނެ. މިމީހުންގެ ބޮސް، ބޮޑު އިބީލީސް ސައްޕެއްޖަހާ ބޭރުކޮށްލަފާނެތީ ކުރަމުންދާ ކަމެކޭ އެއީ.\nމާޗް 24, 2019 12:42\nތި100 ދުވަސް ހަމައެއް ނުވާނެ 5އަހަރު ނިމޭ އިރުވެސް\nމާޗް 24, 2019 12:43\nރައީސް ޔާމީންވަރުގެ ގާބިލް ރައްޔިތުން ދެކެ ލޯބިވާ ގައުމަށް ވަފާތެރި ވެރިއަކު ދިވެހިންނަކަށް ދެންނުލިބޭނެ. އެމަނިކުފާނުގެ އިސްތަށިފުޅުގައި ވަގު ތުހުމަތު އަޅުވައި ވަގަށް ގޮވަނީ ހަމައެކަނި މޑޕގެ އެކްޓިވިސްޓު ސެކިއުލަރިސްޓުން. އެމަނިކުފާނު ދިވެހިންނަށް ގެނެސްދެއްވި ތަރައްޤީއަކީ، ދިވެހިންނަކީ ފަޤީރު ނިކަމެތިން ނޫންކަން އިޙްސާސް ކުރެވޭވަރުގެ ތަރައްޤީ. ވީރާނާވެފައި ހުރި އައިޖީއެމްއެޗް މިޒަމާނުގެ ފެންވަރަށް ތަރައްޤީކޮށްދެއްވި. އިތުރު ހޮސްޕިޓަލެއް އަޅުއްވައިދެއް. ރާއްޖޭއެ އަތޮޅުތަކަށް ބޭންކުގެ ޚިދްމަތް ދެއްވި. ބިންހިއްކަވާ، ބަނދަރުތައް ހައްދަވާ، ސިންގަޕޯ ޑުބާއިގައި ހުންނަ ފަދަ އުސް އިމާރާތްތަށް ރައްޔިތުންނަށްޓަކައި ހައްދަވައި ދެއްވި. މާލޭ މީހެއް ރާއްޖެތެރޭ މީހެއް ތަފާތު ކުރެއްވުމެއްނެތި މިއުސްއިމާރާތުން ފުލެޓް ލިބުމުގެ ފުރުޞަތު އުޅުވާލެއްވި. ރައްޔިތުންނަށްޓަކައި ކޮށްދެއްވި ޚިދްމަތް އަގުނުކުރެވޭނެ. އެކަމަކު ދިވެހިންނަކީ، ކާތައްޓަށް ރޭ ބައެއްވީމަ، އެމަނިކުފާނަށް ނުގޮވާ ހުތުރު އެއްޗެއްނެތް. މިހާރު ދިވެހިންގެ ހާލާ މެދު ވިސްނާލާ.\nމާޗް 24, 2019 13:04\nނިލަންދޫ ގެ އިންޓަވަލް ނުލިބުން\nމާޗް 24, 2019 13:05\nއެބައެއްގެ ގާބިލު ކަން ހުރިވަ ރަކުން އެބަޔަކައް ވާހަކަވެސް ކަން ޔައްވެސް ކުރެ ވާނީ\nމީ ދިވެހި ތާރިހުގާވެސް އެއް މެ ނާގާބިލު ވެރި އެފަހަހު ސައްކުވާނަމަ ތާރީހު ބައްލަވާ\nމާޗް 24, 2019 13:19\n100 ދުވަސް ހަމަވީކަމަށް ބަލާނީ މަޖުލީހުންކަމަށް ހަދަންވީ. އޭރުން ނުވަާނެ 100 ދުވަހެއް ދުވަހަކުވެސް.\nމާޗް 24, 2019 13:20\nކްރިސްޓިއަނިޓީ އަށް ސަޕޯޓް ކުރާ ޕާޓީއަށް ވާނީ ތިވަރު ތިން ކައު ވަންތަ ހާމަ ކުރަން ވެގެން ދޮގު ހަދަމުން ހޭރޭތާ 2000 އަހަރު ވެއްޖެ\nމާޗް 24, 2019 13:21\nޢެހެންމީހުންނަށް މަލާމާތް ކުރާވަރެއް ނޫނެއްނުންދޯ\nމާޗް 24, 2019 13:28\nސަތޭކަ އެއް ނޫން މުހިއްމީ. ރައްޔިތުންނަށް ރަނގަޅު ގޮތް ވުން މުހިއްމީ. ސަރުކާރަށް ކާމިޔާބު މިންވަރު ކުރައްވާށި. އާމީން.\nމާޗް 24, 2019 13:40\nމިހާރު 100 ދުވަސް ގުނަނީ ހަފުތާ މަގުން، ކޮންމެ ހަފުތާއަކީ 1 ދުވަސް ކަމަށް ބަލައިގެންނެވެ.\nމާޗް 24, 2019 13:41\nބަންދު ދުވަސް ކަޑަންޖެހޭ\nމާޗް 24, 2019 13:43\nމިދާވަރުން ދާނަމަ 24 ގަޑިއިރުގެ ތެރެއިން ރަސްމީ6ގަޑި އިރަށްވުރެ އިތުރައްހިނގާ ވަގުތުތައްވެސް ނުހިމަނާ ހިސާބަށް ދާނެހެން ހީވަނީ. ވަކި ހިސާބަކުން ބުނާނީ ތިމަންމެންނަކީ ވައުދުވެގެން ވެރިކަމަށް އައި ބައެއްނޫނޭ. އެހިސާބުން 100 ދުވަސް ހަމަވީ\nމާޗް 24, 2019 13:46\nނުކިޔަވާ ސަރުކާރު ، ހަމައިގަ ނުތިބޭ ސަރުކާރު ، ބޯގޯސް ސަރުކާރު!!!\nމާޗް 24, 2019 15:28\nރައްޔިތުންގެ މުދަލާ ފައިސާ ފޭރޭ ސަރުކާރު.\nމާޗް 24, 2019 13:49\nއަސްލުގައި 100 ދުވަސް އެގުނަނީ ރައީސް ރަށުން ބޭރުގައި ހިދުވަސްތަކާއި ވިއްސާރަ ވިދުވަސްތަކާއި މާބޮޑަށް ހޫނުގަދަވި ދުވަސްތައްވެސް ނުހިމަނައި! އެހެންކަމުން މިދުވަސްވަރަކީ ރާއްޖޭގެ އެކި ހިސާބަށް ވަރަށް ހޫނު ގަދަ ދުވަސްވަރަކަށްވާތީ އޭޕްރީލް 27 އަވެސް 100 ދުވަސް ހަމަވެދާނެކަމުގެ އެއްވެސް ޔަޤީންކަމެއް އަދި އޮތްހެނެއްހިޔެއްނުވޭ!!!!!!!!!!!!!!!\nމާޗް 24, 2019 13:51\nޔާމީނު ބަންދު ދުވަސް ހިމަނައިގެ 100 ދުވަސް ގުނީ ވައްކަން ކުރަން ފަސޭހަކުރަން\nމާޗް 24, 2019 14:03\nއޮޅޭނެ އޮޅުވާނެ ވެރިކަމަށްއައިވެސް އޮޅުވާލައިގެން ވެރިކަމަށްއައިސްވެސް އޮޅުވާލީ ވެރިކަން ދަމަހައްޓަންވެސް އޮޅުވަލީ ވެރިކަމަށް5އަހަރުހަމަވާދުވަސްވެސް އޮޅުވާލާނެ މިއީ މިރައިސްގެ ފެންވަރު މިގައުމުގެ ރަޢިއްޔަތުން މިކަމާ ވަރަށްބޮޑަށްވިސްނަންވެއްޖެ މިރައިސްގެ ހިސާބުކިތާބު ބެލެހެއްޓުން ހުންނަގޮތާމެދު ރަޢިއްޔަތުން ކަންބޮޑުވާން ދަރަޖައަށްމިވަނީ ގޮއްސަ\nމާޗް 24, 2019 14:54\nމާޗް 24, 2019 15:08\nރައީސްގެ ދައުރު ހަމަ ކުރަން ވާނީ ވެސް ބަންދު ދުވަސް ތައް ކަނޑާފައި.\nމާޗް 24, 2019 15:23\nސިކުނަޑިހަމަތޯ އަވަހަށް ޗެކަޕް ހަދާ. އެމެރިކާއިން އިބޫ ކައިރީ ބުނެފައޮތީ ދޮޅު އަހަރު ފަހުން ސިކުނޑީގެ މައްސަލަ ހުރިކަމަށް ބުނެ އިސްތިއުފާ ދިނުމަށް. އެކަމަކު އެހާ ދުވަހަށް ހުރެވޭނެ ކަމަކަށް ނުފެނޭ. މާ ބޮޑަށް ގަޅި މީހެއް ތިއީ\nމާޗް 24, 2019 15:33\n5 އަހަރު ވެސް ގުނާނީ ސަރުކާރު ބަންދު ދުވަސްތައް ނުހިމަނާ .... ދޯ؟؟؟\n100 ދުވަސް ހަމަވާނީ 2023 ވަނަ އަހަރުގެ ނޮވެމްބަރ 11 އަށް\nމާޗް 24, 2019 15:34\nމާޗް 24, 2019 15:50\nމާޗް 24, 2019 16:01\nވެރިކަމުގެ5އަހަރު ގުނަނީ ތިޔަހެންބާ¿\nމާޗް 24, 2019 16:56\nއަސާސީ ކިލާހަށް ފޮނުވަބަ. ޗޯރޭމެން ދައުލަތުގެ ލާންޗުތައް ޕާޓީ ކެމްޕޭނަށް ބޭނުން ކުރަމުން އެދަނީ އޭގެ އިންނަ ދައުލަތުގެ ނިޝާން މަތީ ސަތަރި އަޅައިން. ފަޒުނާ އައޕަނ މަތީ އަޅާށޭ ބުންބަލަ ސަތަރި އޭރުން ކެނެރީގެ ބުއްޅަބޭއަށް އެ އައޕަނވެސް ހަލާލުވާނެ މިމީހުންގ ލޮޖިކުން\nމާޗް 24, 2019 16:58\nއަޅެ ފަހެ އިބޫ އެ ގުނަނީ2ވަނަ 100 ކަމަށް ވެދާނެ. އެވަރުންވެސް ހިސާބު ޖެހޭނީ ދިމާ ކުރުވަން އެވެސް ގަދަކަމުން.\nމާޗް 24, 2019 17:03\nހިސާބެއް ނޫން އޮޅުނީ ހިޖުރަ އޮޅިގެން އުޅެނީ.\nމާޗް 24, 2019 17:20\nއެއީ މައްސަލައެއްނޫން ޖަޒީރާވަންތަ މީހުންގެ ވާހަކަ އަބަދުވެސް ހުންނާނީ ހަމައެހެން\nމާޗް 24, 2019 17:36\nޢިބޫ ގުނާގޮތުން ރިޔާސީ ދައުރުގެ މުއްދަތު ހަމަވާނީ 2028 ނޫންބާ. ކޮންމެސް މީހަކު ވެއްޖެއްނު ގުނަން ދަސްކޮށްދޭން. މިވަރުގެ މީހުން ގައުމު ހިންގާ އިރު ވަރަށް ޒަމާން ނަގާނެތާދޯ.\nމާޗް 24, 2019 17:40\nމަނިކުފާނު ވިދާޅުވަނީ 100އަހަރު ގެ ވާހަކަ ކަންނޭގެ؟!\nމާޗް 24, 2019 17:43\nއަހަރެންވެސް 1000 ވައުދު ފުރިހަމަކުރާނަން ތިޔަގޮތަށް ދުވަސްގުނައިގެން އަދި އެވެސް ލިޔެކިޔުމުން ނިންމަންޖެހޭ ވައުދު އެންމެކޯލަކުން ނިންމާލެވޭ ކަންތައްތައް ވައުދަކަށް ހަދައިގެން ރައްޔިތުން އޮޅުވުން ނޫން ކަމެއް ނުކުރޭ\nމާޗް 24, 2019 18:01\nކޮބާތަ އަތްޖަހާ އެމްޑީޕީ އާލާތްވަރު؟ މިވެސް އޯކޭތަ؟ ކިނބޫ ބުނީމަ ސިކުނޑި އެނބުރޭ ވަހުތާނުންނަށް ހުރިހާ ގޮތެއްވެސް އޯކޭވާނެތާ! ގަމާރުންވީމަ ގަމާރުހެއްދޭނެ! އެކަން އެކުރަނީ!\nމާޗް 24, 2019 18:08\nމީސަތޭކަ ދުވަހަށް ވެރިކަމަށް އައި ރައީސެކޭ.. ވައުދު ފުއްދާ ނިމިގެން މިހާރު ހުރީ ފައިބަންލަސްވެފަ.. އިހައްދުހު އެވާހަކަވެސް ދައްކައިފި. މަޖިލިސް ހޮވާލެއް ލަސްވެފަ އެހުރީ.. މިބައިމީހުންގެ ލާދީނީ ފިކުުރު ފަތުރަން ބަރުލަމާނީ ނިޒާމް ގެންނަން މި ރީނދޫ ބައިގަނޑަށް ކާމިޔާބު ނުދެއްވާށި. އާމީން\nމާޗް 24, 2019 18:59\nކަމަކަށްވާކަހަލަ ކަމެއް ނުކޮށްދީ މާ ކަންކަންކޮށްދޭ ކަމަށް ހެދެން އުޅެންޏާ އެހެންވާނެ.\nމާޗް 24, 2019 20:23\nއެއީ އަދުރޭ ކައރިން އަދުރެމެޓިކްްްްސް ދަސްކުރީމަ ވ ގޮތް\nމާޗް 24, 2019 20:46\nﷲ ކޯފާ ބާވައިލައްވަނީ އެކި ގޮތްގޮތަށް. މި ވެރިކަމަކީވެސް އެފަދަ ކަމަކަށްވުން ހަމަ އެކަށީގެންވޭ. ލާދީނިއްޔަތު މިހާ ފުޅާކޮށް ފެތުރިގެންދާއިރު ދީނީ ޝެއިޚުންނޭކިޔާ ފަގުޑި ތުރުކުރައްވައިގެން ބޮޑެތި މަގާމުތަކުގަ ތިބި ބޭކަލުން ކަހާތަނެއް ހިރުވާވެސްނުލާ ތިބުމުގެ ހިތި ނަތީއްޖާ ކައިރި މުސްތަގުބަލެއްގަ ފެނިގެންދިޔުން ވަރަށް ގާތް. ރ.ޔާމީން ގައުމު ހިންގެވިއިރު ތި ދޮން މީހުން ގޭގެ ކޮޓަރިޔަށް ވައްދައިގެނެއްނޫން ގައުމު ހިންގީ. އިންޑިއާއަށް މުޅި ގައުމު ވިއްކައިގެނެއްނޫން ވެރިކަންކުރީކީ. އޭރަކު ނެތް ލާދީނިއްޔަތައް ގޮވާލަން ކެރުނު މީހަކު. އޮރިޔާމުން މަގުތައްމަތީ ނުހިނގާ. މިފަހަރު މަޖިލީސް މި ބައިގަޑަށް ލިބިއްޖެނަމަ މިގައުމުގެ ދުވަސް ދަނެ ދަރިންނޭ! ވިސްނާލާ ދިވެހިންނޭ!\nމާޗް 24, 2019 20:59\nއިބުރާހިމް ހިސާބަށް ވަރަޢް މޮޅުވާނެ އަދުރޭގެ ނަވަތަ ހިތުދަސްކޮށްފަވީ ދޯ\nމާޗް 24, 2019 23:12\nއެހެންވީމާ 100 ދުވަސް ހަމަވާއިރަށް ވެރިކަމުން ބާލަން އެބަޖެހޭ އެމީހުންގެ 100 އާއި އަހަރުމެންގެ 100 އާއި ދުވަހަކުވެސް ދިމަލެއްނުވާނެ އެމީހުންގެ 100 އަކީ ދިގުދެމިގެންވާ 100 އެއް 5އަހަރުގެ ދައުރު ހަމަވުމުން މެނުވީ ތިޔަ 100 ނުނިމޭނެ ވަގުސަރުކާރު ވޯޓުވަގު.\nމާޗް 25, 2019 18:42\n100 ދުވަސް އެއީ އެ ވައުދަށް ކިޔާ ނަން. ކޮށްމެހެން 100ދުވަސް ވާކަށް ނުޖެހޭ.


Atholhu therey Covid ge haalathu goas, miadhu ekanives4rasheh monitoring ah - One Online\nއީދު ޗުއްޓީއަށް ރަށްރަށަށް ފުރުން -- ވަން ފޮޓޯ: މުހައްމަދު އައުޒަމް\nއަތޮޅުތެރޭގެ ކޮވިޑުގެ ހާލަތު ގޯސް، މިއަދުގެ މިހާތަނަށް4ރަށެއް މޮނިޓަރިން އަށް\nއަތޮޅުތެރޭގެ ކޮވިޑުގެ ހާލަތު ގޯސްވެ، މިއަދު އެކަނިވެސް ހަތަރު ރަށެއް މޮނިޓަރިންއަށް ލައިފިއެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން މޮނީޓަރިންގެ ހާލަތަށް މިއަދު ގެނެސްފައި ވަނީ، ށ. ފުނަދޫއާއި ބ. ދަރަވަންދޫގެ އިތުރުން ދ. ބަނޑިދޫ އަދި ލ. ގަމެވެ. މި ހަތަރު ރަށާ އެކު މިވަގުތު މޮނީޓަރިންގެ ހާލަތުގައި އޮތް ރަށްތަކުގެ އަދަދު ވަނީ 12 އަށް އަރައިފައެވެ.\nއެޗްޕީއޭއިން ރޭ އާންމުކުރި ތަފާސް ހިސާބަށް ބަލައި އިރު، އިއްޔެ އަތޮޅުތަކުން 249 މީހަކު ވަނީ ކޮވިޑަށް ޕޮޒިޓިވްވެފައެވެ. މާލޭ ސަރަހައްދުން އިއްޔެ ކޮވިޑަށް ޕޮޒިޓްވެފައި ވަނީ 413 މީހެކެވެ. އެއާއެކު ރާއްޖޭގައި ކޮވިޑު ޖެހުނު މީހުންގެ އަދަދު މިހާރު ވަނީ 100،451 އަށް އަރައިފިއެވެ.\nރާއްޖޭގައި އަނެއްކާވެސް ކޮވިޑު ކޭސްތައް އިތުރުވާން ފަށާފައި މިވަނީ އެޗްޕީއޭ އިން ބުނާ ގޮތުން، ކޮވިޑުގެ އާ ވޭރިއަންޓެއް ކަމަށްވާ އޮމިކްރޯން ވޭރިއަންޓު ރާއްޖޭގައި ފެތުރެމުންދާތީއެވެ. އެގޮތުން އަންނަ ފެބްރުއަރީ މަހު ކޮވިޑުގެ ކޭސްތަށް ވަރަށް ބޮޑަށް އިތުރުވާނެ ކަމަށް އެޗްޕީއޭއިން ލަފާކުރެއެވެ.\nގުޅޭ ޓެގު ސިއްހަތު ހެލްތު ޕްރޮޓެކްޝަން އެޖެންސީ (އެޗްޕީއޭ) ކޮވިޑް 19\nއަލީ ވަހީދު ހައްޔަރުކުރުމުގެ ކޯޓު އަމުރުގެ އިނގިރޭސި ތަރުޖަމާ ވަނީ ލިބިފައި: ފުލުހުން


ބޮލީވުޑް ފިލްމުތަކާއި ޝޯތަކުގެ ޝޫޓިން ހުއްޓާލަން އަންގައިފި - DhiDaily\nބޮލީވުޑް ފިލްމުތަކާއި ޝޯތަކުގެ ޝޫޓިން ހުއްޓާލަން އަންގައިފި\nއިންޑިއާގައި ކޮވިޑް އިތުރުވަމުންދާތީ މަހަރަސްޓްރާގައި ބޮލީވުޑްގެ ފިލްމުތަކާއި ޝޯތަކުގެ ޝޫޓިންތައް މެދުކަނޑާލުމަށް ސަރުކާރުން އަންގައިފިއެވެ.\nކޮވިޑް އާ ގުޅިގެން މަހަރަސްޓްރާގައި އިއުލާނުކޮށްފައިވާ އާ ފިޔަވަޅުތަކާ ގުޅިގެން ހުރިހާ ޝޫޓިންތަކެއް ވަނީ މެދުކަނޑާލަން ޖެހިފައެވެ. އެގޮތުން އެ ސްޓޭޓްގައި އިއުލާނުކޮށްފައިވާ އާ ފިޔަވަޅުތަކުގެ ދަށުން މިއަދުން ފެށިގެން އަންނަ މަހުގެ ފުރަތަމަ ދުވަހުގެ ނިޔަލަށް ޝޫޓިންތައް ކުރިއަށް ގެންދިޔުން މަނާވާނެއެވެ.\nއަލަށް އިއުލާނުކުރި ފިޔަވަޅުތަކާ ގުޅިގެން ބޮލީވުޑްގެ އޭ ލިސްޓަރުންގެ ގިނަ ފިލްމުތަކެއް މަޑުޖައްސާލަން ޖެހިފައިވެއެވެ. އެގޮތުން ޝާހުރުކް ހާންގެ ”ޕަތަންގް“ އާއި ސަލްމާން ހާންގެ ”ޓައިގާ 3“ އަދި އަމިތާބް ބައްޗަންގެ ”ގުޑްބާއި“ އޭގައި ހިމެނެއެވެ.\nޝޯތައް އުފައްދާ ފަރާތްތަކުން ވަނީ އެ ގައިޑްލައިނަށް ތަބާވާނެ ކަމަށް ބުނެފައެވެ. އަދި ކޮވިޑް-19 އިން ރައްކާތެރިވުމަށް ކުރަން ޖެހޭ މަސައްކަތްތަކުގެ އެހީތެރިކަން ފޯރުކޮށްދޭނެ ކަމަށްވެސް އެ ފަރާތްތަކުން ހާމަކުރެއެވެ.\nކޮވިޑް-19ގެ ކޭސްތައް ވަނީ އިންޑިއާގައި ބޮޑުތަނުން އިތުރުވެފައެވެ. އެއާއެކު މަޝްހޫރު ތަރީންވެސް ދަނީ ގިނަ އަދަދަކުން ވައިރަސް އަށް ޕޮޒިޓިވް ވަމުންނެވެ.\nމަހަރަސްޓްރާގައި ކޮވިޑް-19 އާ ގުޅިގެން ލޮކްޑައުންއެއް އިއުލާނު ކުރަން އުޅޭ ކަމުގެ އިޝާރާތެއް ވަނީ މީގެކުރީން ސަރުކާރުން ކޮށްފައެވެ. އެއާކު ބޮލީވުޑްއަށް ބޮޑު އަސަރެއް ކުރުމަކީ އެކަށީގެންވާ ކަމެއް ކަމަށް ގިނަ ބަޔަކު ބުނެއެވެ.\nއެލެންގެ ޝޯ ހުއްޓާލަނީ\nރާދޭ އަށް ފުރަތަމަ ދުވަހު އެކަނިވެސް 24 ލައްކަ ރުޕީސް\nޤައުމު އޮތީ ހަނގުރާމައެއްގައި ކަމަށް ބުނުމުން ގަލް ގަޑޮޓް ހޫނުފެނަށް!